

***ΑΝΑΡΤΗΤΕΑ ΣΤΟ ΔΙΑΔΙΚΤΥΟ***

**Αθήνα 29/07/2014**

**Αριθμ. Πρωτ. 2250**

**ΤΕΥΧΟΣ ΔΙΑΚΗΡΥΞΗΣ ΑΡΙΘΜΟΣ 2250/2014**

Δημόσιου Ανοιχτού Διαγωνισμού

Για την επιλογή αναδόχου υλοποίησης του Υποέργου 2

**«ΚΑΤΑΣΚΕΥΗ, ΑΝΑΡΤΗΣΗ, ΚΑΙ ΤΕΧΝΙΚΗ ΥΠΟΣΤΗΡΙΞΗ e-ΕΣΑ ΚαΠα-Π»**

**Της Πράξης**

**«ΟΛΟΚΛΗΡΩΜΕΝΗ ΠΡΟΣΕΓΓΙΣΗ ΓΙΑ ΤΗΝ ΔΙΕΡΕΥΝΗΣΗ, ΔΙΑΓΝΩΣΗ ΚΑΙ ΔΙΑΧΕΙΡΙΣΗ ΠΕΡΙΣΤΑΤΙΚΩΝ ΚΑΚΟΠΟΙΗΣΗΣ & ΠΑΡΑΜΕΛΗΣΗ ΠΑΙΔΙΩΝ»**

ΕΘΝΙΚΟ ΣΤΡΑΤΗΓΙΚΟ ΠΛΑΙΣΙΟ ΑΝΑΦΟΡΑΣ ΕΣΠΑ 2007 - 2013

ΕΠΙΧΕΙΡΗΣΙΑΚΟ ΠΡΟΓΡΑΜΜΑ: ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ – ΤΟΜΕΑΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ

ΣΤΟΥΣ ΑΞΟΝΕΣ ΠΡΟΤΕΡΑΙΟΤΗΤΑΣ:

13: «Εδραίωση της μεταρρύθμισης στον Τομέα της Ψυχικής Υγείας. Ανάπτυξη της Πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 8 Περιφέρειες Σύγκλισης»

14: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 3 περιφέρειες σταδιακής εξόδου»

15: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 2 περιφέρειες σταδιακής εισόδου»

Περιεχόμενα

[Συνοπτικά Στοιχεία του Έργου 4](#_Toc393904897)

[Συντομογραφίες 5](#_Toc393904898)

[Ορισμοί Διακήρυξης 5](#_Toc393904899)

[A. ΜΕΡΟΣ Α: ΑΝΤΙΚΕΙΜΕΝΟ ΚΑΙ ΠΡΟΔΙΑΓΡΑΦΕΣ ΤΟΥ ΕΡΓΟΥ 6](#_Toc393904900)

[1. Περιβάλλον του Έργου 6](#_Toc393904901)

[Α.1.1. Συνοπτική Παρουσίαση του Φορέα Υλοποίησης 6](#_Toc393904902)

[1.1.1 Ινστιτούτο Υγείας του Παιδιού 6](#_Toc393904903)

[1.1.2 Διεύθυνση Ψυχικής Υγείας και Κοινωνικής Πρόνοιας 6](#_Toc393904904)

[2. Αντικείμενο, στόχοι και κρίσιμοι παράγοντες του Έργου 8](#_Toc393904905)

[Α.2.1. Αντικείμενο του Έργου 8](#_Toc393904906)

[Α.2.2. Σκοπιμότητα και αναμενόμενα οφέλη 9](#_Toc393904907)

[Α.2.3. Στόχοι και έκταση του Έργου 10](#_Toc393904908)

[Α.2.4. Κρίσιμοι Παράγοντες Επιτυχίας 11](#_Toc393904909)

[3. Λειτουργικές και Τεχνικές προδιαγραφές του Έργου 12](#_Toc393904910)

[Α.3.1. Γενικές αρχές 12](#_Toc393904911)

[Α.3.2. Περιβάλλον διαχείρισης για τους χρήστες (client side interface) 12](#_Toc393904912)

[Α.3.3. Υποσύστημα Αίτησης Εγγραφής 13](#_Toc393904913)

[Α.3.4. Ανάκτηση και τροποποίηση καταχωρήσεων 13](#_Toc393904914)

[Α.3.5. Στατιστικά στοιχεία και δημιουργία αναφορών 13](#_Toc393904915)

[Α.3.6. Ομάδες χρηστών 14](#_Toc393904916)

[Α.3.7. Οθόνες Εφαρμογής για την εισαγωγή δεδομένων 14](#_Toc393904917)

[Α.3.8. Υποσύστημα Κεντρικής Γραμματείας 15](#_Toc393904918)

[Α.3.9. Υποσύστημα Διαχείρισης Χρηστών 15](#_Toc393904919)

[Α.3.10. Υπηρεσία Υποστήριξης Χρηστών (help-desk) 16](#_Toc393904920)

[Α.3.11. Υποσύστημα Ελέγχου Πρόσβασης 16](#_Toc393904921)

[Α.3.12. Τεχνολογίες και σχέδιο υλοποίησης ΕΣΑ ΚαΠα-Π 16](#_Toc393904922)

[Α.3.13. Υπηρεσίες Εκπαίδευσης 18](#_Toc393904923)

[Α.3.14. Υπηρεσίες Πιλοτικής Λειτουργίας 19](#_Toc393904924)

[Α.3.15. Υπηρεσίες Εγγύησης «Καλής Λειτουργίας» 20](#_Toc393904925)

[Α.3.16. Υπηρεσίες Συντήρησης 21](#_Toc393904926)

[Α.3.17. Ρήτρες καθυστέρησης 21](#_Toc393904927)

[4. Μεθοδολογία Διοίκησης και Υλοποίησης Έργου 23](#_Toc393904928)

[A.4.1. Μέθοδοι και Τεχνικές Υλοποίησης και Υποστήριξης 23](#_Toc393904929)

[A.4.2. Σχήμα Διοίκησης, Σχεδιασμού και Υλοποίησης του Έργου 23](#_Toc393904930)

[A.4.3. Σχέδιο και Σύστημα Διασφάλισης Ποιότητας 23](#_Toc393904931)

[A.4.4. Λειτουργικά Χαρακτηριστικά Εξοπλισμού 24](#_Toc393904932)

[A.4.5. Λογισμικό – Επιπλέον παρεχόμενες υπηρεσίες 25](#_Toc393904933)

[A.4.6. Διαχείριση και εποπτεία των servers 26](#_Toc393904934)

[A.4.7. Φιλοξενία (hosting) των servers 26](#_Toc393904935)

[A.4.8. Απαιτήσεις Ασφάλειας 26](#_Toc393904936)

[A.4.9. Απαιτήσεις Ευχρηστίας Συστήματος 28](#_Toc393904937)

[5. Χρονοδιάγραμμα και Φάσεις Έργου 30](#_Toc393904938)

[Α.5.1. Φάσεις Έργου 32](#_Toc393904939)

[Α.5.2. Πίνακας Παραδοτέων 34](#_Toc393904940)

[Α.5.3. Χρονοδιάγραμμα 35](#_Toc393904941)

[Α.5.4. Πίνακες Συμμόρφωσης 37](#_Toc393904942)

[ΜΕΡΟΣ Β: ΓΕΝΙΚΟΙ ΟΡΟΙ ΤΟΥ ΔΙΑΓΩΝΙΣΜΟΥ 47](#_Toc393904943)

[Β1. Γενικές Πληροφορίες 47](#_Toc393904944)

[Β2. Δικαίωμα Συμμετοχής/ Δικαιολογητικά συμμετοχής 55](#_Toc393904945)

[Β3. Πίνακας Οικονομικής Προσφοράς 61](#_Toc393904946)

[Β4. Διενέργεια Διαγωνισμού/ Αξιολόγηση 61](#_Toc393904947)

[Β5. Σχέδιο Σύμβασης 68](#_Toc393904948)

# Συνοπτικά Στοιχεία του Έργου

|  |  |
| --- | --- |
| **ΑΝΑΘΕΤΟΥΣΑ ΑΡΧΗ** | ΙΝΣΤΙΤΟΥΤΟ ΥΓΕΙΑΣ ΤΟΥ ΠΑΙΔΙΟΥ ΝΠΙΔ  |
| **ΤΙΤΛΟΣ ΕΡΓΟΥ** | ΚΑΤΑΣΚΕΥΗ, ΑΝΑΡΤΗΣΗ, ΚΑΙ ΤΕΧΝΙΚΗ ΥΠΟΣΤΗΡΙΞΗ e-ΕΣΑ ΚαΠα-Π |
| **ΕΙΔΟΣ ΔΙΑΔΙΚΑΣΙΑΣ** | ΑΝΟΙΚΤΗ ΔΙΑΔΙΚΑΣΙΑ ΠΔ 118/2007 Δημόσιος Ανοικτός Διαγωνισμός με κριτήριο ανάθεσης την πλέον συμφέρουσα από οικονομική άποψη |
| **ΠΡΟΫΠΟΛΟΓΙΣΜΟΣ** | 120.000,00€ - ΕΚΑΤΟΝ ΕΙΚΟΣΙ ΧΙΛΙΑΔΕΣ ΕΥΡΩ |
| **ΧΡΗΜΑΤΟΔΟΤΗΣΗ ΕΡΓΟΥ** | Το Έργο εντάσσεται στο Επιχειρησιακό Πρόγραμμα «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ», στο πλαίσιο του ΕΣΠΑ και συγχρηματοδοτείται από το ΕΚΤ και από Εθνικούς Πόρους Κωδ. Πράξης Σ.Α: 2012ΣΕ09180046 |
| **ΧΡΟΝΟΣ ΥΛΟΠΟΙΗΣΗΣ – ΔΙΑΡΚΕΙΑ ΕΡΓΟΥ** | ΑΠΟ ΤΗΝ ΕΝΑΡΞΗ ΤΗΣ ΣΥΜΒΑΣΗΣ ΕΩΣ ΤΟ ΤΕΛΟΣ ΤΟΥ ΠΡΟΓΡΑΜΜΑΤΟΣ |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | 17/09/2014 και ώρα 14:00 |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | 22/09/2014 και ώρα 10:00 π.μ. |
| **ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΗ ΔΙΑΥΓΕΙΑ** | 31/07/2014  |
| **ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΟΝ ΗΜΕΡΗΣΙΟ ΤΥΠΟ** | ΑΥΓΗ 31/07/2014 , ΓΕΝΙΚΗ ΔΗΜΟΠΡΑΣΙΩΝ 31/07/2014 |
| **ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΕ Φ.Ε.Κ., ΚΩΔΙΚΟΣ ΑΡΙΘΜΟΣ ΔΗΜΟΣΙΕΥΜΑΤΟΣ (Κ.Α.Δ.) ΦΕΚ** | 103134 – 01/08/2014 |

# Συντομογραφίες

|  |  |
| --- | --- |
| **ΕΣΑ ΚαΠα-Π** | Εθνικό Σύστημα Αναφοράς Κακοποίησης και Παραμέλησης Παιδιού |
| **Ι.Υ.Π** | Ινστιτούτο Υγείας του Παιδιού |

# Ορισμοί Διακήρυξης

|  |  |
| --- | --- |
| **Ανάδοχος** | Ο προσφέρων που θα επιλεγεί και θα κληθεί να υπογράψει τη Σύμβαση και θα υλοποιήσει το σύνολο του Έργου. |
| **Διακήρυξη** | Το παρόν έγγραφο που εκδίδεται για τους ενδιαφερόμενους/ Υποψηφίους Αναδόχους από την Αναθέτουσα Αρχή και περιέχει την περιγραφή του αντικειμένου και τις προϋποθέσεις με βάση τις οποίες διενεργείται ο διαγωνισμός. |
| **Φορέας (Υλοποίησης)** | Το Ινστιτούτο Υγείας του Παιδιού, το οποίο θα υπογράψει με τον Ανάδοχο τη Σύμβαση για την εκτέλεση του Έργου. |
| **Επίσημη γλώσσα****του Διαγωνισμού****και της Σύμβασης** | Επίσημη γλώσσα της Σύμβασης είναι η ελληνική. Η παρούσα Διακήρυξη, τα έντυπα της Τεχνικής και Οικονομικής Προσφοράς και η/οι Σύμβαση/εις είναι συνταγμένα στην ελληνική γλώσσα. Όλα τα δικαιολογητικά και οι προσφορές των Υποψηφίων Αναδόχων που θα υποβληθούν θα είναι συνταγμένα στην ελληνική γλώσσα. |
| **Έργο** | Το σύνολο του υπό ανάθεση Έργου. |
| **Προϋπολογισμός** | Η εκτιμώμενη από την Αναθέτουσα Αρχή ως πιθανή δαπάνη για την υλοποίηση. |
| **Σύμβαση** | Το συμφωνητικό που θα υπογραφεί μεταξύ των συμβαλλομένων μερών για το σύνολο του Έργου. |
| **Συμβατικά τεύχη** | Τα τεύχη της Σύμβασης μεταξύ της Αναθέτουσας Αρχής και του Αναδόχου, καθώς και όλα τα τεύχη που τη συνοδεύουν και τη συμπληρώνουν και περιλαμβάνουν κατά σειρά ισχύος:α. τη Σύμβαση,β. την απόφαση κατακύρωσηςγ. την Προσφορά του Αναδόχου, καιδ. τη Διακήρυξη |
| **Συμβατική Τιμή** | Το συνολικό τίμημα της Σύμβασης. |
| **Υποψήφιος** | Ο προσφέρων που καταθέτει Προσφορά στο πλαίσιο του παρόντος Διαγωνισμού. |

# ΜΕΡΟΣ Α: ΑΝΤΙΚΕΙΜΕΝΟ ΚΑΙ ΠΡΟΔΙΑΓΡΑΦΕΣ ΤΟΥ ΕΡΓΟΥ

# Περιβάλλον του Έργου

## Συνοπτική Παρουσίαση του Φορέα Υλοποίησης

### Ινστιτούτο Υγείας του Παιδιού

Το Ινστιτούτο Υγείας του Παιδιού (Ι.Υ.Π) ιδρύθηκε το 1965 από τον Σπύρο Δοξιάδη. Παρέχει εξειδικευμένο έργο πρόληψης και δημόσιας υγείας και αναπτύσσει ερευνητική και εκπαιδευτική δραστηριότητα στο πεδίο της υγείας του παιδιού.

Το Ι.Υ.Π. είναι Νομικό Πρόσωπο Ιδιωτικού Δικαίου που ανήκει στον ευρύτερο δημόσιο τομέα. Υπάγεται στο Υπουργείου Υγείας και Κοινωνικής Αλληλεγγύης και εποπτεύεται από αυτό.

Το Υ.Ι.Π. περιλαμβάνει τους παρακάτω τομείς:

* Διεύθυνση Ψυχικής Υγείας και Κοινωνικής Πρόνοιας
* Διεύθυνση Ενζυμολογίας και Κυτταρικής Λειτουργίας
* Διεύθυνση Γενετικής
* Διεύθυνση Βιοχημικών Εργαστηρίων
* Διεύθυνση Ενδογενών Μεταβολικών Νοσημάτων
* Διεύθυνση Κοινωνικής και Αναπτυξιακής Παιδιατρικής
* Τομέας Μεταβολικών Νοσημάτων των Οστών και Μεταβολισμού Μετάλλων

Η λειτουργία και το βασικό έργο του Ι.Υ.Π. χρηματοδοτούνται από τον τακτικό προϋπολογισμό του Υπουργείου Υγείας. Για συγκεκριμένα προγράμματα το Ι.Υ.Π. εξασφαλίζει πρόσθετους πόρους από την Ευρωπαϊκή Ένωση και άλλους εθνικούς ή διεθνείς οργανισμούς καθώς και από συνεργαζόμενους φορείς ή δωρεές.

### Διεύθυνση Ψυχικής Υγείας και Κοινωνικής Πρόνοιας

Από το 1977, η Διεύθυνση Ψυχικής Υγείας και Κοινωνικής Πρόνοιας (πρώην Διεύθυνση Οικογενειακών Σχέσεων) του ΙΥΠ εφαρμόζει προγράμματα έρευνας, έρευνας-δράσης, εκπαίδευσης επαγγελματιών και παροχής εξειδικευμένων υπηρεσιών με σκοπό τη μελέτη της ενδοοικογενειακής βίας (ενεργητικής και παθητικής) απέναντι στα παιδιά καθώς και την πρόληψη της θυματοποίησής του.

Λόγω της εξειδίκευσής της, η Διεύθυνση από το 1988 λειτουργεί και ως Κέντρο Μελέτης και Πρόληψης της Κακοποίησης και Παραμέλησης των Παιδιών, σύμφωνα με την υπ' αριθμό 2350/14-11-88 Απόφαση του Υφυπουργού Υγείας και Πρόνοιας.

Πιο συγκεκριμένα, έχοντας ως προτεραιότητα τα παιδιά τα οποία υφίστανται βίαιες συμπεριφορές στο οικογενειακό τους περιβάλλον, η Διεύθυνση διεξάγει ποσοτικές και ποιοτικές έρευνες με έμφαση στην:

* Πρωτογενή, δευτερογενή και τριτογενή πρόληψη.
* Προγράμματα πρωτογενούς, δευτερογενούς και τριτογενούς πρόληψης.
* Εκπαίδευση και ευαισθητοποίηση επαγγελματιών «πρώτης γραμμής».
* Ευαισθητοποίηση της ευρύτερης κοινής γνώμης και τροποποίηση των σχετικών κοινωνικών στάσεων και συμπεριφορών.
* Σύνδεση ερευνητικών αποτελεσμάτων με την κοινωνική πολιτική μέσα από τα Υπουργεία Υγείας, Δικαιοσύνης, Δημόσιας Τάξης, προκειμένου να υιοθετηθούν θεσμικά μέτρα και
* Συνεργασίες με Ευρωπαϊκούς φορείς για την εκπόνηση Ευρωπαϊκών, διακρατικών, ερευνητικών προγραμμάτων στο πεδίο της παραβίασης των δικαιωμάτων του παιδιού.

Αντικείμενα του ερευνητικού και του εκπαιδευτικού έργου της Διεύθυνσης είναι μεταξύ άλλων ενδοοικογενειακής σεξουαλικής παραβίασης, της χρήσης της σωματικής τιμωρίας στη διαπαιδαγώγηση των παιδιών, της αναζήτησης παραγόντων υψηλού κινδύνου για σωματική κακοποίηση και παραμέληση των παιδιών και ποιοτικές μελέτες για την αιμομιξία και την εν γίνει σεξουαλική παραβίαση μέσα στην οικογένεια. Ακόμη, η Διεύθυνση εφαρμόζει:

Έρευνες και μελέτες που αφορούν στη σωματική κακοποίηση και παραμέληση των παιδιών, την ενδοοικογενειακή σεξουαλική παραβίαση, την αιμομιξία, τη χρήση της σωματικής τιμωρίας, τη διαπαιδαγώγηση των παιδιών, τη δυστροφία μη οργανικής αιτιολογίας, τη πρόβλεψη της επικινδυνότητας οικογενειών με προδιάθεση βίας (Bridge ALERT), στην αναζήτηση παραγόντων υψηλού κινδύνου για σωματική κακοποίηση και παραμέληση, στις στάσεις και πρακτικές αντιμετώπισης ομάδων επαγγελματιών, στις επιπτώσεις της ιδρυματικής περίθαλψης στα παιδιά.

Tα τελευταία χρόνια, η Διεύθυνση έχει πραγματοποιήσει τις ακόλουθες μελέτες περιστατικών Κακοποίησης και Παραμέλησης παιδιών:

1. Επιδημιολογική μελέτη πεδίου μέτρησης επίπτωσης και επιπολασμού περιστατικών ΚαΠα-Π στις περιφέρειες Βορείου και Νότιου Αιγαίου κατά το σχολικό έτος 2007-8.
2. Επιδημιολογική μελέτη πεδίου μέτρησης επίπτωσης και επιπολασμού περιστατικών ΚαΠα-Π (Βecan) σε 2 φάσεις: α) αντιπροσωπευτικό δείγμα παιδιών ηλικίας 11,13,16 του γενικού πληθυσμού στην Ελλάδα και σε άλλες 8 βαλκανικές χώρες, β) συλλογή καταγεγραμμένων αναφερθέντων και ανιχνευθέντων περιστατικών ΚαΠα-Π ηλικίας 11, 13, 16 σε Αθήνα, Κρήτη και σε άλλες πόλεις 8 βαλκανικών χώρων.

Αναπτύσσονται, επίσης, καινοτόμα προγράμματα «εκπαίδευσης – δράσης», με κύριο άξονα το πρόγραμμα συμβουλευτικής υποστήριξης επαγγελματιών για την αντιμετώπιση δύσκολων περιπτώσεων ενδοοικογενειακής βίας προς το παιδί.

Παράλληλα, η Διεύθυνση ακολουθώντας τη διεθνή κινητοποίηση για την προάσπιση των δικαιωμάτων των παιδιών με αφορμή τη Σύμβαση του ΟΗΕ (1989) και τον ελληνικό νόμο (Ν 2101, ΦΕΚ 192/2.12.92), έχει αναπτύξει ιδιαίτερο ενδιαφέρον στο πεδίο αυτό με δράσεις της αλλά και ευρωπαϊκές συνεργασίες με στόχο την ενίσχυση της θέσης των παιδιών ως ξεχωριστής κοινωνικής κατηγορίας στις Συνθήκες της Ε.Ε.

Το εκπαιδευτικό και επιμορφωτικό πεδίο της Διεύθυνσης περιλαμβάνει εκδόσεις, δημοσιεύσεις, οργάνωση συνεδρίων και σεμιναρίων, παραγωγή οπτικοακουστικού υλικού και συμμετοχή σε προγράμματα επιμόρφωσης άλλων φορέων.

Η Διεύθυνση λειτουργεί ως Κέντρο Πληροφόρησης για διεθνείς και εθνικούς φορείς σχετικά με θέματα κακοποίησης και δικαιωμάτων του παιδιού όπως και γενικότερα θέματα παιδικής προστασίας.

# Αντικείμενο, στόχοι και κρίσιμοι παράγοντες του Έργου

## Αντικείμενο του Έργου

Το Έργο που περιγράφεται στην παρούσα Διακήρυξη αφορά στην Ανάπτυξη Εθνικού Συστήματος Αναφοράς Κακοποίησης και Παραμέλησης Παιδιού (ΕΣΑ ΚαΠα-Π).

Ο σκοπός του συστήματος είναι η δημιουργία μιας ενιαίας βάσης δεδομένων στην οποία θα έχουν πρόσβαση όλοι οι φορείς που ασχολούνται σε κάποια φάση της ανίχνευσης, διερεύνησης ή διαπίστωσης περιπτώσεων κακοποίησης ή παραμέλησης παιδιού. Αυτό θα έχει ως αποτέλεσμα τόσο την μέτρηση του επιπολασμού και της επίπτωσης της κακοποίησης παιδιού και την παραγωγή στατιστικών δεικτών, όσο και τον συντονισμό των εμπλεκόμενων δομών από τον τομέα της Υγείας, Πρόνοιας, Εκπαίδευσης, Δημόσιας Τάξης, και Δικαιοσύνης που σχετίζονται με περιπτώσεις ΚαΠα-Π.

Το ΕΣΑ ΚαΠα-Π θα αποτελέσει ένα πολύτιμο εργαλείο για την χάραξη πολιτικών σχετικών με ΚαΠΑ-Π για δύο λόγους. Αρχικά, εφ’ όσον τα στοιχεία που θα καταχωρούνται θα είναι ενδεικτικά της κατάστασης που επικρατεί στην Ελλάδα όχι μόνο θα επισημαίνονται τα όποια προβλήματα παρουσιάζονται κατά τις διαδικασίες που ακολουθούνται, αλλά και θα δείχνουν και την απαραίτητη πορεία για την χάραξη παρεμβάσεων για πρωτογενή, δευτερογενή και τριτογενή πρόληψη.

Στο ΕΣΑ ΚαΠα-Π θα καταγράφουν οι επαγγελματίες δεδομένα σχετικά για τα παιδιά τα οποία έγιναν διερευνήσεις, αξιολογήσεις ή παραπομπές, είτε κατόπιν ανίχνευσης ενδείξεων κακοποίησης είτε κατόπιν γνωστοποίησης υποψίας κακοποίησης, η οποία πραγματοποιήθηκε μέσω αναφοράς σε κάποια δομή ή μέσω καταγγελίας.

Τα χαρακτηριστικά του συστήματος θα είναι τα παρακάτω:

* Αποδοχή από τους συνεργαζόμενους φορείς: Είναι η πιο βασική συνθήκη αποτελεσματικής εφαρμογής του συστήματος.
* Αυστηρή επιλογή μεταβλητών: Παρ’ όλο που η λίστα με τις μεταβλητές που θα μπορούσαν να καταγράφονται είναι ανεξάντλητη, κάτι τέτοιο θα δυσκόλευε τους χρήστες. Ανάλογα με τη φύση της δομής και της ομάδας που ανήκει ο επαγγελματίας, θα δίνεται πρόσβαση σε συγκεκριμένες μεταβλητές.
* Πιλοτικός Έλεγχος του ΕΣΑ ΚαΠα-Π
* Συνεχής αξιολόγηση, βελτίωση και αναβάθμιση του ΕΣΑ ΚαΠα-Π

## Σκοπιμότητα και αναμενόμενα οφέλη

Τα βασικά προβλήματα όσον αφορά την κακοποίηση και παραμέληση του παιδιού στην Ελλάδα είναι τα εξής:

* Το μέγεθος του προβλήματος, εάν εξαιρεθούν οι μελέτες του Αιγαίου ή του Becan, είναι άγνωστο καθώς οι εκτιμήσεις επιπολασμού βασίζονται σε μεγέθη άλλων χωρών, ενώ οι μετρήσεις της επίπτωσης πραγματοποιούνται σε ευκαιριακά δείγματα, επομένως δεν θεωρούνται αξιόπιστες.
* Το σύστημα της παιδικής προστασίας χαρακτηρίζεται από ασαφή όρια με αποτέλεσμα να μην υπάρχουν ούτε διακριτοί ρόλοι στους διάφορους φορείς ούτε και «αρμόδιοι» φορείς σχετικοί με την διερεύνηση της ορθότητας μια αναφοράς/ καταγγελίας καθώς και τον σχεδιασμό των δράσεων που θα παρέχουν προστασία και στήριξη τόσο στο παιδί όσο και στην οικογένειά του. Ως αποτέλεσμα, δεν υπάρχει μια συνηθισμένη «ρουτίνα» που πρέπει να ακολουθήσουν οι επαγγελματίες για την ανίχνευση, διερεύνηση και διαχείριση των περιστατικών ΚαΠα-Π. Ακόμα, οι επαγγελματίες δεν ενημερώνονται ούτε για την μεταγενέστερη πορεία ούτε για τα αποτελέσματα της διερεύνησης/ διαχείρισης του περιστατικού.
* Η ανυπαρξία συντονισμού έχει συντελεί στην μη αποτελεσματική διασύνδεση των φορέων, δυσχεραίνοντας τόσο την εξειδίκευση των παρεχόμενων υπηρεσιών του κάθε φορέα όσο και τις παραπομπές σε πιο αρμόδιους φορείς.

Η υλοποίηση του προτεινόμενου έργου από το Ινστιτούτο Υγείας του Παιδιού και πιο συγκεκριμένα από την Διεύθυνση Ψυχικής Υγείας και Κοινωνικής Πρόνοιας θα προσφέρει:

* Μακροπρόθεσμη παροχή δεδομένων χρονοσειρών που επιτρέπουν την αξιολόγηση της αποτελεσματικότητας των πολιτικών προλήψεων και παρέμβασης που εφαρμόστηκαν στη μείωση του προβλήματος.
* Μετρήσεις των παραγόντων κινδύνου που σχετίζονται με την κακοποίηση και παραμέληση του παιδιού.
* Αξιολογήσεις σχετικές με τις επιπτώσεις που έχει η κακοποίηση και παραμέληση του παιδιού στην υγεία, στην ψυχική υγεία, στην ασφάλεια, στην ομαλή ανάπτυξη των παιδιών και των οικογενειών τους.
* Στοχευμένα προγράμματα παρέμβασης πρωτογενούς, δευτερογενούς και τριτογενούς πρόληψης.
* Αύξηση της ευαισθητοποίησης των επαγγελματιών, των πολιτικών και του γενικού πληθυσμού, ενισχύοντας τη γνώση και την κατανόησή τους για το θέμα.
* Εντοπισμό πεδίων για περαιτέρω έρευνα.
* Επιλογή προτεραιοτήτων επί τη βάση των οποίων θα χαραχθούν οι πολιτικές πρόληψης και παρέμβασης.

## Στόχοι και έκταση του Έργου

Οι στόχοι του ΕΣΑ ΚαΠα-Π είναι οι παρακάτω:

* Η μέτρηση του επιπολασμού και της επίπτωσης των περιστατικών ΚαΠα-Π καθώς και την στατιστική ανάλυση των δεδομένων.
* Η ενημέρωση του επαγγελματία τόσο για την μεταγενέστερη πορεία του περιστατικού όσο και για τα αποτελέσματα διαχείρισης του περιστατικού.
* Η αποτελεσματική διασύνδεση και συντονισμός των φορέων.

Οι ομάδες στόχοι του ΕΣΑ ΚαΠα-Π είναι:

* Τα παιδιά-θύματα
* Οι οικογένειές τους
* Οι πιθανοί δράστες
* Υπηρεσίες/ Φορείς που εμπλέκονται με την ΚαΠα-Π σε οποιοδήποτε στάδιο.

Το ΕΣΑ ΚαΠα-Π απευθύνεται σε όλους τους φορείς που είναι σχετικοί με την κακοποίηση και παραμέληση του παιδιού. Παρά το γεγονός πως η αναφορά ΚαΠα-Π βάσει νόμων είναι υποχρεωτική για συγκεκριμένους επαγγελματίες, δεν είναι γνωστό ποια είναι η αρμόδια δομή ή με ποια διαδικασία πρέπει να ακολουθηθεί.

Ακόμα, με την έλλειψη της απαιτούμενης υποδομής και της κατάλληλης εκπαίδευσης των επαγγελματιών καθώς και με την απροθυμία των επαγγελματιών να εμπλακούν με το δικαστικό σύστημα, καθίσταται δύσκολος ο εντοπισμός των αρμόδιων φορέων που θα αποτελούν το Ελληνικό Σύστημα Αναφοράς ΚαΠα-Π.

Επομένως, οι φορείς που θα συμμετέχουν στο ΕΣΑ ΚαΠα-Π δεν γίνεται να είναι εξαρχής αυστηρά προκαθορισμένοι, παρ’ όλα αυτά, επιδίωξη του ΕΣΑ είναι να συλλέγονται δεδομένα από όλους τους φορείς που άμεσα ή έμμεσα εμπλέκονται στην ανίχνευση, αναφορά και διαχείριση περιστατικών ΚαΠα-Π.

Πιο συγκεκριμένα, οι φορείς που θα κληθούν να συμμετέχουν στο ΕΣΑ ΚαΠα-Π είναι: φορείς παροχής υπηρεσιών στο παιδί, στην οικογένεια ή στον δράστη, όπως: υπηρεσίες σε δημόσιο, δημοτικό ή του ευρύτερου δημοσίου, Μη Κυβερνητικές Ομάδες που ανήκουν στο χώρο της Υγείας, Πρόνοιας και Παιδικής Προστασίας, Εκπαίδευσης, καθώς και στο χώρο της Προστασίας του Πολίτη. Επίσης, θα προσκληθεί να συμμετάσχει και ο Κύκλος Δικαιωμάτων του Παιδιού της Ανεξάρτητης Αρχής του Συνήγορος του Πολίτη («Συνήγορος του Παιδιού»).

Κατά τη διαδικασία της πιλοτικής περιόδου θα συμμετέχουν 400 επαγγελματίες από τους παραπάνω φορείς, ενώ στη συνέχεια θα δίνεται η δυνατότητα και σε άλλους φορείς και επαγγελματίες να συμμετέχουν στο ΕΣΑ ΚαΠα-Π κατόπιν αίτησής τους.

Το ΕΣΑ ΚαΠα-Π θα παρέχει τη δυνατότητα καταγραφής περιστατικών ανά φορέα, πόλη, δήμο, νομό και γεωγραφική περιφέρεια, ενώ η αντιπροσωπευτικότητα του δείγματος εξαρτάται από την προθυμία συμμετοχής των φορέων στο ΕΣΑ ΚαΠα-Π.

Στο μέλλον θα υπάρχει η δυνατότητα διασύνδεσης και με άλλα ηλεκτρονικά συστήματα από σχετικούς φορείς για να υπάρχει μια πιο ολοκληρωμένη εικόνα της κακοποίησης και παραμέλησης του παιδιού.

##  Κρίσιμοι Παράγοντες Επιτυχίας

Για την επιτυχή ολοκλήρωση του έργου απαιτείται από τον ανάδοχο η αντιμετώπιση μιας σειράς θεμάτων:

1. Ο έγκαιρος σχεδιασμός και υλοποίηση εφαρμογών του ΕΣΑ ΚαΠα-Π (ακριβές πλάνο εργασιών, διαδικασίες ελέγχου και διασφάλισης ποιότητας παραδοτέων, τεχνογνωσία του ανάδοχου στα συγκεκριμένα εργαλεία που θα χρησιμοποιηθούν).
2. Σχεδιασμός και υλοποίηση συστήματος πληροφόρησης (δημιουργία διαδικασιών ενημέρωσης και επικαιροποίησης του συστήματος).
3. Η ευκολία προσαρμογής των χρηστών στο ΕΣΑ ΚαΠΑ-Π και η εμπιστοσύνη τους απέναντι στο σύστημα (παροχή στοχευμένων προγραμμάτων εκπαίδευσης).
4. Η ύπαρξη διαρκούς και καλής ποιότητας τεχνικής υποστήριξης (έγκαιρης προμήθειας λογισμικού, υλοποίηση ρυθμίσεων και παραμετροποιήσεων, παροχή υλικού τεκμηρίωσης λογισμικού, παρεχόμενες υπηρεσίες συντήρησης).
5. Πιθανοί κίνδυνοι υλοποίησης του έργου (σωστή ανάλυση και αξιολόγηση των πιθανών κινδύνων και διαδικασίες αντιμετώπισης και διαχείρισης).

# Λειτουργικές και Τεχνικές προδιαγραφές του Έργου

## Γενικές αρχές

Η φιλοσοφία της εφαρμογής απαιτεί τη δημιουργία ενός συστήματος που θα επιτρέπει σε απομακρυσμένους χρήστες να προβαίνουν σε παράλληλες αλλαγές και τροποποιήσεις δεδομένων που θα αποθηκεύονται σε ένα κεντρικό υπολογιστή (server).

Η όποια επέμβαση πάνω στα δεδομένα θα γίνεται σε πραγματικό χρόνο και όλοι οι χρήστες θα βλέπουν ανά πάσα στιγμή, ανάλογα το επίπεδο πρόσβασής τους, τα δεδομένα στην πιο πρόσφατη μορφή τους.

## Περιβάλλον διαχείρισης για τους χρήστες (client side interface)

1. Η εισαγωγή των στοιχείων θα τελείται εξολοκλήρου μέσω ενός γραφικού περιβάλλοντος διαχείρισης το οποίο θα είναι προσβάσιμο μέσω του προτιμούμενου browser του κάθε χρήστη.
2. Για την χρήση του γραφικού περιβάλλοντος διαχείρισης δεν υπάρχουν ιδιαίτερες τεχνικές απαιτήσεις από τον χρήστη πέρα από το να έχει κάποιο πρόσφατο browser (π.χ. Chrome, FireFox κτλ.) με ενεργοποιημένο javascript και μια απλή σύνδεση τον Internet, αν και για ευνόητους λόγους, προτιμάται ADSL σύνδεση χωρίς όμως να είναι απαραίτητη.
3. Δεν θα πρέπει να παίζει ρόλο το λειτουργικό σύστημα που θα έχει ο χρήστης, καθώς η εφαρμογή θα μπορεί να χρησιμοποιηθεί από τον browser ή μέσω της χρήσης web services (REST API).

## Υποσύστημα Αίτησης Εγγραφής

1. Υλοποίηση σε web περιβάλλον.
2. Υπηρεσία Αίτησης Εισαγωγής στο ΕΣΑ ΚαΠα-Π: Ο ενδιαφερόμενος φορέας ή επαγγελματίας αφού συμπληρώσει ηλεκτρονικά τη σχετική φόρμα, θα μπορεί να την αποθηκεύει τοπικά σε μορφή PDF και να την αποστέλλει ηλεκτρονικά μέσω του συστήματος για την αξιολόγησή του από τον φορέα.
3. Δυνατότητα επιβεβαίωσης υποβολής της αίτησης είτε μέσω συστήματος είτε μέσω mail.
4. Ο αιτούμενος θα έχει τη δυνατότητα να εκτυπώνει και να αποστέλλει την ενυπόγραφη αίτηση μαζί με τα απαιτούμενα δικαιολογητικά, ενώ θα υπόκειται σε κυρώσεις για τυχόν διαφοροποίηση μεταξύ της αρχικώς υποβληθείσας ηλεκτρονικής αίτησης και της ενυπόγραφης.
5. Μέσω σχετικού περιβάλλοντος διαχείρισης ο Φορέας θα μπορεί να καταχωρεί και να παρακολουθεί τις αιτήσεις καθώς λαμβάνονται και αξιολογούνται, να να διαπιστώνει την υφιστάμενη κατάσταση, να εκτυπώνει αναφορές, κλπ.

## Ανάκτηση και τροποποίηση καταχωρήσεων

1. Οι χρήστες, πάντα μέσω του μενού διαχείρισης, θα έχουν τη δυνατότητα να ανατρέχουν στις όποιες καταχωρήσεις μέσω φορμών αναζήτησης με προκαθορισμένα κριτήρια με δυνατότητα προσθήκης νέων ανά πάσα στιγμή.
2. Κάποια από τα κριτήρια αυτά θα μπορούν να είναι λεκτική αναζήτηση βάσει ονόματος, αναζήτηση βάσει μίας ή περισσοτέρων ομάδων όπως, για παράδειγμα, εμφάνιση όλων των περιστατικών κακοποίησης ανήλικων παιδιών, γένους θηλυκού, κλπ.
3. Για κάθε περιστατικό (record set), ο χρήστης θα μπορεί ακολουθώντας την παραπάνω διαδικασία να προσθέτει επιπλέον εγγραφές (π.χ. επιπλέον δράστες, παιδιά, τύπους κακοποίησης κλπ).
4. Δυνατότητα εύρεσης στοιχείων εγγεγραμμένων φορέων: Ο κάθε επαγγελματίας θα μπορεί να αναζητεί τα στοιχεία επικοινωνίας των φορέων που είναι εγγεγραμμένοι στο ΕΣΑ ΚαΠα-Π.
5. Η οποιαδήποτε αλλαγή στα δεδομένα θα αποθηκεύεται και θα ο υπεύθυνος Επεξεργασίας θα μπορεί να έχει πρόσβαση ανά πάσα στιγμή τόσο στις αλλαγές των δεδομένων όσο και στην ταυτότητα των χρηστών και στην ημερομηνία αλλαγής τους (μέσω των log files)

## Στατιστικά στοιχεία και δημιουργία αναφορών

1. Το σύστημα θα υποστηρίζει την προβολή στατιστικών στοιχείων και τη δημιουργία αναφορών επί του συνόλου των εγγραφών. Ομοίως, κατά την διαδικασία αναζήτησης, οι χρήστες, μέσω συνδυασμού προεπιλεγμένων κριτηρίων, θα μπορούν να βλέπουν ποσοστιαίους δείκτες.
2. Βάσει αυτών των αποτελεσμάτων αναζήτησης θα υπάρχει και η δυνατότητα δημιουργίας αναφοράς ως εξής: Ανάλογα με τις μοναδικές εγγραφές που απαρτίζουν το αποτέλεσμα αυτό ο χρήστης θα μπορεί να επιλέγει ποια πεδία (ή όλα) θέλει από κάθε είδος εγγραφής και τον τρόπο προβολής της αναφοράς που θα είναι online γραμμική προβολή στον browser με δυνατότητα εκτύπωσης ή εναλλακτικά, εξαγωγή (export) σε μια ευρεία βάση άλλον εφαρμογών όπως Excel, Access, CSV files, R, Stata κλπ. για περαιτέρω επεξεργασία και ανάλυση.
3. Εκτός από την online προβολή και το export σε αρχείο υπάρχει η δυνατότατα οnline προβολής της κάθε αναφοράς με μορφοποίηση κατά δοσμένων προτύπων (templates) τα οποία θα μπορεί να είναι π.χ. επίσημα έγγραφα όπως εκθέσεις για δικαστική χρήση άλλα έντυπα όπως παραπεμπτικά, ιστορικά κλπ.

## Ομάδες χρηστών

1. Κρίνεται απαραίτητη και η ομαδοποίηση των χρηστών ανά κατηγορία και επίπεδο πρόσβασης των δεδομένων (user groups).
2. Η ομαδοποίηση αυτή μας δίνει τη δυνατότητα λειτουργικής αναγνώρισης του κάθε χρήστη, ανάλογα με την ομάδα στην οποία ανήκει αλλά επιβολής περιορισμών χρήσης επί της εφαρμογής, οι οποίοι θα αναλυθούν στη συνέχεια του παρόντος.
3. Η ομαδοποίηση των χρηστών μπορεί να γίνει επίσης και κατά φορέα η κατά σύστημα παροχής υπηρεσιών.

## Οθόνες Εφαρμογής για την εισαγωγή δεδομένων

To ΕΣΑ ΚαΠα-Π θα αποτελείται από 7 καρτέλες, στις οποίες οι επαγγελματίες θα συμπληρώνουν τις αντίστοιχες μεταβλητές.

Πιο συγκεκριμένα, οι καρτέλες θα είναι οι εξής:

1. Ταυτότητα Αναφοράς
2. Στοιχεία Παιδιού – (φερόμενου ως) θύματος
3. Οικογένεια/ Πλαίσιο ζωής και φροντίδας Παιδιού – (φερόμενου ως) θύματος
4. Περιγραφή Κακοποίησης Παιδιού – (φερόμενου ως) θύματος
5. Στοιχεία (φερόμενου ως Δράστη)
6. Κλινική Παρέμβαση
7. Προσδιοριστές επικινδυνότητας

Επιπλέον υπάρχουν οι παρακάτω απαιτήσεις:

1. Στο τέλος κάθε καρτέλας θα υπάρχει η δυνατότητα εισαγωγής σχολίου από τον επαγγελματία σχετικά με πρόσθετες πληροφορίες (ή/και επισυναπτόμενα έγγραφα).
2. Η Καρτέλα «Στοιχεία (φερόμενου ως) Δράστη» επαναλαμβάνεται για κάθε δράστη (πολλαπλοί δράστες ίδιου τύπου κακοποίησης / ένας ή πολλαπλοί δράστες διαφορετικών τύπων κακοποίησης).
3. Η Καρτέλα «Προσδιοριστές Επικινδυνότητας» επαναλαμβάνεται ανάλογα με το άτομο (παιδί / δράστης / οικογένεια).

## Υποσύστημα Κεντρικής Γραμματείας

1. Υλοποίηση σε web περιβάλλον.
2. Αναζήτηση φορέων ή επαγγελματιών ανά περιοχή ή ανά υπηρεσία.
3. Προβολή της καρτέλας του φορέα ή του επαγγελματία με στοιχεία επικοινωνίας. Ο χρήστης θα έχει δικαίωμα επεξεργασίας ή μόνο ανάγνωσης ανάλογα με τα δικαιώματα πρόσβασης που θα ορίζονται από τον διαχειριστή του συστήματος.
4. Διαχείριση (ολοκλήρωση, διαγραφή, αρχειοθέτηση κτλ.,) των αιτήσεων εγγραφής στο σύστημα και των λογαριασμών των φορέων και επαγγελματιών.
5. Εξαγωγή βασικών στατιστικών στοιχείων.
6. Δυνατότητα αποστολής μαζικών ενημερωτικών μηνυμάτων προς τους εγγεγραμμένους επαγγελματίες, με δυνατότητα επιλογής συγκεκριμένων ατόμων.
7. Αυτόματη ειδοποίηση διαγραφής ή λήξης του λογαριασμού συγκεκριμένου χρήστη σύμφωνα με διάφορα κριτήρια.

## Υποσύστημα Διαχείρισης Χρηστών

1. Υλοποίηση σε web περιβάλλον.
2. Έλεγχος πρόσβασης χρηστών σε επίπεδο συστήματος, εφαρμογής, εγγραφών, βάσεων δεδομένων και αρχείων.
3. Δυνατότητα εμφάνισης προσωπικών στοιχείων και δυνατότητα επεξεργασίας κάποιων από αυτά. Τα επεξεργάσιμα στοιχεία θα είναι συγκεκριμένα και η δυνατότητα επεξεργασίας θα επιτρέπεται ή όχι από τον διαχειριστή του συστήματος.
4. Ασφαλής διαχείριση, καταχώρηση και κρυπτογράφηση των κωδικών πρόσβασης
5. Ολοκλήρωση της καταγραφής γεγονότων και ενεργειών (logging).
6. Υποστήριξη ψηφιακών υπογραφών και υποδομής PKI, στα σημεία που θα καθοριστούν στη μελέτη εφαρμογής.
7. Κρυπτογράφηση για τη μεταφορά δεδομένων (Secure Socket Layer protocol- SSL) πάνω από ανασφαλή δίκτυα.
8. Υποστήριξη υποδομής Shibboleth ή/και Pubcookie όπως θα καθοριστεί στη μελέτη εφαρμογής.
9. Υποστήριξη υποδομής CAS όπως θα καθοριστεί στη μελέτη εφαρμογής.

## Υπηρεσία Υποστήριξης Χρηστών (help-desk)

1. Δυνατότητα διαθέσιμης βοήθειας είτε ηλεκτρονικά, είτε τηλεφωνικά/ fax.
2. Δυνατότητα άμεσης ηλεκτρονικής πρόσβασης στο νομοθετικό πλαίσιο της Ελλάδας σχετικά με την κακοποίηση και παραμέληση του παιδιού.
3. Δυνατότητα άμεσης ηλεκτρονικής πρόσβασης στο «Εγχειρίδιο λειτουργίας και χρήσης του ΕΣΑ ΚαΠα-Π για Επαγγελματίες».
4. Δυνατότητα άμεσης ηλεκτρονικής πρόσβασης στο «Εθνικό Πρωτόκολλο Διερεύνησης, Διάγνωσης και Διαχείρισης ΚαΠα-Π για Επαγγελματίες».
5. Δυνατότητα άμεσης ηλεκτρονικής πρόσβασης στον «Οδηγό Εφαρμογής Πρωτοκόλλου Διερεύνησης, Διάγνωσης και Διαχείρισης ΚαΠα-Π για Επαγγελματίες».
6. Δυνατότητα άμεσης ηλεκτρονικής πρόσβασης στον «Οδηγό Κωδικοποίησης Δεδομένων στο ΕΣΑ ΚαΠα-Π».
7. Δυνατότητα άμεσης ηλεκτρονικής πρόσβασης στον «Κανονισμό Λειτουργίας του ΕΣΑ ΚαΠα-Π».
8. Δυνατότητα άμεσης ηλεκτρονικής πρόσβασης στον «Κώδικα Δεοντολογίας του ΕΣΑ ΚαΠΑ-Π».
9. Δυνατότητα υποστήριξης της δομής «Συχνές Ερωτήσεις».

## Υποσύστημα Ελέγχου Πρόσβασης

1. Διαφορετικές ομάδες χρηστών θα έχουν διαφορετικό επίπεδο πρόσβασης.
2. Συγκεκριμένες ομάδες θα έχουν το δικαίωμα επισκόπησης και/ή καταχώρησης στοιχείων, ενώ κάποια στοιχεία δε θα είναι ορατά από άλλες ομάδες χρηστών.
3. Δυνατότητα επιλογής επιπέδου πρόσβασης με πλήρως παραμετροποιήσιμες επιλογές για κάθε ομάδα χρηστών από τον Φορέα.

## Τεχνολογίες και σχέδιο υλοποίησης ΕΣΑ ΚαΠα-Π

1. Η αρχιτεκτονική του ΕΣΑ ΚαΠα-Π θα πρέπει να διασφαλίζει κατ’ ελάχιστο τις ακόλουθες βασικές αρχές:
* Υψηλή Διαθεσιμότητα
* Επεκτασιμότητα
* Υψηλές Επιδόσεις
* Ασφάλεια
* Ομοιομορφία
1. Η αρχιτεκτονική που θα προταθεί από τον ανάδοχο πρέπει να είναι **ανοιχτή** (open architecture), έτσι ώστε να επιτευχθεί:
* Ομαλή συνεργασία και λειτουργία με τις επιμέρους λειτουργικές εφαρμογές όσο τόσο του συστήματος όσο και εξωτερικές.
* Διαδικτυακή συνεργασία μεταξύ εφαρμογών και συστημάτων που βρίσκονται σε διαφορετικά υπολογιστικά συστήματα.
* Επεκτασιμότητα των μηχανογραφικών συστημάτων και δομών χωρίς αλλαγές στη δομή και αρχιτεκτονική τους.
1. Η προτεινόμενη αρχιτεκτονική θα πρέπει να είναι **αρθρωτή**, έτσι ώστε να υπάρχει η δυνατότητα για μελλοντικές επεκτάσεις, αντικαταστάσεις, ενσωματώσεις, αναβαθμίσεις ή αλλαγές στο λογισμικό ή στον εξοπλισμό.
2. Η αρχιτεκτονική που θα προταθεί από τον Ανάδοχο θα πρέπει να είναι **πολυεπίπεδη** (multi- tier). Tα δεδομένα θα αποθηκεύονται σε βάσεις δεδομένων (Database Server), το λογισμικό και οι εφαρμογές των χρηστών θα εκτελούνται σε εξυπηρετητές εφαρμογών (Application Server) και οι τελικοί χρήστες να εξυπηρετούνται μέσω του διαδικτύου. Όσον αφορά τη λειτουργικότητα, η αρχιτεκτονική θα πρέπει να είναι επίσης αρθρωτή.
3. Η επιλογή των τεχνολογιών υλοποίησης του συστήματος θα πρέπει να έχει ως αποτέλεσμα ένα ανοιχτό περιβάλλον ικανό να απαντήσει σε οποιεσδήποτε ανάγκες, ανεξάρτητα από τα συστήματα ή τις εφαρμογές που θα πρέπει να προσπελαστούν για να ικανοποιηθούν αυτές οι ανάγκες.
4. Χρήση ενιαίων στοιχείων πρόσβασης/ πιστοποίησης του χρήστη μέσω τεχνολογιών Single Sign On (SSO) και LDAΡ καθώς και χρήση της υποδομής Public Key Infrastructure (ΡΚΙ).
5. Χρήση ανοιχτών προτύπων και τεχνολογιών XML και WebServices για την υποστήριξη υπηρεσιών διαλειτουργικότητας με εξωτερικές εφαρμογές.
6. Δυναμικές σελίδες με υψηλό επίπεδο αλληλεπίδρασης οι οποίες θα υποστηρίζουν τις σύγχρονες Web2.0 τεχνολογίες οι οποίες χρησιμοποιούνται από τις σύγχρονες εφαρμογές web.
7. Υποστήριξη AJAX έτσι ώστε να ανασχεδιάζεται κάθε φορά μόνο το περιεχόμενο της σελίδας το οποίο ανανεώνεται και όχι ολόκληρη η σελίδα στον browser.
8. Παροχή REST API για την εμφάνιση, καταχώρηση, μετατροπή και διαγραφή όλων των δεδομένων στο σύστημα με βάση τις προδιαγραφές και τους κανόνες ασφαλείας του.
9. Ο κώδικας της εφαρμογής θα πρέπει να αναπτυχθεί με βάση της σύγχρονες τεχνικές ανάπτυξης κώδικα και θα πρέπει να συνοδεύεται με πλήρη τεκμηρίωση και όλα τα υποπρογράμματα ελέγχου σε επίπεδο unit testing άλλα και integration testing.
10. Λειτουργία των επιμέρους εφαρμογών/οθονών/φορμών εισαγωγής δεδομένων, υποσυστημάτων και λύσεων, σε ένα ολοκληρωμένο περιβάλλον, το οποίο θα αποτελέσει το βασικό «χώρο εργασίας» για τους «διαχειριστές» και τους εξουσιοδοτημένους χρήστες των εφαρμογών του με στόχο την
11. Επίτευξη της μεγαλύτερης δυνατής ομοιομορφίας στις διεπαφές μεταξύ των διαφόρων υποσυστημάτων και στον τρόπο εργασίας των χρηστών
12. Επιλογή κοινών και φιλικών τρόπων παρουσίασης, όσον αφορά τις διεπαφές των χρηστών με την εφαρμογή.
13. Χρήση συστημάτων διαχείρισης σχεσιακών βάσεων δεδομένων (RDBMS) για την ευκολία διαχείρισης του αναμενόμενου μεγάλου όγκου δεδομένων, για τη δυνατότητα δημιουργίας εφαρμογών φιλικών στο χρήστη, για την αυξημένη διαθεσιμότητα του συστήματος.
14. Θα πρέπει επιπλέον να διασφαλίζονται:
* Ανοικτό περιβάλλον ανάπτυξης εφαρμογών
* Ανοικτά τεκμηριωμένα και δημοσιευμένα συστήματα διεπαφής με προγράμματα τρίτων
* Ανοικτά πρωτόκολλα επικοινωνίας
* Χρήση συλλογής εργαλείων ανάπτυξης, συντήρησης και διαχειριστής των εφαρμογών και των εργαλείων που θα χρησιμοποιηθούν, η οποία θα είναι συμβατή με την επιλεχθείσα βάση δεδομένων.
1. Το προτεινόμενο σύστημα πρέπει να χαρακτηρίζεται από υψηλή ασφάλεια, διαθεσιμότητα και υψηλή ανοχή σε σφάλματα. Τα χαρακτηριστικά αυτά είναι απαραίτητα προκειμένου να διασφαλιστεί κατά το δυνατόν η λειτουργία του και να καλύπτει τις ανάγκες καταγραφής για το σύνολο της επικράτειας, αλλά και τις ανάγκες άμεσης και απρόσκοπτης πρόσβασης στις πληροφορίες που θα παρέχονται.
2. Επίσης, ο ανάδοχος πρέπει να υποδείξει τους μηχανισμούς προστασίας του κάθε υποσυστήματος για το κάθε ένα επίπεδο αρχιτεκτονικής, ώστε να μην υπάρχει η δυνατότητα να επηρεαστεί η ασφαλή λειτουργία και η ακεραιότητα των δεδομένων από ένα περιστατικό παραβίασης. Οι μηχανισμοί αυτοί θα πρέπει να είναι αυτόματοι και να προσφέρονται εγγενώς από το λογισμικό του συστήματος.
3. Θα πρέπει να παρέχεται ένα φιλικό, γρήγορο και ολοκληρωμένο γραφικό περιβάλλον ανάπτυξης εφαρμογών με επεκτάσιμες βιβλιοθήκες που θα περιέχουν έτοιμα και επαναχρησιμοποιούμενα προγραμματιστικά αντικείμενα, με σκοπό τη δημιουργία γρήγορων και αποδοτικών web-based εφαρμογών.

## Υπηρεσίες Εκπαίδευσης

1. Οι υπηρεσίες εκπαίδευσης αφορούν δύο διαφορετικές κατηγορίες εκπαίδευσης:
2. Εκπαίδευση των διαχειριστών (συστήματος και εφαρμογών): κατάρτιση και μεταφορά τεχνογνωσίας προς έναν ικανοποιητικό αριθμό χρηστών οι οποίοι θα είναι υπεύθυνοι για την διαχείριση, συντήρηση και εξέλιξη του ΕΣΑ ΚαΠα-Π.
3. Εκπαίδευση των συντονιστών: εκπαίδευση και κατάρτιση των συντονιστών για την μελλοντική εκπαίδευση των εγγεγραμμένων χρηστών.
4. Οι προτεινόμενες από τον ανάδοχο υπηρεσίες εκπαίδευσης θα πρέπει να περιγράφονται στην πρότασή του, ενώ ο χώρος εκπαίδευσης θα είναι ο χώρος του ΙΥΠ.
5. Οι απαιτήσεις αναφορικά με την εκπαίδευση του προσωπικού για τους εκπαιδευόμενους διαχειριστές (≥15 ώρες) και για την εκπαίδευση των συντονιστών (≥10 ώρες).
6. Τα Παραδοτέα της Εκπαίδευσης περιγράφονται στην ενότητα των παραδοτέων.
7. Εγχειρίδιο διαχειριστή- τεχνικής υποστήριξης σε μορφή .doc
8. Εγχειρίδιο αρχιτεκτονικής συστήματος σε μορφή .doc
9. Εγχειρίδιο εγκατάστασης συστήματος σε μορφή .doc
10. Εγχειρίδιο για τις απαιτήσεις του συστήματος σε μορφή .doc
11. Εγχειρίδιο παραμετροποίησης συστήματος σε μορφή .doc
12. Περιγραφή σχήματος δεδομένων σε μορφή .doc και σε ηλεκτρονική μορφή chm.
13. Εγχειρίδιο λήψης εφεδρικών αντιγράφων ασφαλείας σε μορφή .doc

## Υπηρεσίες Πιλοτικής Λειτουργίας

1. Ο ανάδοχος, κατά την περίοδο της πιλοτικής λειτουργίας έχει τις εξής υποχρεώσεις:
* Αποσφαλμάτωση των εφαρμογών
* Επίλυση προβλημάτων – υποστήριξη χρηστών
* Συλλογή παρατηρήσεων από τους χρήστες
* Διόρθωση / Διαχείριση λαθών
* Συντήρηση λογισμικού και εφαρμογών
* Εντοπισμός αιτιών βλαβών/ δυσλειτουργιών και αποκατάσταση.
* Παράδοση – εγκατάσταση τυχόν νέων εκδόσεων λογισμικού
* Εξασφάλιση ορθής λειτουργίας όλων των customizations και διεπαφών με άλλα
* συστήματα με τις νεότερες εκδόσεις.
* Παράδοση αντιτύπων όλων των μεταβολών ή των επανεκδόσεων ή τροποποιήσεων
* των εγχειριδίων λογισμικού.
* On the job training (Υποστήριξη χρηστών/ διαχειριστών καθ’ όλη την περίοδο της πιλοτικής και δοκιμαστικής λειτουργίας)
* Αξιολόγηση συστήματος
* Υπηρεσίες Τεχνικής Υποστήριξης μέσω Λειτουργίας Helpdesk.
* On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης (Helpdesk), πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου.
* Υποστήριξη της λειτουργίας των Servers (backup / disaster recovery policy / security)
1. Επιπλέον, αν κατά τη διάρκεια της πιλοτικής λειτουργίας διαπιστωθούν προβλήματα ή μη πλήρωση των προδιαγραφόμενων απαιτήσεων, ο ανάδοχος έχει υποχρέωση να προβεί στις κατάλληλες διορθώσεις και αλλαγές.
2. Στο τέλος της πιλοτικής λειτουργίας ο Ανάδοχος είναι υποχρεωμένος να παραδώσει όλους τους κωδικούς ελέγχου του συστήματος.

## Υπηρεσίες Εγγύησης «Καλής Λειτουργίας»

1. Η ελάχιστη ζητούμενη περίοδος εγγύησης είναι ένα (1) έτος από την Οριστική Παραλαβή του Έργου.
2. Ο ανάδοχος υποχρεούται να παρέχει Υπηρεσίες Εγγύησης του προσφερόμενου λογισμικού εφαρμογών καθ’ όλη τη διάρκεια της εγγύησης.
3. Οι υπηρεσίες στοχεύουν στην εξασφάλιση της καλής λειτουργίας του συνόλου του λογισμικού και των εφαρμογών, την άμεση ανταπόκριση του αναδόχου σε λειτουργικά προβλήματα και την αποκατάστασή τους.
4. Οι υπηρεσίες που θα παρέχονται είναι οι εξής:
5. Διόρθωση σφαλμάτων (bugs) του λογισμικού των εφαρμογών του συστήματος, είτε με απομακρυσμένη βοήθεια (μέσω τηλεφώνου, email, fax ή web) είτε με επίσκεψη στελεχών του αναδόχου στους χώρους εγκατάστασης εφαρμογών.
6. Πρόσβαση του προσωπικού του Φορέα στο γραφείο υποστήριξης του αναδόχου μέσω τηλεφώνου, email, fax ή web.
7. Βελτιώσεις, παράδοση, υποστήριξη και εγκατάσταση τυχόν νέων εκδόσεων του προσφερόμενου λογισμικού και του λογισμικού εφαρμογών.
8. Η διαθεσιμότητα του συστήματος πρέπει να είναι 99.9%.
9. Τυχόν προσαρμογές που θα απαιτούνται στα πλαίσια νομοθετικών αλλαγών.
10. Παράδοση ενημερωμένου υλικού τεκμηρίωσης (εντύπων και ηλεκτρονικών αντιτύπων) με τυχόν τροποποιήσεις του συστήματος.
11. Ο ανάδοχος οφείλει να διαθέτει σε ετοιμότητα τεχνικό προσωπικό με την κατάλληλη εμπειρία για την αποκατάσταση των βλαβών.
12. Ο εξοπλισμός που θα χρησιμοποιείται ανήκει στην κυριότητα του ανάδοχου.
13. Για την καταγραφή των βλαβών θα υπάρχει η δυνατότητα να γίνεται με όλους τους δυνατούς τρόπους: τηλέφωνο, email και fax.
14. Οι ώρες υποστήριξης που θα προσφέρεται από τον Ανάδοχο είναι 09.00-17.00 με υποχρεωτική απόκριση του αιτήματος εντός 24 ωρών από την ώρα της υποβολής του.

## Υπηρεσίες Συντήρησης

Ο Ανάδοχος έχει τη δυνατότητα να υποβάλλει κατά την προκήρυξη του Διαγωνισμού για την εκτέλεση του Έργου (μαζί με την Οικονομική και Τεχνική Προσφορά του) και προσφορά Συντήρησης του εν λόγω Έργου, παρόλο που κάτι τέτοιο δεν απαιτείται, δεν κρίνεται και δεν αξιολογείται τη συγκεκριμένη χρονική στιγμή. Η ενδεικτική αυτή προσφορά δεν θα πρέπει να ξεπερνά σε ετήσιο κόστος το 5% του συνολικού τιμήματος εκτέλεσης του Έργου, χωρίς το Φόρο Προστιθέμενης Αξίας και θα αφορά σε 1-3 έτη συντήρησης.

## Ρήτρες καθυστέρησης

**Α.3.17.1**. Η παράδοση και η παραλαβή του Έργου θα γίνει σύμφωνα με το χρονοδιάγραμμα υλοποίησής του. Σε περίπτωση καθυστέρησης παράδοσης ενδιάμεσης Φάσης του Έργου ή του συνόλου αυτού από υπέρβαση τμηματικής ή συνολικής προθεσμίας με υπαιτιότητα του Αναδόχου επιβάλλονται κυρώσεις σύμφωνα με τα παρακάτω:

Αν παρέλθουν οι συμφωνημένες ημερομηνίες παράδοσης και τα παραδοτέα δεν παραδοθούν σύμφωνα με τους συμβατικούς όρους, τότε ο Ανάδοχος υποχρεούται να καταβάλλει ως ποινική ρήτρα για κάθε ημέρα καθυστέρησης:

• Αν παρέλθουν οι συμφωνημένες ημερομηνίες παράδοσης, τότε η Ανάδοχος εταιρεία υποχρεούται να καταβάλει ποινική ρήτρα για κάθε ημέρα καθυστέρησης ποσοστό 25% της μέσης ημερήσιας αξίας και μέχρι ποσοστού 4% του συνολικού συμβατικού τιμήματος του Έργου. Η μέση ημερήσια αξία του έργου προκύπτει αφού διαιρεθεί η συνολική χρηματική αξία του Έργου με τον αριθμό ημερών της συνολικής προθεσμίας ολοκλήρωσης του.

• Αν παρέλθει χρονικό διάστημα τριάντα ημερών (30) από τις συμφωνηθείσες ημερομηνίες, η Αναθέτουσα Αρχή δύναται να κηρύσσει τον ανάδοχο έκπτωτο.

• Οι ποινικές ρήτρες δεν επιβάλλονται και η έκπτωση δεν επέρχεται αν ο ανάδοχος αποδείξει ότι η καθυστέρηση οφείλεται σε ανωτέρα βία ή σε υπαιτιότητα του αναθέτοντος.

Οι ρήτρες καθυστέρησης των παραδόσεων θα επιβάλλονται με απόφαση της Αναθέτουσας Αρχής και θα παρακρατούνται από την επομένη πληρωμή του Αναδόχου ή θα καταβάλλονται από τον ίδιο ή θα καταπίπτουν από την Εγγύηση Καλής Εκτέλεσης.

Με ίδια ως άνω απόφαση ανακαλούνται οι ρήτρες καθυστέρησης για τυχόν τμηματικές προθεσμίες μόνο αν το σύνολο των φάσεων του Έργου περατωθεί μέσα στη συνολική προθεσμία που προβλέπεται στο οριστικό χρονοδιάγραμμα. Οι ρήτρες καθυστέρησης που επιβάλλονται για υπέρβαση τμηματικών προθεσμιών, αν δεν ανακληθούν βαρύνουν τον Ανάδοχο επιπλέον των ρητρών λόγω υπέρβασης συνολικής προθεσμίας που έχουν επιβληθεί.

Σε περίπτωση έκπτωσης του Αναδόχου, η Αναθέτουσα Αρχή δικαιούται, κατά την κρίση της, να κρατήσει μέρος ή το σύνολο των παραδοτέων, καταβάλλοντας το αναλογούν συμβατικό τίμημα.

**Α.3.17.2.** Περίοδος εγγύησης καλής λειτουργίας

Αν ο Ανάδοχος καθυστερεί τις υπηρεσίες του ή εκπληρώνει πλημμελώς τις υποχρεώσεις του κατά την περίοδο εγγύησης καλής λειτουργίας, όπως αυτές ορίζονται στο άρθρο Α.3.15. της Διακήρυξης, τότε υποχρεούται να καταβάλλει σαν ποινική ρήτρα ανάλογες ρήτρες καθυστέρησης. Ως ημερομηνία όχλησης λογίζεται η δεύτερη μέρα μετά την ειδοποίηση της Αναθέτουσας Αρχής για παρουσίαση προβλήματος (μεθεπόμενη).

**Α.3.17.3**. Δυσλειτουργίες στα παραδοτέα

Για την απόρριψη παραδοτέων και την αντικατάσταση αυτών, ο Ανάδοχος θα ενημερωθεί εγγράφως από την Επιτροπή Παρακολούθησης και Παραλαβής του Έργου για τη μη αποδοχή του παραδοτέου με τη σχετική αιτιολόγηση, ώστε είτε να προβεί σε διορθώσεις των δυσλειτουργιών είτε σε πλήρη αντικατάστασή του στο καθορισμένο χρονικό διάστημα.

# Μεθοδολογία Διοίκησης και Υλοποίησης Έργου

## Μέθοδοι και Τεχνικές Υλοποίησης και Υποστήριξης

1. Ο ανάδοχος έχοντας διαμορφώσει μια ολοκληρωμένη και σαφή αντίληψη για το Έργο, καθώς και με την αξιολόγηση κατάλληλων εργαλείων και σχετικών διεθνών πρακτικών, υποχρεούται να παρουσιάσει μια ολοκληρωμένη μεθοδολογική προσέγγιση για την υλοποίηση του Έργου.
2. Η συνεργασία του ανάδοχου με το προσωπικό του Φορέα είναι δεδομένη και απαιτούμενη.

## Σχήμα Διοίκησης, Σχεδιασμού και Υλοποίησης του Έργου

1. Με σκοπό την διοίκηση και παρακολούθηση της πορείας του Έργου θα δημιουργηθεί από τον Φορέα μια Επιτροπή Διαχείρισης Έργου η οποία θα αναλάβει την γενική εποπτεία της πορείας των εργασιών και των υποχρεώσεων του αναδόχου.
2. Θα συσταθεί από τον Φορέα η Επιτροπή Παραλαβής Έργου η οποία θα είναι υπεύθυνη για την παραλαβή του έργου καθώς και για την έγκριση και πιστοποίηση όλων των παραδοτέων.
3. Όσον αφορά το σχήμα διοίκησης του Έργου, ο ανάδοχος οφείλει:
	1. Να καταθέσει μαζί με την προσφορά του, ολοκληρωμένη πρόταση για την οργάνωση και τον προγραμματισμό του Έργου, το προσωπικό που θα διαθέσει καθώς και το αντικείμενό τους και το χρόνο απασχόλησής τους στο Έργο.
	2. Να καθορίσει τον Υπεύθυνο Έργου (project manager) και τον αναπληρωτή του.
	3. Τόσο για τον Υπεύθυνο Έργου και τον αναπληρωτή του όσο και όλα τα μέλη της ομάδας έργου θα πρέπει να παρουσιαστούν το γνωστικό αντικείμενο που θα καλύψουν, ο ρόλος τους στο προτεινόμενο σχήμα διοίκησης, τη σχετική προϋπηρεσία τους σε τέτοια έργα καθώς και οι ανθρωπομήνες που θα αφιερώσουν.
	4. Ο ανάδοχος θα αναπτύξει το έργο του στους χώρους του, ενώ οι συναντήσεις με τα άτομα Φορέα θα γίνεται κατόπιν συνεννόησης.

##  Σχέδιο και Σύστημα Διασφάλισης Ποιότητας

1. Ο ανάδοχος είναι υποχρεωμένος να παραδώσει σχέδιο προτεινόμενης μεθοδολογίας διοίκησης και διασφάλισης ποιότητας Έργου το οποίο ενδεικτικά θα συμπεριλαμβάνει:
2. Κρίσιμους παράγοντες επιτυχίας και προϋποθέσεις επιτυχούς ολοκλήρωσης του Έργου.
3. Καταγραφή πιθανών προβλημάτων που εκτιμάται ότι είναι δυνατό να προκύψουν κατά τη διεξαγωγή συγκεκριμένων εργασιών και τρόποι αντιμετώπισής τους.
4. Προτεινόμενη μεθοδολογία για την υλοποίηση του Έργου, τις διαδικασίες που υιοθετούνται και τα εργαλεία που θα αξιοποιηθούν για την επιτυχή ολοκλήρωσή του.
5. Πίνακα με τα πακέτα εργασίας και τα παραδοτέα ανά φάση του Έργου, όπου θα αναγράφεται το μέλος/ μέλη που θα αναλάβει την υλοποίηση των συγκεκριμένων παραδοτέων ή πακέτων εργασίας.
6. Αναλυτικό χρονοδιάγραμμα υλοποίησης των φάσεων του Έργου, στο οποίο θα καταγράφονται τα χρονικά ορόσημα ολοκλήρωσης των επιμέρους παραδοτέων.

## Λειτουργικά Χαρακτηριστικά Εξοπλισμού

1. O Ανάδοχος είναι υποχρεωμένος να παρουσιάσει στην Αναθέτουσα Αρχή (ΙΥΠ) servers οι οποίοι ανταποκρίνονται στα χαρακτηριστικά και στις ανάγκες του ΕΣΑ ΚαΠα-Π και χρησιμοποιούνται σε παρόμοια έργα.
2. Λόγω των ζητούμενων τεχνικών πόρων αλλά και των αναγκαίων παραμετροποιήσεων σε επίπεδο λειτουργικού συστήματος που θα χρειαστεί η εφαρμογή, απαιτείται η φιλοξενία της σε αποκλειστικά διατεθειμένο στην εφαρμογή εξυπηρετητή (dedicated server).
3. Η φιλοξενία της βάσης δεδομένων θα πραγματοποιηθεί σε δεύτερο ξεχωριστό εξυπηρετητή (server) όμοιο με τον παραπάνω για λόγους ταχύτητας και ασφάλειας.
4. Ως προς την σύνθεσή των **2 εξυπηρετητών** προτείνονται τα παρακάτω ελάχιστα τεχνικά χαρακτηριστικά (για τον καθένα):
5. Σύστημα σύγχρονης τεχνολογίας το οποίο να έχει ανακοινωθεί τους τελευταίους 24 μήνες.
6. Να είναι τύπου rack mounted.
7. Να διαθέτει 2 τουλάχιστον επεξεργαστές με 4 ή επιπλέον πυρήνες. τεχνολογίας Intel Xeon ή άλλο ισοδύναμων επιδόσεων και αρχιτεκτονικής και συχνότητας μεγαλύτερης των 2.8 GHz. Οι επεξεργαστές θα πρέπει να έχουν Front-side bus με ταχύτητα μεγαλύτερη ή ίση με 1333 MHz, να διαθέτουν Εσωτερική μνήμη cache ≥ 8 MB (1 x 8 MB) Level 3 cache.
8. Η κεντρική μνήμη θα πρέπει να είναι μεγαλύτερη ή ίση με 8 GB και να είναι τύπου ECC registered, να υποστηρίζει DDR3 1600 ECC ή καλύτερο.
9. Έξι (6) σκληρούς δίσκους τεχνολογίας SAS (Serial Attached SCSI), ωφέλιμης χωρητικότητας μεγαλύτερης ή ίσης με 146GB έκαστος, σε συνδεσμολογία RAID με σκοπό την προστασία των δεδομένων σε περίπτωση αποτυχίας κάποιου από τους δίσκους. Η λειτουργία RAID θα πρέπει να υλοποιήστε από ελεγκτή δίσκων με υποστήριξη RAID 1, RAID 0, RAID 10. Κάθε δίσκος θα πρέπει να έχει ταχύτητα περιστροφής μεγαλύτερη ή ίση με 15000 rpm, ρυθμό μεταφοράς δεδομένων μεγαλύτερο ή ίσο από 150 ΜΒ/sec, μέσο χρόνο αναζήτησης δεδομένων μικρότερο ή ίσο με 9 ms, και μέγεθος Buffer μεγαλύτερη ή ίσο με 8 MB.
10. Δύο (2) ελεγκτές δικτύου οι οποίοι να υποστηρίζουν Gigabit Ethernet 10/100/1000 BaseT.
11. 2 τροφοδοτικά
12. Οπτικές μονάδες DVD RW drive
13. [Σύστημα αδιάλειπτης τροφοδοσίας](http://www.ilviokat.gr/products/ups/index.asp) (UPS σύστημα)

Ο Ανάδοχος θα καταθέσει στην τεχνική του προσφορά το είδος των αναγκαίων servers, οι οποίοι θα ανταποκρίνονται στα χαρακτηριστικά και στις ανάγκες του ΕΣΑ ΚαΠα-Π και χρησιμοποιούνται σε παρόμοια έργα.

Ο Ανάδοχος **δεν θα καταθέσει οικονομική προσφορά** για τους παραπάνω server, καθώς η αγορά τους δεν αποτελεί αντικείμενο της παρούσας διακήρυξης. Το Ι.Υ.Π. θα προχωρήσει σε επόμενη φάση στην προμήθεια των αναγκαίων server μετά την υπόδειξη του αναδόχου σύμφωνα με την τεχνική προσφορά του.

## Λογισμικό – Επιπλέον παρεχόμενες υπηρεσίες

Ακολουθεί λίστα με το λογισμικό που θα χρησιμοποιηθεί:

1. Λειτουργικό σύστημα: Διανομή Linux CentOS 6 ή ανώτερη σε έκδοση για υποστήριξη λειτουργιών 64bit.
2. Βάση δεδομένων: MySQL ή Postgress
3. Λογισμικό ηλεκτρονικού ταχυδρομείου SSL-POP3 με κρυπτογράφηση εισερχόμενης αλληλογραφίας
4. Λογισμικό ηλεκτρονικού ταχυδρομίου SMTPS με κρυπτογράφηση εξερχόμενης αλληλογραφίας

## Διαχείριση και εποπτεία των servers

1. Για την ομαλή λειτουργία των servers και κατ' επέκτασή, της εφαρμογής, θα πραγματοποιείται καθημερινός έλεγχος από τον ανάδοχο ή την εταιρία παροχής server hosting, όχι μόνο ως προς την αποτροπή ηλεκτρονικών απειλών (hacking, DoS – Denial of Service attacks, spamming κλπ) αλλά και ως προς την ανανέωση του χρησιμοποιούμενου λογισμικού με την εγκατάσταση updates.
2. Επιπλέον θα εγκατασταθεί λογισμικό το οποίο θα διενεργεί τακτικούς ελέγχους ως προς την εύρυθμη λειτουργία του λογισμικού των servers και ως προς την κατάσταση του υλικού (hardware) με αποστολή αυτοματοποιημένων μηνυμάτων προς τον πάροχο σε περίπτωσή εντοπισμού κάποιου πιθανού προβλήματος.

## Φιλοξενία (hosting) των servers

1. Η φιλοξενία των servers θα πραγματοποιηθεί με ευθύνη του αναδόχου σε εταιρία η οποία παρέχει υπηρεσίες co-location server hosting στην Αθήνα.
2. Η φυσική τοποθεσία των servers θα καθοριστεί από τον Ανάδοχο και τον Φορέα Υλοποίησης.
3. Στις παροχές του εν λόγω data center θα περιλαμβάνεται, μεταξύ άλλων, ο έλεγχος φυσικής πρόσβασης με επίδειξή ταυτότητας και μόνο κατόπιν συνεννόησης με το εκεί προσωπικό, ή παροχή αδιάλειπτης ηλεκτρικής ενέργειας υποστηριζόμενης από UPS μπαταρίας και από ξεχωριστή γεννήτρια diesel, κλιματισμός του χώρου για έλεγχο της θερμοκρασίας των servers με έλεγχο υγρασίας και φιλτράρισμα των σωματιδίων σκόνης.
4. Όσον αφορά την δικτυακή σύνδεση των servers θα πρέπει να εξασφαλιστεί ότι ο χρόνος απόκρισης από την Ελλάδα που προσφέρει η υπηρεσία dedicated server hosting είναι μικρότερος των 15ms.
5. Η προσφορά για τη συγκεκριμένη υπηρεσία πρέπει να καλύπτει τουλάχιστον το χρονικό διάστημα μέχρι και το τέλος της περιόδου Εγγύησης Καλής Λειτουργίας.

## Απαιτήσεις Ασφάλειας

1. Ο ανάδοχος οφείλει να παρουσιάσει μια ολοκληρωμένη λύση ασφάλειας για το ΕΣΑ ΚαΠα-Π, η οποία θα στηρίζεται στις παρακάτω βασικές αρχές:
2. Ασφάλεια Εφαρμογής: Αφορά στις διαθέσιμες λειτουργίες των υποσυστημάτων και των επιμέρους εφαρμογών που θα χρησιμοποιούν οι χρήστες ανάλογα σε ποια ομάδα χρηστών ανήκουν.
3. Ασφάλεια Βάσεων Δεδομένων: Αφορά στην εφαρμογή μίας προκαθορισμένης πολιτικής προστασίας των δεδομένων, σχετικά με τη δυνατότητα προσπέλασης και επεξεργασίας των πληροφοριών.
4. Ασφάλεια Δικτύων Επικοινωνιών: Αφορά στην προστασία των πληροφοριών του συστήματος, κατά τη μετάδοσή τους μέσω ενσύρματων, ασύρματων και δορυφορικών δικτύων.
5. Το Σχέδιο Ασφαλείας θα πρέπει να διέπεται από τις αρχές της εμπιστευτικότητας, ακεραιότητας, διαθεσιμότητας δεδομένων, εξουσιοδότησης και μη αποποίησης ευθύνης (logging, traceability).
6. To ΕΣΑ ΚαΠα-Π πρέπει να υποστηρίζει κρυπτογράφηση εγγράφων και πληροφοριών.
7. Κατά την καταχώρηση ενός περιστατικού στο σύστημα, κατά την υποβολή της σχετικής φόρμας, τα δεδομένα αυτής θα διακινηθούν, από τον browser του στο κεντρικό σύστημα, ώστε να αποθηκευτούν στην βάση δεδομένων. Για να αποτραπεί η υποκλοπή των δεδομένων σε αυτό το στάδιο της διακίνησης η όλη πρόσβαση στην εφαρμογή θα γίνεται μέσω του HTTPS (HyperText Transfer Protocol Secure) κατά το οποίο τα δεδομένα που μεταφέρονται από, και προς, τον χρήστη θα είναι κρυπτογραφημένα ώστε ακόμα και αν υποκλαπούν να είναι άχρηστα στον υποκλοπέα. Η κρυπτογράφηση θα γίνει με την χρήση SSL (Secure Sockets Layer) πιστοποιητικού (certificate) μήκους 128bit.
8. Για την προστασία από τις ηλεκτρονικές απειλές προς τον server που θα φιλοξενεί την εφαρμογή αλλά και την βάση δεδομένων θα εγκατασταθεί πλήρως παραμετροποιήσιμο firewall με σκοπό την προστασία των υπηρεσιών (services) που θα «τρέχουν» στον server. Επιπλέον θα πρέπει να παρέχεται δυνατότητα ειδοποιήσεων μέσω ηλεκτρονικού ταχυδρομείου επιλεγμένων λογαριασμών e-mail σε περίπτωση ανίχνευσης εισβολής (intrusion detection).
9. Το ΕΣΑ ΚαΠα-Π θα πρέπει να έχει τη δυνατότητα κεντρικής παρακολούθησης χρηστών από τον διαχειριστή καθώς και τήρηση αρχείων καταγραφής, από τα οποία θα μπορεί να γίνεται αναζήτηση με διάφορα κριτήρια, όπως συγκεκριμένος χρήστης, φορέας, ομάδα χρηστών ή ημερομηνία.
10. Για την εξασφάλιση του πληροφοριακού συστήματος μετά την υλοποίηση και την εγκατάστασή του ο υποψήφιος ανάδοχος οφείλει να πραγματοποιήσει και να τεκμηριώσει πλήρως, έλεγχο Ασφάλειας / Security Audit και Ανάλυση Επικινδυνότητας/ Risk Assessment όλων των συστημάτων του ΕΣΑ ΚαΠα-Π. Οι παραπάνω ενέργειες θα πρέπει να γίνουν από πιστοποιημένη γι αυτό το σκοπό εταιρία.
11. Για το σχεδιασμό και την υλοποίηση των τεχνικών μέτρων ασφαλείας του Έργου, ο Ανάδοχος πρέπει να λάβει υπόψη του:
12. το θεσμικό και νομικό πλαίσιο που ισχύει (π.χ. προστασία των προσωπικών δεδομένων Ν. 2472/97, προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών Ν.3471/2006)
13. τις σύγχρονες εξελίξεις στις ΤΠΕ
14. τις βέλτιστες πρακτικές (best practice) στο χώρο της Ασφάλειας στις ΤΠΕ
15. (best practices)
16. τα επαρκέστερα διατιθέμενα προϊόντα λογισμικού
17. Έλεγχος πρόσβασης χρηστών σε επίπεδο συστήματος, εφαρμογής, εγγράφων, βάσεων δεδομένων και αρχείων.
18. Ασφαλής διαχείριση, καταχώρηση και κρυπτογράφηση των κωδικών πρόσβασης.
19. Δημιουργία καταλόγου εξουσιοδοτημένων φυσικών προσώπων που θα έχουν δικαίωμα πρόσβασης καθώς και η διαδικασία ταυτοποίησης και αυθεντικοποίησης.
20. Κεντρικό σύστημα διαχείρισης χρηστών και καθορισμού δικαιωμάτων.
21. Καθορισμός δικαιωμάτων πρόσβασης σε επίπεδο λειτουργικού συστήματος, βάσης δεδομένων και εφαρμογών.
22. Σύστημα ελέγχου της ακεραιότητας των δεδομένων (data integrity).
23. Όσον αφορά τα δεδομένα, η διατήρησή τους θα γίνεται κάτω από υψηλές απαιτήσεις ασφάλειας τόσο στην αποθήκευση (λήψη τακτικών αντιγράφων ασφάλειας back-up, λειτουργία εναλλακτικής υποδομής) όσο και στη μεταφορά (χρήση πρωτοκόλλων με κρυπτογράφηση κατά τη μεταφορά κλπ.
24. Οτιδήποτε κρίνεται απαραίτητο για την αδιάλειπτη και εύρυθμη λειτουργία της εφαρμογής.

## Απαιτήσεις Ευχρηστίας Συστήματος

1. Βασικό χαρακτηριστικό της λειτουργίας του συστήματος πρέπει να είναι η ευκολία και φιλικότητα χρήσης. Το περιβάλλον εργασίας πρέπει να υποστηρίζει πολλαπλούς τρόπους εισαγωγής δεδομένων και υποστήριξης των διαδικασιών.
2. Ο Ανάδοχος, θα πρέπει να λάβει υπόψη κατά τον σχεδιασμό, τους τύπους χρηστών κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας και εργονομίας είναι κρίσιμος παράγοντας επιτυχίας για το παρόν έργο.
3. Η λογική/λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά θα πρέπει να σχεδιαστεί με τέτοιον τρόπο ώστε να επιτρέπει σε χρήστες ελάχιστα εξοικειωμένους με δικτυακές εφαρμογές να διεκπεραιώσουν τις συναλλαγές τους με ευκολία.
4. Ο Ανάδοχος πρέπει να τεκμηριώσει στην Προσφορά του τη σχεδιαστική προσέγγιση καθώς και το πλάνο δοκιμασιών χρηστικότητας και σχεδιαστικών αναπροσαρμογών που θα ακολουθήσει για να διασφαλίσει το επιθυμητό επίπεδο χρηστικότητας.
5. Οι κυριότερες αρχές προς την κατεύθυνση της χρηστικότητας περιλαμβάνουν:
6. Συμβατότητα: Οι εφαρμογές που απαιτούν πρόσβαση μέσω web browser θα πρέπει να είναι συμβατές με όλους τους φυλλομετρητές / web browser.
7. Συνέπεια: Οι εφαρμογές θα πρέπει να έχουν ομοιόμορφη εμφάνιση και να τηρείται συνέπεια στη χρήση του λεξιλογίου και των συμβόλων. Το λεξιλόγιο που χρησιμοποιείται για την περιγραφή εννοιών, σημείων και λειτουργιών σε όλο το εύρος των εφαρμογών και των συστημάτων πρέπει να είναι σαφές για τον απλό χρήστη, να χρησιμοποιείται ορολογία της εφαρμογής (χρήση απλής Ελληνικής γλώσσας) και τα μηνύματα να μην είναι απλώς πληροφοριακά περί του τι συνέβη, αλλά να υποδεικνύουν στο χρήστη πώς να απεμπλακεί για να συνεχίσει τη εργασία του ή που να αποταθεί για βοήθεια. Αντίστοιχη συνέπεια πρέπει να επιδεικνύουν οι οποιεσδήποτε γραφικές απεικονίσεις, η διαμόρφωση σελίδων και η τοποθέτηση αντικειμένων στο χώρο των ιστοσελίδων.
8. Αξιοπιστία: Ο χρήστης πρέπει να αντιλαμβάνεται δια μέσου της εμφάνισης και συμπεριφοράς του συστήματος ότι: οι πληροφορίες που εισάγει στο σύστημα είναι σωστές και αρκετές (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου) οι πληροφορίες που λαμβάνει από το σύστημα είναι ακριβείς και επικαιροποιημένες.
9. Προσανατολισμός: Σε κάθε σημείο της περιήγησης στις εφαρμογές, ο χρήστης πρέπει να έχει στη διάθεσή του εμφανή σημάδια που υποδεικνύουν που βρίσκεται (θεματική ενότητα ή εφαρμογή, κατηγορία, λειτουργία, κλπ) που μπορεί να πάει και τι μπορεί/ τι πρέπει να κάνει. Ο χρήστης θα πρέπει να αναγνωρίζει ποια πεδία είναι υποχρεωτικά και ποια είναι προαιρετικά, να μετακινείται μεταξύ των διαφόρων φορμών εισαγωγής δεδομένων για κάθε περιστατικό και να ενημερώνεται για τα πεδία τα οποία δεν είναι συμπληρωμένα όταν επιχειρεί να αποθηκεύσει τα δεδομένα για ένα περιστατικό. Επιπλέον θα επιτρέπεται να αποθηκευτεί προσωρινά ένα περιστατικό ώστε ο χρήστης να μπορεί να επιστρέψει και να συμπληρώσει τα απαιτούμενα δεδομένα οποιαδήποτε άλλη στιγμή το επιθυμεί.
10. Υποστήριξη Χρηστών: Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται. Κατ’ ελάχιστο θα πρέπει να παρέχεται:
11. Παροχή βοήθειας (On-Line Help), έτσι ώστε να παρέχεται πρόσβαση στην κατάλληλη πληροφορία ανάλογα με τις λειτουργίες και το ρόλο του εκάστοτε χρήστη.
12. Παροχή βοήθειας με user guides όπου κριθεί απαραίτητο. Όλο το περιβάλλον χρήστη (user interface, on-line help, μηνύματα, κλπ.) και τα αναλυτικά εγχειρίδια χρήσης θα πρέπει να είναι γραμμένα στην ελληνική γλώσσα.
13. Το σύστημα θα πρέπει να προσφέρει ομοιόμορφο περιβάλλον σε όλα τα υποσυστήματα του, όπως: Λίστες λειτουργιών (Menu), Εργαλειοθήκες (Toolbar), συντομεύσεις λειτουργιών (keyboard shortcuts).
14. Έλεγχος Χρηστικότητας: Οι εφαρμογές θα πρέπει να περάσουν έλεγχο χρηστικότητας (usability test) κατά τη διάρκεια της πιλοτικής λειτουργίας και τα αποτελέσματα να χρησιμοποιηθούν για την βελτίωση της χρηστικότητας των εφαρμογών. Οι υποψήφιοι Ανάδοχοι θα πρέπει να περιγράψουν αναλυτικά τις δυνατότητες που προσφέρονται σχετικά με την ευχρηστία του συστήματος.

# Χρονοδιάγραμμα και Φάσεις Έργου

Η συνολική διάρκεια του έργου είναι 10 μήνες. Η περίοδος της πιλοτικής λειτουργίας του Έργου είναι 4 μήνες (από το σύνολο των 10 μήνων). Επισημαίνεται ότι οι υποψήφιοι ανάδοχοι μπορούν να ολοκληρώσουν το έργο σε μικρότερο συνολικό χρόνο.

Οι χρόνοι των επιμέρους φάσεων, εκτός της πιλοτικής λειτουργίας του συνολικού Έργου είναι ενδεικτικοί. Ακολουθεί συνοπτικό χρονοδιάγραμμα με περιγραφή των ελάχιστων διακριτών φάσεων παρακολούθησης της εξέλιξης της υλοποίησης με τις οποίες η Αναθέτουσα Αρχή θα αναμένει να παραλαμβάνει τη περιγραφόμενη λειτουργικότητα (και «ελάχιστα» παραδοτέα).

Επισημαίνεται ότι οι παρακάτω φάσεις και περιεχόμενα δεν πρέπει να οδηγούν σε προσφορά που απλά αναπαράγει ό,τι περιγράφεται (τυφλή συμμόρφωση), καθώς οι παρακάτω φάσεις δεν παρέχουν μια κανονιστικού τύπου συνταγή, αλλά προσδιορίζουν μια αναμενόμενη εξέλιξη σε στάδια με ορισμένα ορόσημα (και ελάχιστα παραδοτέα) προστιθέμενης αξίας.

Οι υποψήφιοι Ανάδοχοι θα πρέπει να παραθέσουν στην προσφορά τους αναλυτικό χρονοδιάγραμμα εργασιών, συμβατό με τη μεθοδολογία υλοποίησης και διαχείρισης έργου που θα προταθεί και λαμβάνοντας υπόψη τα παραπάνω.

## Φάσεις Έργου

|  |  |  |  |
| --- | --- | --- | --- |
| **Φάση Νο:** | 1 | **Τίτλος:** | Μελέτη Εφαρμογής |
| **Διάρκεια σε μήνες** | **1** | **Μήνας Έναρξης:** | **Μ1** | **Μήνας Λήξης:** | **Μ2** |
| **Στόχοι:** | Προσδιορισμός των ελάχιστων αναγκών και απαιτήσεων προς υλοποίηση |
| **Περιγραφή:** | Στην φάση αυτή θα σχεδιαστεί λεπτομερώς το ΕΣΑ ΚαΠα-Π και το περιβάλλον του. Πιο συγκεκριμένα, θα σχεδιαστούν: 1. Η τελική διοίκηση του έργου και η διαχείριση της ποιότητας των αποτελεσμάτων.
2. Η καταγραφή των κυρίων σεναρίων χρήσης του συστήματος που θα προκύψουν από την ανάλυση των διαδικασιών με συνεργασία από τους συντονιστές του Φορέα.
3. Ορισμός των χρηστών και συσχέτισή τους με ομάδες και δικαιώματα πρόσβασης σε στοιχεία.
4. Ανάλυση εκπαιδευτικών αναγκών και προσδιορισμός του προγράμματος
5. εκπαίδευσης των χρηστών.
6. Αναλυτικός λογικός σχεδιασμός του συστήματος.
7. Εξειδίκευση σε επιμέρους ενέργειες και οριστικοποίηση τελικού χρονοδιαγράμματος.
8. Αρχική έκδοση της μελέτης.
 |
| **Παραδοτέα:** | 1. Ανάλυση απαιτήσεων
2. Καταστατικό Έργου και Σχέδιο Διοίκησης
3. Σχέδιο Ποιότητας
 |

|  |  |  |  |
| --- | --- | --- | --- |
| **Φάση Νο:** | 2 | **Τίτλος:** | Ανάπτυξη και Εγκατάσταση Πληροφοριακού συστήματος και Εφαρμογών |
| **Διάρκεια (σε μήνες):** | **3** | **Μήνας Έναρξης:** | **Μ2** | **Μήνας Λήξης:** | **Μ7** |
| **Στόχοι:** | 1. Επιβεβαίωση του σχεδιασμού και ανάπτυξη της επαυξημένης λειτουργικότητας των υπηρεσιών ανάλογα με την προτεινόμενη μεθοδολογία και τον σχεδιασμό.
2. Τεχνικές δοκιμές με βάση τα σενάρια χρήσης
 |
| **Περιγραφή:** | Με το πέρας αυτής της φάσης το ΕΣΑ ΚαΠα-Π θα έχει αναπτυχθεί με επιτυχείς δοκιμές και θα είναι έτοιμο για χρήση από τους χρήστες. |
| **Παραδοτέα:** | 1. Πρώτη λειτουργική έκδοση όλων των υπηρεσιών
2. Σχεδιασμός, τεκμηρίωση και πηγαίος κώδικας
3. Σενάρια Εφαρμογής δοκιμών
4. Αναφορές προόδου του προγράμματος και αντιμετώπιση προβλημάτων
 |

|  |  |  |  |
| --- | --- | --- | --- |
| **Φάση Νο:** | 3 | **Τίτλος:** | Εκπαίδευση Προσωπικού |
| **Διάρκεια (σε μήνες):** | **1** | **Μήνας Έναρξης:** | **Μ7** | **Μήνας Λήξης:** | **Μ8** |
| **Στόχοι:** | Οι συντονιστές και διαχειριστές του ΕΣΑ ΚαΠα-Π να έχουν καταρτιστεί, εκπαιδευτεί, ενημερωθεί και ευαισθητοποιηθεί στην χρήση του συστήματος. |
| **Περιγραφή:** | Οι ενέργειες σε αυτήν τη φάση αφορούν:1. Εκπαίδευση διαχειριστών (Συστήματος και Εφαρμογής): Κατάρτιση και μεταφορά τεχνογνωσίας προς τους διαχειριστές του συστήματος οι οποίοι θα είναι υπεύθυνοι για τη διαχείριση και υποστήριξη του ΕΣΑ ΚαΠα-Π μετά το πέρας του Έργου.
2. Εκπαίδευση συντονιστών: θα είναι υπεύθυνοι για την εκπαίδευση των υπολοίπων χρηστών του συστήματος.
 |
| **Παραδοτέα:** | 1. Πρόγραμμα Εκπαίδευσης
2. Εκπαιδευτικό υλικό σε ηλεκτρονική και έντυπη μορφή
3. Εγχειρίδια Τεχνικής τεκμηρίωσης
4. Εγχειρίδια λειτουργικής τεκμηρίωσης
5. Εγχειρίδια υποστηρικτικής τεκμηρίωσης
 |

|  |  |  |  |
| --- | --- | --- | --- |
| **Φάση Νο:** | 4 | **Τίτλος:** | Πιλοτική Λειτουργία/ Παραμετροποίηση |
| **Διάρκεια (σε μήνες):** | **3** | **Μήνας Έναρξης:** | **Μ7** | **Μήνας Λήξης:** | **Μ9** |
| **Στόχοι:** | 1. Επίλυση προβλημάτων
2. Διόρθωση και διαχείριση σφαλμάτων
 |
| **Περιγραφή:** | Ο Ανάδοχος είναι υπεύθυνος:1. για την επίλυση τυχόν προβλημάτων που θα παρουσιαστούν
2. την βελτιστοποίηση του ΕΣΑ ΚαΠα-Π
 |
| **Παραδοτέα:** | 1. Αναφορά και Τεκμηρίωση προβλημάτων και επίλυσής τους
2. Διορθωμένος Πηγαίος Κώδικας
3. Εξειδίκευση όρων παροχής λειτουργικών παροχών
4. Επικαιροποιημένα Εγχειρίδια Τεχνικής τεκμηρίωσης
5. Επικαιροποιημένα Εγχειρίδια λειτουργικής τεκμηρίωσης
6. Επικαιροποιημένα Εγχειρίδια υποστηρικτικής τεκμηρίωσης
 |

## Πίνακας Παραδοτέων

|  |  |  |
| --- | --- | --- |
| **ΦΑΣΕΙΣ/ ΠΕΡΙΓΡΑΦΗ** | **ΜΗΝΑΣ[[1]](#footnote-1) ΠΑΡΑΔΟΣΗΣ** | **ΠΑΡΑΔΟΤΕΑ** |
| **Φάση 1**Μελέτη Εφαρμογής | Μ2 | 1. Ανάλυση απαιτήσεων
 |
| 1. Καταστατικό Έργου και Σχέδιο Διοίκησης
 |
| 1. Σχέδιο Ποιότητας
 |
| **Φάση 2**Ανάπτυξη και Εγκατάσταση Πληροφοριακού συστήματος και Εφαρμογών | Μ4 | 1. Πρώτη λειτουργική έκδοση όλων των υπηρεσιών
 |
| 1. Σχεδιασμός, τεκμηρίωση και πηγαίος κώδικας
 |
| 1. Σενάρια Εφαρμογής δοκιμών
 |
| 1. Αναφορές προόδου του προγράμματος και αντιμετώπιση προβλημάτων
 |
| **Φάση 3**Εκπαίδευση Προσωπικού | Μ5 | 1. Πρόγραμμα Εκπαίδευσης
 |
| 1. Εκπαιδευτικό υλικό σε ηλεκτρονική και έντυπη μορφή
 |
| 1. Εγχειρίδια Τεχνικής τεκμηρίωσης
 |
| 1. Εγχειρίδια λειτουργικής τεκμηρίωσης
 |
| 1. Εγχειρίδια υποστηρικτικής τεκμηρίωσης
 |
| **Φάση 4**Πιλοτική Λειτουργία/ Παραμετροποίηση | Μ8 | 1. Αναφορά και Τεκμηρίωση προβλημάτων και επίλυσής τους
 |
| 1. Διορθωμένος Πηγαίος Κώδικας
 |
| 1. Εξειδίκευση όρων παροχής λειτουργικών παροχών
 |
| 1. Επικαιροποιημένα Εγχειρίδια Τεχνικής τεκμηρίωσης
 |
| 1. Επικαιροποιημένα Εγχειρίδια λειτουργικής τεκμηρίωσης
 |
| 1. Επικαιροποιημένα Εγχειρίδια υποστηρικτικής τεκμηρίωσης
 |

## Χρονοδιάγραμμα

| **ΕΘΝΙΚΟ ΣΥΣΤΗΜΑ ΑΝΑΦΟΡΑΣ ΚΑΚΟΠΟΙΗΣΗΣ ΚΑΙ ΠΑΡΑΜΕΛΗΣΗΣ ΠΑΙΔΙΩΝ** | **ΜΗΝΑΣ** |
| --- | --- |
| **1** | **2** | **3** | **4** | **5** | **6** | **7** | **8** |
| Μελέτη Εφαρμογής |  |  |  |  |  |  |  |  |
| Ανάλυση απαιτήσεων | Π1 |  |  |  |  |  |  |  |
| Καταστατικό Έργου και Σχέδιο Διοίκησης | Π2 |  |  |  |  |  |  |  |
| Σχέδιο Ποιότητας | Π3 |  |  |  |  |  |  |  |
| Ανάπτυξη και Εγκατάσταση Πληροφοριακού συστήματος και Εφαρμογών |  |  |  |  |  |  |  |  |
| Πρώτη λειτουργική έκδοση όλων των υπηρεσιών |  |  |  | Π4 |  |  |  |  |
| Σχεδιασμός, τεκμηρίωση και πηγαίος κώδικας |  |  |  | Π5 |  |  |  |  |
| Σενάρια Εφαρμογής δοκιμών |  |  |  | Π6 |  |  |  |  |
| Αναφορές προόδου του προγράμματος και αντιμετώπιση προβλημάτων |  |  |  | Π7 |  |  |  |  |
| Εκπαίδευση Προσωπικού |  |  |  |  |  |  |  |  |
| Πρόγραμμα Εκπαίδευσης |  |  |  |  | Π8 |  |  |  |
| Εκπαιδευτικό υλικό σε ηλεκτρονική και έντυπη μορφή |  |  |  |  | Π9 |  |  |  |
| Εγχειρίδια Τεχνικής τεκμηρίωσης |  |  |  |  | Π10 |  |  |  |
| Εγχειρίδια λειτουργικής τεκμηρίωσης |  |  |  |  | Π11 |  |  |  |
| Εγχειρίδια υποστηρικτικής τεκμηρίωσης |  |  |  |  | Π12 |  |  |  |
| Πιλοτική Λειτουργία/ Παραμετροποίηση |  |  |  |  |  |  |  |  |
| Αναφορά και Τεκμηρίωση προβλημάτων και επίλυσής τους |  |  |  |  |  |  |  | Π13 |
| Διορθωμένος Πηγαίος Κώδικας |  |  |  |  |  |  |  | Π14 |
| Εξειδίκευση όρων παροχής λειτουργικών παροχών |  |  |  |  |  |  |  | Π15 |
| Επικαιροποιημένα Εγχειρίδια Τεχνικής τεκμηρίωσης |  |  |  |  |  |  |  | Π16 |
| Επικαιροποιημένα Εγχειρίδια λειτουργικής τεκμηρίωσης |  |  |  |  |  |  |  | Π17 |
| Επικαιροποιημένα Εγχειρίδια υποστηρικτικής τεκμηρίωσης |  |  |  |  |  |  |  | Π18 |

## Πίνακες Συμμόρφωσης

Ο υποψήφιος Ανάδοχος συμπληρώνει τους παρακάτω πίνακες συμμόρφωσης με την απόλυτη ευθύνη της ακρίβειας των δεδομένων.

**Πίνακας 1: Γενικές προδιαγραφές Συστήματος**

|  |  |
| --- | --- |
| ΓΕΝΙΚΕΣ ΑΠΑΙΤΗΣΕΙΣ | ΣΤΟΙΧΕΙΑ ΠΡΟΣΦΟΡΑΣ |
| Α/Α | ΠΡΟΔΙΑΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΤΕΚΜΗΡΙΩΣΗ |
| 1.ΓΕΝΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ |
|  | Το σύνολο του λογισμικού εφαρμογών θα πρέπει να είναι ανεξάρτητο από μοντέλα και κατασκευαστές εξοπλισμού εξυπηρετητών (servers) | ΝΑΙ |  |  |
|  | Αναλυτική περιγραφή αρχιτεκτονικής – Τεχνολογίας | ΝΑΙ |  |  |
|  | Ο κώδικας της εφαρμογής θα πρέπει να αναπτυχθεί με βάση της σύγχρονες τεχνικές ανάπτυξης κώδικα και θα πρέπει να συνοδεύεται με πλήρη τεκμηρίωση και όλα τα υποπρογράμματα ελέγχου σε επίπεδο unit testing άλλα και integration testing. | NAI |  |  |
|  | Δυνατότητα Διασύνδεσης με άλλες εφαρμογές μέσω της παροχής REST API το οποίο προσφέρει όλες τις λειτουργίες της εφαρμογής. | ΝΑΙ |  |  |
|  | Αναλυτική περιγραφή τεχνολογιών και διαδικασιών ασφαλείας | ΝΑΙ |  |  |
| 2. Άδειες χρήσης |
|  | Αριθμός συνολικών αδειών χρήσης της εφαρμογής | Απεριόριστες |  |  |
|  | Αριθμός αδειών χρήσης οποιουδήποτε υπο- συστήματος ή component της ολοκληρωμένης λύσης | Απεριόριστες |  |  |

|  |
| --- |
| Τυπικά χαρακτηριστικά |
|  | Πλήρες εξελληνισμένο περιβάλλον εργασίας για όλους τους χρήστες του συστήματος | ΝΑΙ |  |  |
|  | Υποστήριξη ασφαλείας συναλλαγών μέσω Internet (να περιγραφεί αναλυτικά) | ΝΑΙ |  |  |
|  | Η πρόσβαση των χρηστών θα γίνεται μέσω web browser και θα πρέπει να υποστηρίζονται όλοι οι δημοφιλείς browsers (π.χ. Chrome, Firefox, Internet Explorer) | ΝΑΙ |  |  |
|  | Συμβατότητα με διεθνή πρότυπα υλοποίησης για διαδικτυακά συστήματα, για προσβασιμότητα του διαδικτύου και διεθνή πρότυπα κωδικοποίησης, & πλήρης υποστήριξη UNICODE. | NAI |  |  |
|  | Ενιαία σχεδίαση σε όλα τα επίπεδα της εφαρμογής συμπεριλαμβανομένων των υποσυστημάτων. | ΝΑΙ |  |  |
|  | Υλοποίηση γραφικού περιβάλλοντος με έμφαση στα εξής:* Σχεδιαστική ομοιομορφία και συνέπεια των διεπαφών
* Φιλικότητα προς τον χρήστη και εργονομία
 | NAI |  |  |
|  | Το γραφικό περιβάλλον εργασίας χρήστη πρέπει να είναι εύχρηστο και ελεγχόμενο μέσω μιας σειράς δομημένων μεθόδων προσπέλασης (π.χ. δομημένα μενού επιλογών), επιτρέποντας την άμεση πρόσβαση σε οποιαδήποτε λειτουργία για την οποία ο χρήστης είναι εξουσιοδοτημένος. Ακόμη, πρέπει να είναι ευέλικτο, ικανό να υποστηρίζει τις ιδιαιτερότητες κάθε περιβάλλοντος εργασίας και χώρου. Να περιγραφεί πλήρως η εργονομία του συστήματος | ΝΑΙ |  |  |
|  | Κατά την εισαγωγή και διόρθωση τιμών στα πεδία να υπάρχει η δυνατότητα για: επιλογή, αντιγραφή, αποκοπή, επικόλληση, διαγραφή περιεχομένου. Μετακίνηση σε επόμενο και προηγούμενο πεδίο καθώς και αναίρεση τροποποιήσεων.  | ΝΑΙ |  |  |
|  | Σε όλα τα πεδία με περιεχόμενο τιμές από συγκεκριμένο σύνολο να υπάρχει η δυνατότητα επιλογής της τιμής από Λίστα. | ΝΑΙ |  |  |
|  | Σε όλα τα πεδία με περιεχόμενο τιμές που αναφέρονται σε άλλο πίνακα να είναι δυνατή η επιλογή από κατάλογο στον οποίο γίνεται η αναζήτηση με κριτήρια.  | ΝΑΙ |  |  |
|  | Παροχή προκαθορισμένων τιμών πεδίων και αυτόματη προ-συμπλήρωση των πεδίων, εφόσον είναι δυνατή, βάσει των λοιπών στοιχείων με δυνατότητα διόρθωσης. | ΝΑΙ |  |  |
|  | Έλεγχος ορθότητας τιμών (τύπος δεδομένων, εκτός ορίων, ασυμφωνία) κατά την πληκτρολόγηση | ΝΑΙ |  |  |
|  | Πληροφοριακό υλικό επεξήγησης λειτουργιών και περιεχόμενο πεδίων στα ελληνικά διαθέσιμο κατά την χρήση | ΝΑΙ |  |  |
|  | Ευχρηστία στο γραφικό περιβάλλον. Μετάβαση από ένα σημείο της εφαρμογής σε οποιοδήποτε άλλο με τις ελάχιστες κινήσεις | ΝΑΙ |  |  |
|  | Ο χρήστης θα μπορεί να αναγνωρίζει ποια πεδία είναι υποχρεωτικά και ποια είναι προαιρετικά | NAI |  |  |
|  | O χρήστης θα μπορεί να μετακινείται μεταξύ των διαφόρων φορμών εισαγωγής δεδομένων για κάθε περιστατικό και να ενημερώνεται για τα πεδία τα οποία δεν είναι συμπληρωμένα όταν επιχειρεί να αποθηκεύσει τα δεδομένα για ένα περιστατικό | ΝΑΙ |  |  |
|  | Επιτρέπεται να αποθηκευτεί προσωρινά ένα περιστατικό ώστε ο χρήστης να μπορεί να επιστρέψει και να συμπληρώσει τα απαιτούμενα δεδομένα οποιαδήποτε άλλη στιγμή το επιθυμεί | ΝΑΙ |  |  |
| Απαιτήσεις Ασφαλείας |
|  | Ο ανάδοχος πρέπει να περιγράψει συνοπτικά τη μεθοδολογία κάλυψης των παρακάτω βασικών αρχών ασφαλείας δεδομένων που θα υλοποιήσει* Πιστοποίηση ταυτότητας (authentication)
* Εξουσιοδότηση (Authorization)
* Εμπιστευτικότητα (confidentiality)
* Ακεραιότητα (Integrity)
* Διαθεσιμότητα (availability)
 | NAI |  |  |
|  | Να περιγραφεί ο ορισμός των επιπέδων ασφαλείας που παρέχεται από την εφαρμογή, δηλαδή ο ορισμός δικαιωμάτων ανά χρήστη ή κατηγορία χρηστών και ανά αντικείμενο της εφαρμογής (οθόνης, φόρμας, report, συγκεκριμένα στοιχεία της βάσης/πεδία)  | ΝΑΙ |  |  |
|  | Περιγραφή του τρόπου διασφάλισης των δεδομένων που αποθηκεύονται στην βάση δεδομένων  | ΝΑΙ |  |  |
|  | Τα δεδομένα που αποθηκεύονται στην βάση δεδομένων είναι κρυπτογραφημένα με ισχυρό σύστημα κρυπτογράφησης και αποκρυπτογραφούνται μόνο κατά την επιτυχημένη είσοδο ενός χρήστη με το username και password του | ΝΑΙ |  |  |
|  | Πρόσβαση στην εφαρμογή μέσω του πρωτοκόλλου HTTPS (HyperText Transfer Protocol Secure) με χρήση SSL και πιστοποιητικού μήκους 128bit. | ΝΑΙ |  |  |
|  | Πλήρης καταγραφή χρήσης του συστήματος η οποία να περιλαμβάνει:* Ημερομηνίες και ώρες σύνδεσης του κάθε χρήστη
* Ενέργειες του χρήστη κατά την διάρκεια που παρέμεινε συνδεδεμένος.
* Αποθήκευση και δυνατότητα προβολής των καταχωρήσεων πριν από κάθε τροποποίηση τους. Διατήρηση ιστορικού αλλαγών κάθε εγγραφής στην βάση δεδομένων καθώς και του χρήστη ο οποίος έκανε την κάθε αλλαγή.
 | ΝΑΙ |  |  |
|  | Εγκατάσταση λογισμικού το οποίο θα διενεργεί τακτικούς ελέγχους ως προς την εύρυθμη λειτουργία του λογισμικού των servers και ως προς την κατάσταση του υλικού (hardware) με αποστολή αυτοματοποιημένων μηνυμάτων προς τον πάροχο σε περίπτωσή εντοπισμού κάποιου πιθανού προβλήματος | NAI |  |  |
|  | Εγκατάσταση στον server που θα φιλοξενήσει την εφαρμογή καθώς και την βάση δεδομένων πλήρους παραμετροποιήσιμου firewall με σκοπό την προστασία των υπηρεσιών που θα τρέχουν στους servers.  | NAI |  |  |
|  | Δυνατότητα ιδιοποιήσεων μέσω ηλεκτρονικού ταχυδρομείου επιλεγμένων λογαριασμών e-mail σε περίπτωση ανίχνευσης εισβολής (intrusion detection). | NAI |  |  |
|  | Υλοποίηση τεκμηρίωση πλήρους, ελέγχου Ασφάλειας / Security Audit και Ανάλυση Επικινδυνότητας/ Risk Assessment όλων των συστημάτων του ΕΣΑ. Οι παραπάνω ενέργειες θα πρέπει να γίνουν από πιστοποιημένη γι αυτό το σκοπό εταιρία.  | NAI |  |  |
|  | Δημιουργία back up δεδομένων και αρχείων κινήσεων χρηστών αυτόματα σε τουλάχιστον 2 αντίγραφα | ΝΑΙ |  |  |
| Απαιτήσεις διασυνδεσιμότητας μέσω web services |
|  | Η εφαρμογή θα πρέπει να χρησιμοποιεί τις σύγχρονες τεχνολογίες βασισμένες σε web services και την παροχή και χρήση ενός REST API | NAI |  |  |
|  | Υποστήριξη διαχείρισης οποιουδήποτε δεδομένου για διάβασμα, εισαγωγή, μεταβολή ή διαγραφή μέσω του REST API | NAI |  |  |
|  | To REST API θα πρέπει να παρέχεται σε μορφή JSON  | ΝΑΙ |  |  |

Πίνακας 2: Λειτουργικότητες

|  |  |
| --- | --- |
| ΓΕΝΙΚΕΣ ΑΠΑΙΤΗΣΕΙΣ | ΣΤΟΙΧΕΙΑ ΠΡΟΣΦΟΡΑΣ |
| Α/Α | ΠΡΟΔΙΑΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΤΕΚΜΗΡΙΩΣΗ |
| 1. ΓΕΝΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ |
|  | Παροχή περιβάλλοντος διαχείρισης για τους χρήστες, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Δημιουργία φορμών με πεδία πολλαπλών επιλογών και/ή εισαγωγής κειμένου στα οποία οι χρήστες της εφαρμογής θα καταχωρούν δεδομένα τα οποία θα αποθηκεύονται στην βάση δεδομένων, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Λειτουργία ομαδοποίησης καταχωρήσεων και ανίχνευσης προηγούμενων εγγραφών, σύμφωνα με τις αναλυτικές απαιτήσεις της παραγράφου. | ΝΑΙ |  |  |
|  | Αναγνώριση διπλοεγγραφών και αποστολή μηνυμάτων για την επίλυσή τους σύμφωνα με τις αναλυτικές απαιτήσεις που έχουν περιγραφεί | ΝΑΙ |  |  |
|  | Λειτουργία ανάκτησης και τροποποίησης καταχωρήσεων, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Λειτουργία παροχής στατιστικών στοιχείων και δημιουργίας αναφορών, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Λειτουργία υποστήριξης ομαδοποίησης χρηστών, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Λειτουργία συστήματος ηλεκτρονικής επικοινωνίας χρηστών, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |
|  | Λειτουργία καταχώρησης περιστατικού σε στάδια και διαχωρισμός σταδίων ανά ομάδα χρηστών, σύμφωνα με τις αναλυτικές απαιτήσεις που έχουν περιγραφεί. | ΝΑΙ |  |  |

Πίνακας 3: Λογισμικό

|  |  |
| --- | --- |
| ΓΕΝΙΚΕΣ ΑΠΑΙΤΗΣΕΙΣ | ΣΤΟΙΧΕΙΑ ΠΡΟΣΦΟΡΑΣ |
| Α/Α | ΠΡΟΔΙΑΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΤΕΚΜΗΡΙΩΣΗ |
| 1. ΓΕΝΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ |
|  | Λειτουργικό Σύστημα: Διανομή Linux CentOS 6 ή ανώτερη σε έκδοση για υποστήριξη λειτουργιών 64bit. | ΝΑΙ |  |  |
|  | Βάση δεδομένων MySQL ή PostgreSQL | NAI |  |  |
|  | Λογισμικό ηλεκτρονικού ταχυδρομείου SSL-POP3 με κρυπτογράφηση εισερχόμενης αλληλογραφίας | NAI |  |  |
|  | Λογισμικό ηλεκτρονικού ταχυδρομίου SMTPS με κρυπτογράφηση εξερχόμενης αλληλογραφίας | NAI |  |  |
|  | Το προσφερόμενο από τον ανάδοχο λογισμικό θα πρέπει να είναι πλήρως συμβατό το υλικό του μηχανήματος  | ΝΑΙ |  |  |

Πίνακας 4: Εξοπλισμός

|  |  |
| --- | --- |
| ΓΕΝΙΚΕΣ ΑΠΑΙΤΗΣΕΙΣ | ΣΤΟΙΧΕΙΑ ΠΡΟΣΦΟΡΑΣ |
| Α/Α | ΠΡΟΔΙΑΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΤΕΚΜΗΡΙΩΣΗ |
|  | Παρουσίαση των servers που θα χρησιμοποιηθούν οι οποίοι ανταποκρίνονται στα χαρακτηριστικά και στις ανάγκες του ΕΣΑ ΚαΠα-Π και χρησιμοποιούνται σε παρόμοια έργα | ΝΑΙ |  |  |
|  | Το προτεινόμενο σύστημα πρέπει να είναι σύγχρονης τεχνολογίας με ανακοίνωση τους τελευταίους 24 μήνες. | ΝΑΙ |  |  |

Πίνακας 5: Hosting

|  |  |
| --- | --- |
| ΓΕΝΙΚΕΣ ΑΠΑΙΤΗΣΕΙΣ | ΣΤΟΙΧΕΙΑ ΠΡΟΣΦΟΡΑΣ |
| Α/Α | ΠΡΟΔΙΑΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ ΤΕΚΜΗΡΙΩΣΗ |
|  | Η φιλοξενία των servers θα πραγματοποιηθεί με ευθύνη του αναδόχου σε εταιρία η οποία παρέχει υπηρεσίες co-location server hosting. Η φυσική τοποθεσία των servers θα καθοριστεί από τον Ανάδοχο και τον φορέα υλοποίησης | ΝΑΙ |  |  |
|  | Στις παροχές του εν λόγω data center θα περιλαμβάνεται, μεταξύ άλλων, ο έλεγχος φυσικής πρόσβασης με επίδειξή ταυτότητας και μόνο κατόπιν συνεννόησης με το εκεί προσωπικό, ή παροχή αδιάλειπτης ηλεκτρικής ενέργειας υποστηριζόμενης από UPS μπαταρίας και από ξεχωριστή γεννήτρια diesel, κλιματισμός του χώρου για έλεγχο της θερμοκρασίας των servers με έλεγχο υγρασίας και φιλτράρισμα των σωματιδίων σκόνης.  | ΝΑΙ |  |  |
|  | Όσο αφορά την δικτυακή σύνδεση των servers θα πρέπει να εξασφαλιστεί ότι ο χρόνος απόκρισης από την Ελλάδα που προσφέρει η υπηρεσία dedicated server hosting είναι μικρότερος των 15ms. | ΝΑΙ |  |  |
|  | Η προσφορά για τη συγκεκριμένη υπηρεσία πρέπει να καλύπτει τουλάχιστον το χρονικό διάστημα μέχρι και το τέλος της περιόδου Εγγύησης Καλής Λειτουργίας  | ΝΑΙ |  |  |

# ΜΕΡΟΣ Β: ΓΕΝΙΚΟΙ ΟΡΟΙ ΤΟΥ ΔΙΑΓΩΝΙΣΜΟΥ

* 1. Γενικές Πληροφορίες

Το Ινστιτούτο Υγείας του Παιδιού, Ν.Π.Ι.Δ. (Π.Δ. 867/1979) έχοντας υπόψη

τις διατάξεις όπως ισχύουν:

1. Το Π.Δ. 867/1979 (ΦΕΚ 249/Α/7.11.1979), περί Ινστιτούτου Υγείας του Παιδιού.
2. Του Ν. 2286/1995 (ΦΕΚ 19/Α/1.02.1995) «Προμήθειες του Δημόσιου Τομέα και ρυθμίσεις συναφών θεμάτων»
3. Του Ν. 2362/1995 (ΦΕΚ 247/Α/ 27.11.1995) «Περί Δημοσίου Λογιστικού, ελέγχου των Δαπανών του Κράτους και άλλες διατάξεις»
4. Του Π.Δ. 118/2007 (ΦΕΚ 150/Α/10.07.2007) «Κανονισμός προμηθειών Δημοσίου»
5. Του Ν. 3614/2007 (ΦΕΚ 267/Α/3.12.2007) «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013»
6. Του Ν. 3548/2007 (ΦΕΚ 68/Α/20.03.2007) «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις»
7. Την υπ’ αριθμ. 14053/ΕΥΣ 1749/27.3.2008 (ΥΠΑΣΥΔ) Απόφαση του υπουργού Οικονομίας και Οικονομικών (ΦΕΚ 540/Β/27.3.2008), όπως έχει τροποποιηθεί από την υπ’αριθμ. 43804/ΕΥΘΥ 2041/07.09.2009 (ΦΕΚ 1957/Β/9.9.2009)
8. Τον Ν. 3861/2010 (ΦΕΚ 112/Α/13.07.2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις»
9. Τον Ν. 4155/2013 (ΦΕΚ 120/Α/29.05.2013) «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις»

Τις αποφάσεις

1. Την υπ. αριθμ. 955/23-03-2012 Απόφαση Ένταξης του έργου **«Ολοκληρωμένη Προσέγγιση για τη Διερεύνηση, Διάγνωση και Διαχείριση Περιστατικών Κακοποίησης και Παραμέλησης Παιδιών»** με κωδικό **MIS372071** στο Επιχειρησιακό Πρόγραμμα «Ανάπτυξη Ανθρωπίνου Δυναμικού» 2007-2013»
2. Την με αριθμ. 239/12.06.2014 απόφαση της Δ.Ε. για τη συγκρότηση Επιτροπή Διενέργειας και Αξιολόγησης Διαγωνισμού
3. Την με αριθμ. 239/12.06.2014 απόφαση της Δ.Ε. για την έγκριση διενέργειας διαγωνισμού.
4. Την με αριθμ. Πρωτ. 1677/Φ ΠΡΟΕΓΚ 372071\_2 διατύπωση σύµφωνης γνώµης της Ειδικής Υπηρεσίας Τοµέα Υγείας & Κοινωνικής Αλληλεγγύης (Ε.Υ.Τ.Υ.Κ.Α.) σχετικά µε την παρούσα Προκήρυξη.

**ΠΡΟΚΗΡΥΣΣΕΙ**

Ανοιχτό διαγωνισμό για την ανάδειξη ανάδοχου με κριτήριο αξιολόγησης – κατακύρωσης **την πλέον συμφέρουσα από οικονομικής απόψεως προσφορά** για την προμήθεια υπηρεσιών για την **κατασκευή, ανάρτηση και τεχνική υποστήριξη της ηλεκτρονικής εφαρμογής e – ΕΣΑ ΚαΠα-Π** στο πλαίσιο της Πράξης **«Ολοκληρωμένη Προσέγγιση για τη Διερεύνηση, Διάγνωση και Διαχείριση Περιστατικών Κακοποίησης και Παραμέλησης Παιδιών»** με **κωδικό ΟΠΣ πράξης 372071** και χρηματοδοτείται από το Ε.Π. «Ανάπτυξη Ανθρωπίνου Δυναμικού» 2007-2013

Η παρούσα προκήρυξη δεν συνιστά κατάτμηση με σκοπό την αποφυγή της εφαρμογής των διατάξεων των ΠΔ 60/2007 ή 59/2007.

Στο πλαίσιο διενέργειας του διαγωνισμού για την προμήθεια υπηρεσιών της παρούσας παρακαλούμε όπως υποβάλετε κλειστές προσφορές.

Ο συνολικός προϋπολογισμός της παρούσας Πρόσκλησης, ανέρχεται στο ποσό των **εκατόν είκοσι χιλιάδων ευρώ (120.000,00€)** συμπεριλαμβανομένου ΦΠΑ 23%

**1. Κατάθεση προσφοράς:**

Στον φάκελο της προσφοράς σας θα πρέπει να αναγράφονται ευκρινώς τα εξής:

Ινστιτούτο Υγείας του Παιδιού

Διεύθυνση Ψυχικής Υγείας και Κοινωνικής Πρόνοιας

Νοσοκομείο Παίδων «Αγία Σοφία»

Θηβών και Παπαδιαμαντοπούλου 1 - 11527 Αθήνα

Υπόψη:

Επιστημονικός Υπεύθυνος: Γεώργιος Νικολαΐδης

Τεύχος Διακήρυξης 2250/2014 για την προμήθεια υπηρεσιών για την κατασκευή, ανάρτηση και τεχνική υποστήριξη της ηλεκτρονικής εφαρμογής e – ΕΣΑ ΚαΠα-Π

Οι προσφορές σας να σταλούν στην ως άνω διεύθυνση τις εργάσιμες ημέρες και ώρες 8:00-14:00.

Ημερομηνία κατάθεσης προσφορών από **01/08/2014** μέχρι **και 17/09/2014 ώρα 14:00**

Αποσφράγιση προσφορών: **22/09/2014** ημέρα **Δευτέρα** ώρα **10:00** πμ στα γραφεία της Διεύθυνσης Ψυχικής Υγείας και Κοινωνικής Πρόνοιας του Ινστιτούτου Υγείας του Παιδιού: Φωκίδος 7, Αθήνα, ΤΚ 11526, 4ος όροφος

Η διακήρυξη θα αναρτηθεί στην ιστοσελίδα του Ι.Υ.Π. <http://www.ich.gr/el/> (ανακοινώσεις/νέα), στην ιστοσελίδα της Διεύθυνσης Ψυχικής Υγείας και Κοινωνικής Πρόνοιας του Ι.Υ.Π. <http://www.ich-mhsw.gr/> στην ιστοσελίδα του προγράμματος <http://www.esa-kapa-p.gr/> στη Διαύγεια και στην ιστοσελίδα της Ειδικής Υπηρεσίας Τομέας Υγείας & Κοινωνικής Αλληλεγγύης (Ε.Υ.Τ.Υ.Κ.Α.)

<http://www.ygeia-pronoia.gr/>

Περίληψη αυτής δημοσιοποιείται στο Τεύχος Διακηρύξεων Δημοσίων Συμβάσεων του Φύλλου Εφημερίδας της Κυβέρνησης (ΦΕΚ) και σε δύο πανελλήνιες ημερήσιες οικονομικές εφημερίδες.

Τα έξοδα δημοσίευσης της παρούσας βαρύνουν το Ινστιτούτο Υγείας του Παιδιού.

**2. Ισχύς προσφοράς:**

Οι προσφορές ισχύουν και δεσμεύουν τους υποψηφίους Αναδόχους για 150 ημέρες από την επόμενη μέρα της καταληκτικής ημερομηνίας υποβολής τους. Προσφορά που ορίζει μικρότερο χρόνο ισχύος απορρίπτεται ως απαράδεκτη.

**3. Σύνταξη προσφοράς:**

Οι προσφορές θα πρέπει να έχουν συνταχθεί στην ελληνική γλώσσα, να είναι πρωτότυπες και να έχουν ημερομηνία, σφραγίδα και υπογραφή από τον νόμιμο εκπρόσωπο της εταιρείας.

Ο ενιαίος σφραγισμένος φάκελος περιέχει τρεις επί μέρους, ανεξάρτητους, σφραγισμένους φακέλους, δηλαδή:

|  |
| --- |
| **Α. «Φάκελος Δικαιολογητικά Συμμετοχής»** |
| **Β. «Φάκελος Τεχνικής Προσφοράς»** |
| **Γ. «Φάκελος Οικονομικής Προσφοράς»** |

**Α.ΦΑΚΕΛΟΣ: «Δικαιολογητικά συμμετοχής»**

*Επί ποινή αποκλεισμού οι υποψήφιοι ανάδοχοι οφείλουν να καταθέσουν τα ακόλουθα δικαιολογητικά:*

1. Εγγυητική επιστολή συμμετοχής.
2. Υπεύθυνη δήλωση της παρ.4 του άρθρου 8 του Ν. 1599/1986 που οι υποψήφιοι να δηλώνουν αυτά που προβλέπονται στο άρθρο Β2 της παρούσας Διακήρυξης .
3. Παραστατικό εκπροσώπησης.

*Λοιπά δικαιολογητικά (αναγκαίες ελάχιστες απαιτήσεις για συμμετοχή- η μη συμμόρφωση προς τις οποίες συνεπάγεται την απόρριψη της προσφοράς):*

1. Υπεύθυνη δήλωση της παρ.4 του άρθρου 8 του Ν. 1599/1986 που οι υποψήφιοι να δηλώνουν αυτά που προβλέπονται στο άρθρο Β2 της παρούσας Διακήρυξης.
2. Δικαιολογητικά τεχνικής δυνατότητας και επαγγελματικής δραστηριότητας αναδόχου.
3. Δικαιολογητικά εμπειρίας αναδόχου.
4. Δικαιολογητικά Πιστοποίησης Χρηματοοικονομικής Ικανότητας.

**Β. ΦΑΚΕΛΟΣ: «Τεχνική Προσφορά»**

1. Περιγραφή του πλαισίου αναφοράς του έργου και των απαιτήσεών του.
2. Μεθοδολογία κάλυψης των ενοτήτων του έργου του υποψηφίου Αναδόχου και τα εργαλεία υποστήριξης για την υλοποίηση του παρόντος έργου
3. Συμπληρωμένοι Πίνακες Συμμόρφωσης
4. Αναλυτική Περιγραφή των προσφερόμενων υπηρεσιών.
5. Αναλυτικό χρονοδιάγραμμα εργασιών.
6. Ενδεχόμενα προβλήματα που προβλέπεται να προκύψουν καθώς και τον τρόπο που προτείνεται να αντιμετωπιστούν.

**Γ. ΦΑΚΕΛΟΣ: «Οικονομική προσφορά»**

1. Συμπληρωμένος Πίνακας Οικονομικής Προσφοράς
2. Οι προσφερόμενες τιμές θα δοθούν σε ευρώ (EURO).
3. Στην προσφορά θα αναγράφεται η τιμή του προϊόντος προ ΦΠΑ και με ΦΠΑ.

**4. Διαδικασία αξιολόγησης**

Ο έλεγχος και η αξιολόγηση των προσφορών θα γίνει από την Επιτροπή Διενέργειας Διαγωνισμού/Αξιολόγησης Προσφορών που έχει συγκροτηθεί με την με αριθμ. 239/12.06.2014 απόφαση της Δ.Ε. του Ι.Υ.Π.. Ειδικότερα η Επιτροπή έχει την ευθύνη της παραλαβής, αποσφράγισης, ελέγχου και αξιολόγησης των προσφορών, της βαθμολόγησης και της τελικής κατάταξής τους. Η Επιτροπή συντάσσει τα Πρακτικά της και εισηγείται προς τη Δ.Ε. της Αναθέτουσας Αρχής για την ανάθεση της σύμβασης.

Το Ινστιτούτο Υγείας του Παιδιού θα γνωστοποιήσει εγγράφως το αποτέλεσμα της τελικής αξιολόγησης στο συμμετέχοντα, στον οποίο θα κατακυρωθεί ο διαγωνισμός, καλώντας τον για την υπογραφή της μεταξύ τους σύμβασης, εντός 20 ημερών.
Εφ΄ όσον ο συμμετέχων στον οποίο κατακυρώθηκε ο διαγωνισμός δεν προσέλθει για την υπογραφή της σχετικής σύμβασης, στην παραπάνω προθεσμία, το Ινστιτούτο Υγείας του Παιδιού θα τον κηρύξει έκπτωτο και θα προχωρήσει στην σύναψη σύμβασης με τον αμέσως επόμενο συμμετέχοντα που κατέθεσε τη συμφερότερη  προσφορά.

**5. Δικαίωμα συμμετοχής**

Δικαίωμα υποβολής προσφοράς έχουν:

οι υποψήφιοι ή οι προσφέροντες οι οποίοι δυνάμει της Νομοθεσίας του κράτους μέλους στο οποίο είναι εγκατεστημένοι, έχουν δικαίωμα να διενεργούν την συγκεκριμένη παροχή και λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (Ε.Ε.) ή του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου, η οποία κυρώθηκε με το Ν. 2513/1997, που δραστηριοποιούνται στον τομέα της πληροφορικής.

Τονίζεται ότι κάθε υποψήφιος ανάδοχος δεν μπορεί να μετέχει σε περισσότερες της μιας Προσφοράς, στον παρόντα διαγωνισμό. Όλες οι Προσφορές στις οποίες συμμετέχει, είτε αυτοτελώς είτε ως μέλος μιας υποψήφιας ένωσης/ κοινοπραξίας, ο ίδιος συμμετέχων (π.χ. ένα φυσικό ή νομικό πρόσωπο ή μια κοινοπραξία ή ένωση), αποκλείονται από το Διαγωνισμό, ως απαράδεκτες.

Οι ενώσεις και οι κοινοπραξίες δεν υποχρεούνται να λαμβάνουν ορισμένη νομική μορφή προκειμένου να υποβάλουν την προσφορά. Η επιλεγείσα ένωση ή κοινοπραξία υποχρεούται να πράξει τούτο, εάν κατακυρωθεί σε αυτή η σύμβαση, εφ όσον η λήψη ορισμένης νομικής μορφής είναι αναγκαία για την ικανοποιητική εκτέλεση της σύμβασης.

**Άλλες Υποχρεώσεις**

* Η συμμετοχή στο διαγωνισμό γίνεται με ευθύνη του υποψηφίου, ο οποίος εξ αυτού και μόνο του λόγου δεν αντλεί δικαίωμα αποζημίωσης. Η συμμετοχή του στον διαγωνισμό συνεπάγεται πλήρη αποδοχή εκ μέρους του υποψηφίου των όρων διενέργειάς του, όπως εξειδικεύονται στην παρούσα στο σύνολό τους.
* Η Αναθέτουσα Αρχή δεν δεσμεύεται για την τελική ανάθεση του έργου και δικαιούται να το αναθέσει ή όχι, να ματαιώσει, να αναβάλει ή να επαναλάβει τη σχετική διαδικασία, χωρίς ουδεμία υποχρέωση για καταβολή αμοιβής ή αποζημίωσης εξ αυτού του λόγου στους υποψηφίους
* Η Αναθέτουσα Αρχή δεν φέρει καμία ευθύνη για την περίπτωση ακύρωσης του διαγωνισμού.
* Προσφορές που δεν είναι σύμφωνες με τα οριζόμενα απορρίπτονται.
* Στην περίπτωση που υπάρχουν επιπλέον διευκρινήσεις ή τυχόν τροποποιήσεις που θα προκύψουν, θα δημοσιεύονται στον ίδιο δικτυακό τόπο και θα αποτελεί ευθύνη του ενδιαφερομένου να λάβει γνώση για αυτές.
* Το Ι.Υ.Π. δεν αναλαμβάνει ουδεμία ευθύνη ή υποχρέωση αποζημίωσης για οποιαδήποτε βλάβη, αν αποδειχθεί έλλειψη πατρότητας ή νομιμοποίησης ή άλλο νομικό ελάττωμα σε κάποια συμμετοχή.
* Το Ι.Υ.Π. δεν ευθύνεται για ενδεχόμενη απώλεια υλικού πριν ή μετά το πέρας του διαγωνισμού και σε καμιά περίπτωση δεν οφείλει να επιστρέψει το υλικό που του έχει αποσταλεί.
1. **Εγγύηση συμμετοχής**

Η Προσφορά του υποψήφιου Αναδόχου πρέπει υποχρεωτικά και με ποινή αποκλεισμού να συνοδεύεται από Εγγυητική Επιστολή Συμμετοχής της οποίας το ποσό θα πρέπει να καλύπτει σε ευρώ (€) ποσοστό 5% του συνολικού προϋπολογισμού του Έργου (συμπεριλαμβανομένου του αναλογούντος ΦΠΑ) ήτοι ποσό 6.000,00 €.

1. **Σύμβαση**

Ο υποψήφιος ανάδοχος που θα αναδειχθεί, θα υπογράψει σύμβαση στην οποία θα καθοριστούν οι λοιπές λεπτομέρειες. Κατά την υπογραφή της σύμβασης ο πάροχος Υπηρεσιών, στον οποίο θα κατακυρωθεί το Έργο, υποχρεούται να καταθέσει:

-Εγγύηση καλής εκτέλεσης η οποία να καλύπτει ποσοστό 10% επί της συμβατικής αξίας χωρίς το ΦΠΑ, σύμφωνα με όσα ορίζονται στο άρθρο 25 του ΠΔ 118/07.

Το κείμενο της σύμβασης κατισχύει κάθε άλλου κειμένου της παρούσας διαδικασίας στο οποίο τούτο στηρίζεται, όπως προσφορά – σχετική διακήρυξη, εκτός από προφανή σφάλματα ή παραδρομές.

Η Σύμβαση που θα συναφθεί μπορεί να τροποποιείται ύστερα από εισήγηση του επιστημονικού Υπεύθυνου στη Διοικούσα Επιτροπή και ακόλουθης απόφασης της τελευταίας σε αντικειμενικά δικαιολογημένες περιπτώσεις, εφόσον συμφωνήσουν εγγράφως προς τούτο και τα δύο συμβαλλόμενα μέρη και αφού έχει διατυπωθεί η σύμφωνη γνώμη της Ειδικής Υπηρεσίας Τομέα Υγείας & Κοινωνικής Αλληλεγγύης (Ε.Υ.Τ.Υ.Κ.Α.). Τυχόν τροποποιήσεις δεν δύναται να επιφέρουν καμία αύξηση του προϋπολογισμού.

Τροποποίηση ή αλλαγές της Σύμβασης επιτρέπονται, εφόσον δεν αλλοιώνουν το φυσικό αντικείμενο (είδος, ποσότητα, παραδοτέα)και η οποία θα αποτελεί Παράρτημα της αρχικής σύμβασης [Απόφαση ΔΕΚ C-496/1999 Cas Succhi di Frutta (σκ. 118-121)].

1. **Εκχώρηση Σύμβασης**

Ο Ανάδοχος δε δικαιούται να εκχωρεί τη σύμβαση σε οποιονδήποτε τρίτο, ούτε να αναθέτει υπεργολαβικά σε τρίτους μέρος ή το σύνολο του αντικειμένου της Σύμβασης, ούτε να υποκαθίσταται από τρίτο, χωρίς την προηγούμενη έγγραφη έγκριση της Αναθέτουσας Αρχής, η οποία δίδεται, κατά την απόλυτη κρίση της σε όλες εξαιρετικές περιπτώσεις. Σε περίπτωση εκχώρησης, υπεργολαβίας κλπ., ο Ανάδοχος είναι υποχρεωμένος να προσκομίζει στην Αναθέτουσα Αρχή τα σχετικά συμφωνητικά σε πρώτη αίτηση αυτής. Σε καμία δε ανάλογη περίπτωση ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης εργασιών σε τρίτους ή εκχώρησης ή υπεργολαβίας, ούτε η Αναθέτουσα Αρχή συνδέεται συμβατικά με τα τρίτα αυτά πρόσωπα.

1. **Διάρκεια σύμβασης**

Ο χρόνος ισχύος της σύμβασης ορίζεται ως το διάστημα εκτέλεσης του έργου, δηλαδή 10 μήνες από την ημερομηνία υπογραφής με δικαίωμα μονομερούς παράτασης της Αναθέτουσας Αρχής, 3 (τρεις) έως 6 (έξι) μήνες χωρίς αύξηση του προϋπολογισμού.

1. **Επίλυση διαφορών**

Κάθε διαφορά μεταξύ των συμβαλλομένων μερών ως προς την ερμηνεία ή την εκτέλεση αυτής της σύμβασης και τις αξιώσεις που γεννώνται απ’ αυτήν, θα επιχειρείται καταρχήν να λυθεί εξωδίκως, εφόσον όμως αυτό δεν επιτευχθεί, θα λύεται δικαστικώς. Ως κατά τόπο αρμόδια Δικαστήρια ορίζονται τα Δικαστήρια της Αθήνας.

1. **Αμοιβή και τρόπος πληρωμής**

11.1. H πληρωμή του αναδόχου θα πραγματοποιείται σε ευρώ (€) με την προσκόμιση των φορολογικών στοιχείων που προβλέπονται από τον Κ.Φ.Α.Σ. και των λοιπών νόμιμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής (ενδεικτικά αναφέρονται η ασφαλιστική και φορολογική ενημερότητα)

11.2. H αμοιβή - στον ανάδοχο - πραγματοποιείται με βάση την ολοκλήρωση του κάθε παραδοτέου σύμφωνα με το Χρονοδιάγραμμα (άρθρο Α.5.3. της Διακήρυξης), τους Πίνακες Συμμόρφωσης (άρθρο Α.5.4. της Διακήρυξης) και τον πίνακα της Οικονομικής Προσφοράς του Αναδόχου. Η αμοιβή θα καταβάλλεται μετά την ποιοτική και ποσοτική παραλαβή των προμηθευόμενων προϊόντων ή υπηρεσιών και ύστερα από βεβαίωση της αρμόδιας Επιτροπής του Ι.Υ.Π. για την καλή εκτέλεση του σχετικού και εφόσον έχει δοθεί η σχετική χρηματοδότηση από το Υπουργείο Υγείας. Επισημαίνεται ότι οι πληρωμές θα ακολουθούν την ροή χρηματοδοτήσεων του Έργου σύμφωνα με τις ισχύουσες διαδικασίες. Σε περίπτωση μη ομαλής ροής των χρηματοδοτήσεων που επιφέρουν τη μη έγκαιρη καταβολή πληρωμών από την Αναθέτουσα Αρχή, ο Ανάδοχος ΥΠΟΧΡΕΟΥΤΑΙ να συνεχίσει να εκτελεί το έργο, που του ζητείται από την Αναθέτουσα Αρχή, ΚΑΝΟΝΙΚΑ.

11.3. Ο Ανάδοχος επιβαρύνεται με κάθε νόμιμη ασφαλιστική εισφορά και κράτηση υπέρ νομικών προσώπων ή άλλων Οργανισμών, η οποία κατά νόμο βαρύνει τον Ανάδοχο, σύμφωνα με τους ισχύοντες κάθε φορά νόμους και εγκυκλίους του αρμόδιου Υπουργείου.

11.4. H δαπάνη βαρύνει τον προϋπολογισμό του έργου «Ολοκληρωμένη Προσέγγιση για την Διερεύνηση, Διάγνωση και Διαχείριση Περιστατικών Κακοποίησης και Παραμέλησης Παιδιών» με **κωδικό ΟΠΣ πράξης 372071.** To Έργο συγχρηματοδοτείται από πόρους του Ευρωπαϊκού Κοινωνικού Ταμείου, στο πλαίσιο της «Ανάπτυξης Ανθρωπίνου Δυναμικού» κατηγορία παρεμβάσεων «Προάσπιση της Δημόσιας Υγείας του πληθυσμού» των κάτωθι αξόνων προτεραιότητας:

Α.Π. 13: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 8 περιφέρειες σύγκλισης»

Α.Π. 14: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 3 περιφέρειες σταδιακής εξόδου»

Α.Π. 15: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 2 περιφέρειες σταδιακής εισόδου»

6.5.Η καθαρή αξία των παραστατικών υπόκειται σε παρακράτηση φόρου εισοδήματος βάσει του Ν. 2238/1994 (ΦΕΚ 151/Α/1994) όπως τροποποιήθηκε και ισχύει. Συγκεκριμένα, **τον προμηθευτή βαρύνουν:**

Παρακράτηση φόρου εισοδήματος 4% για προϊόντα & αγαθά ή

Παρακράτηση φόρου εισοδήματος 8% για παροχή υπηρεσιών

**Το Ι.Υ.Π.** βαρύνει ο ανάλογος Φ.Π.A.

* 1. Δικαίωμα Συμμετοχής/ Δικαιολογητικά συμμετοχής

Οι συμμετέχοντες στο διαγωνισμό υποβάλλουν μαζί με την προσφορά τους, στον υποφάκελο «Δικαιολογητικά Συμμετοχής», τα κάτωθι οριζόμενα δικαιολογητικά στην Ελληνική γλώσσα. Σε αντίθετη περίπτωση ή σε περίπτωση μη υποβολής κάποιου δικαιολογητικού σύμφωνα με τους όρους της παρούσας, ο προσφέρων αποκλείεται από τη διαδικασία ανάθεσης του έργου.

Δικαιολογητικά που έχουν εκδοθεί εκτός Ελλάδας θα συνοδεύονται από επίσημη μετάφραση τους στην ελληνική γλώσσα, επί ποινή αποκλεισμού. Ως επίσημη μετάφραση θεωρείται η διενεργούμενη από την μεταφραστική υπηρεσία του Υπουργείου Εξωτερικών, από δικηγόρο ή από συμβολαιογράφο, που έχουν δικαίωμα επικύρωσης μετάφρασης.

Ειδικότερα, ο υποφάκελος «Δικαιολογητικά Συμμετοχής» περιλαμβάνει τα κάτωθι δικαιολογητικά και έγγραφα:

*Επί ποινή αποκλεισμού οι υποψήφιοι ανάδοχοι οφείλουν να καταθέσουν τα ακόλουθα δικαιολογητικά:*

1. **Εγγυητική επιστολή συμμετοχής**

Η Προσφορά του υποψήφιου Αναδόχου πρέπει υποχρεωτικά και με ποινή αποκλεισμού να συνοδεύεται από Εγγυητική Επιστολή Συμμετοχής της οποίας το ποσό θα πρέπει να καλύπτει σε ευρώ (€) ποσοστό 5% του συνολικού προϋπολογισμού του Έργου (συμπεριλαμβανομένου του αναλογούντος ΦΠΑ) ήτοι ποσό 6.000,00 €.

1. **Υπεύθυνη δήλωση της παρ.4 του άρθρου 8 του Ν. 1599/1986**, με θεώρηση του γνησίου της υπογραφής, στην οποία θα αναγράφονται τα στοιχεία του παρόντος διαγωνισμού και ο υποψήφιος θα δηλώνει ότι
	* 1. **δεν συντρέχουν στο πρόσωπο του υποψηφίου** λόγοι αποκλεισμού από τους αναφερόμενους στο άρθρο 6 του ΠΔ 118/2007 και συγκεκριμένα ότι

**(α)** δεν έχει καταδικαστεί με αμετάκλητη απόφαση (σύμφωνα με τις διατάξεις της χώρας που εκδόθηκε η απόφαση) για ένα ή περισσότερα αδικήματα

* συμμετοχής σε εγκληματική οργάνωση
* δωροδοκίας, υπεξαίρεσης, απάτης, εκβίασης, πλαστογραφίας, ψευδορκίας, δόλιας χρεοκοπίας
* απάτης
* νομιμοποίησης εσόδων από παράνομες δραστηριότητες
* αδίκημα σχετικό με την επαγγελματική δραστηριότητά του

**(β)** δεν τελεί σε πτώχευση, εκκαθάριση, παύση εργασιών, αναγκαστική διαχείριση, διαδικασία συνδιαλλαγής ή πτωχευτικό συμβιβασμό, αναστολή εργασιών

**(γ)** δεν έχει κινηθεί εις βάρος του διαδικασία κήρυξης σε πτώχευση, εκκαθάριση, αναγκαστική διαχείριση, ανοίγματος διαδικασίας συνδιαλλαγής πτωχευτικού συμβιβασμού

**(δ)** δεν έχει καταδικαστεί βάσει δικαστικής απόφασης με ισχύ δεδικασμένου, σύμφωνα με τις διατάξεις της χώρας όπου εκδόθηκε η απόφαση και η οποία διαπιστώνει αδίκημα σχετικό με την επαγγελματική διαγωγή του

**(ε)** δεν έχει διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική του ιδιότητα

**(στ)** είναι ασφαλιστικά και φορολογικά ενήμερος, όσον αφορά στην καταβολή των εισφορών κοινωνικής ασφαλίσεως (κύριας και επικουρικής) και την πληρωμή των φόρων και των τελών σύμφωνα με τις διατάξεις του ελληνικού δικαίου/ της χώρας εγκατάστασής του

**(ζ)** είναι εγγεγραμμένος στο οικείο Επιμελητήριο από το οποίο μάλιστα καταδεικνύεται και η επαγγελματική τους συνάφεια με τις απαιτήσεις του διαγωνισμού

**(η)** δεν έχει υποβάλλει ψευδείς δηλώσεις κατά την παροχή πληροφοριών που απαιτούνται σύμφωνα με την παρούσα προκήρυξη

* + 1. **αναλαμβάνει την υποχρέωση να προσκομίσει προσηκόντως και εγκαίρως** σύμφωνα με την διάταξη του άρθρου 6 παρ.1 εδάφιο β περ. iii του ΠΔ 118/2007:

**(α)** απόσπασμα ποινικού μητρώου από το οποίο να προκύπτει ότι ο υποψήφιος Ανάδοχος δεν έχει καταδικαστεί με αμετάκλητη καταδικαστική απόφαση για τα αδικήματα που προβλέπονται στο άρθρο 43 παρ. 1 περιπτώσεις α-δ και παρ. 2 περ. γ, δ και ζ του Π.Δ. 60/2007.

Το απόσπασμα αυτό πρέπει να έχει εκδοθεί το πολύ τρεις (3) μήνες πριν από την ημερομηνία ειδοποίησης από την Αναθέτουσα Αρχή.

**(β)** πιστοποιητικό (του τελευταίου εξαμήνου) αρμόδιας δικαστικής ή διοικητικής αρχής ότι δεν τελεί σε πτώχευση, εκκαθάριση, πτωχευτικό συμβιβασμό, αναστολή εργασιών ή διαδικασία συνδιαλλαγής

**(γ)** πιστοποιητικό της αρμόδιας δικαστικής ή διοικητικής αρχής ότι δεν έχει κινηθεί εις βάρος του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή διαδικασία συνδιαλλαγής

**(δ)** πιστοποιητικό φορολογικής και ασφαλιστικής ενημερότητας

**(ε)** πιστοποιητικό του οικείου Επιμελητηρίου με το οποίο πιστοποιείται αφενός η εγγραφή του σε αυτό και το ειδικό επάγγελμά του, κατά την ημέρα διενέργειας του διαγωνισμού, και αφετέρου ότι παραμένουν εγγεγραμμένοι μέχρι την επίδοση της έγγραφης ειδοποίησης της επικείμενης κατακύρωσης του διαγωνισμού

Αν στη χώρα εγκατάστασης του συμμετέχοντα δεν προβλέπεται η έκδοση σχετικού πιστοποιητικού, ο συμμετέχων μπορεί να προσκομίσει ένορκη βεβαίωση.

Οι εν λόγω δηλώσεις πρέπει να υπογράφονται από τον νόμιμο εκπρόσωπο του νομικού προσώπου που υποβάλει προσφορά. Νόμιμος δε εκπρόσωπος θεωρείται εκείνος ο οποίος είτε αναφέρεται ως τέτοιος στο σχετικό καταστατικό του νομικού προσώπου ή/ και τα σχετικά πρακτικά διοικητικού συμβουλίου (για ανώνυμες εταιρείες) είτε εκείνος ο οποίος έχει, σύμφωνα με το καταστατικό του νομικού προσώπου ή/ και τα σχετικά πρακτικά διοικητικού συμβουλίου (Α.Ε.), αρμοδίως εξουσιοδοτηθεί να δεσμεύει για συγκεκριμένο διαγωνισμό το εν λόγω νομικό πρόσωπο.

1. **Παραστατικό εκπροσώπησης,** δυνάμει του οποίου παρέχεται εγγράφως ειδική πληρεξουσιότητα προς εκείνον που υποβάλλει την Προσφορά (εφόσον ο υποψήφιος ανάδοχος υποβάλλει την προσφορά μέσω αντιπροσώπου).

*Λοιπά δικαιολογητικά* σχετικά με την φερεγγυότητα, την επαγγελματική δραστηριότητα, την χρηματοπιστωτική και οικονομική κατάσταση και τις τεχνικές δυνατότητές του υποψηφίου Αναδόχου *(αναγκαίες ελάχιστες απαιτήσεις για συμμετοχή- η μη συμμόρφωση προς τις οποίες συνεπάγεται την απόρριψη της προσφοράς):*

1. **Υπεύθυνη δήλωση της παρ.4 του άρθρου 8 του Ν. 1599/1986,** με θεώρηση του γνησίου της υπογραφής, στην οποία θα αναγράφονται τα στοιχεία του παρόντος διαγωνισμού και ο υποψήφιος θα δηλώνει ότι η υποβαλλόμενη προσφορά
2. συντάχθηκε σύμφωνα με τους όρους της παρούσας Διακήρυξης, των οποίων ο Προσφέρων έλαβε γνώση και ανεπιφύλακτα αποδέχεται,
3. καλύπτει το σύνολο του κάθε τμήματος του έργου και
4. τα στοιχεία που αναφέρονται σε αυτήν είναι αληθή και ακριβή.
5. **Δικαιολογητικά τεχνικής δυνατότητας και επαγγελματικής δραστηριότητας αναδόχου**

Αναλυτικά στοιχεία (βιογραφικό σημείωμα) του Υπεύθυνου Έργου και των στελεχών της Ομάδας Έργου.

|  |
| --- |
| **ΠΙΝΑΚΑΣ 1: ΑΝΑΛΥΤΙΚΑ ΣΤΟΙΧΕΙΑ ΑΠΑΣΧΟΛΗΣΗΣ ΟΜΑΔΑΣ ΕΡΓΟΥ** |
| **Φυσικό / Νομικό πρόσωπο:** …………………………………………………………… |
| **Στέλεχος** | **Θέση στην Ομάδα** | **Καθήκοντα** |
|  |  |  |
|  |  |  |
|  |  |  |

* + Αναλυτικό οργανωτικό σχήμα της ομάδας εργασίας που θα συστήσει ο Ανάδοχος για την εκτέλεση του έργου.
	+ Γενική περιγραφή των λειτουργιών που θα επιτελέσουν τα επιμέρους όργανα.
	+ Πρόταση του συστήματος διοίκησης του έργου που θα περιλαμβάνει το σχήμα των οργάνων διοίκησης της Αναθέτουσας Αρχής σε σχέση προς τα αντίστοιχα όργανα του Αναδόχου.
	+ Κατάλογο στελεχών που θα αποτελέσουν την Ομάδα Τεχνικής Υποστήριξης του Αναδόχου, καθώς και του Υπευθύνου της Ομάδας Έργου, βιογραφικά τους στοιχεία, αναφορά ετών επαγγελματικής εμπειρίας σε ανάλογα έργα και επισήμανση της θέσης τους ως προς το προαναφερθέν οργανωτικό σχήμα.
1. **Δικαιολογητικά εμπειρίας αναδόχου**

Κατάλογος στον οποίο να αναφέρονται άλλα παρεμφερή έργα δημιουργίας λογισμικού των τριών τελευταίων ετών, με μνεία για κάθε εργασία:

* του παραλήπτη, είτε εμπίπτει στο δημόσιο είτε στον ιδιωτικό είτε στον ΜΚΟ τομέα
* της ημερομηνίας παράδοσης
* του ποσού παράδοσης.

Ο κατάλογος προτείνεται να έχει την παρακάτω μορφή:

|  |  |  |  |  |  |
| --- | --- | --- | --- | --- | --- |
| Α/Α | Πελάτης | Σύντομη Περιγραφή Έργου | Διάρκεια Εκτέλεσης Έργου | Προϋπολογισμός | Παρούσα φάση |
|  |  |  |  |  |  |

1. **Δικαιολογητικά Πιστοποίησης Χρηματοοικονομικής Ικανότητας**

Οι Υποψήφιοι ή τουλάχιστον ένα μέλος της ένωσης ή κοινοπραξίας πρέπει να παρουσιάζει μέσο κύκλο εργασιών των Τριών (3) τελευταίων διαχειριστικών χρήσεων (2011,2012,2013) μεγαλύτερο ή ίσο από το 100% του προϋπολογισμού του υπό ανάθεση έργου συμπεριλαμβανομένου του ΦΠΑ.

Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος κύκλος εργασιών για όσες διαχειριστικές της δραστηριοποιείται, πρέπει να είναι μεγαλύτερος από το 100% του προϋπολογισμού του υπό ανάθεση έργου.

Ο εν λόγω όρος αποτελεί ελάχιστη προϋπόθεση συμμετοχής ως της την χρηματοοικονομική ικανότητα του Υποψηφίου.

Για την τεκμηρίωση της ως άνω απαίτησης οι Υποψήφιοι θα πρέπει να υποβάλλουν:

* Ισολογισμούς ή αποσπάσματα ισολογισμών των τριών (3) προηγουμένων του έτους του Διαγωνισμού οικονομικών χρήσεων και της περιπτώσεις που παρίσταται σχετική εκ του Νόμου υποχρέωση, δημοσιευμένους ισολογισμούς.
* Στην περίπτωση που δεν υποχρεούται στην έκδοση ισολογισμών, Υπεύθυνη Δήλωση περί του ύψους του συνολικού κύκλου εργασιών κατά τη διάρκεια των τριών (3) τελευταίων ετών και τα αντίστοιχα έντυπα Ε3 και Ε5 εάν πρόκειται για νομικό πρόσωπο ή Ε1, Ε3 και εκκαθαριστικό σημείωμα εάν πρόκειται για φυσικό πρόσωπο.

Σε χώρες όπου δεν προβλέπεται Υπεύθυνη Δήλωση, αυτή μπορεί να αντικατασταθεί από ένορκη βεβαίωση ή ισοδύναμο έγγραφο για αλλοδαπά φυσικά ή νομικά πρόσωπα ενώπιον δικαστικής ή διοικητικής Αρχής ή συμβολαιογράφου ή αρμόδιου επαγγελματικού οργανισμού, βεβαιουμένου, σε κάθε περίπτωση, του γνησίου της υπογραφής του δηλούντος από αρμόδια δικαστική ή διοικητική Αρχή ή συμβολαιογράφο.

**Η μη συμμόρφωση προς τις αναγκαίες ελάχιστες απαιτήσεις οικονομικών και τεχνικών προϋποθέσεων και τα όρια τους συνεπάγεται απόρριψη της προσφοράς του διαγωνιζόμενου (**Άρθρο 8α παρ. 1 εδ. 3 του ΠΔ 118/2007**)**.

* 1. Πίνακας Οικονομικής Προσφοράς

|  |  |  |  |  |
| --- | --- | --- | --- | --- |
|   |   |   |   | ΚΟΣΤΟΣ |
| Α/Α | ΕΙΔΟΣ  | ΤΕΧΝΙΚΑ ΧΑΡΑΚΤΗΡΙΣΤΙΚΑ/ ΑΠΑΙΤΗΣΕΙΣ | ΤΕΜΑΧΙΑ | ΚΑΘΑΡΗ ΑΞΙΑ | ΦΠΑ  | ΣΥΝΟΛΙΚΗ ΑΞΙΑ |
| **1** |  |  |  |  |   |   |
| **2** |  |  |  |  |   |   |
| **3** |  |  |  |  |   |   |
| **4** |  |  |  |  |   |   |
| **5** |  |  |  |  |   |   |
| **6** |  |  |  |  |   |   |

* 1. Διενέργεια Διαγωνισμού/ Αξιολόγηση

Ο έλεγχος και η αξιολόγηση των προσφορών θα γίνει από την Επιτροπή Διενέργειας Διαγωνισμού/Αξιολόγησης Προσφορών που έχει συγκροτηθεί με την με αριθμ. 239/12.06.2014 απόφαση της Δ.Ε. του Ι.Υ.Π. Ειδικότερα η Επιτροπή έχει την ευθύνη της παραλαβής, αποσφράγισης, ελέγχου και αξιολόγησης των προσφορών, της βαθμολόγησης και της τελικής κατάταξής της. Η Επιτροπή συντάσσει τα Πρακτικά της και εισηγείται της τη Δ.Ε. της Αναθέτουσας Αρχής για την ανάθεση της σύμβασης.

1. **Διαδικασία Επιλογής και Ανάθεσης του Έργου**

Η τελική επιλογή του Αναδόχου θα γίνει βάσει του κριτηρίου **της πλέον συμφέρουσας από οικονομική άποψη προσφοράς**. Ο όρος ΣΥΜΦΕΡΟΤΕΡΗ ΠΡΟΣΦΟΡΑ δεν σημαίνει την προσφορά με το μικρότερο συνολικό κόστος, αλλά την προσφορά με την καλύτερη σχέση ποιότητας προσφερόμενης υπηρεσίας και προσφερόμενης τιμής.

Η αξιολόγηση των προσφορών θα γίνει λαμβάνοντας υπόψη τη συμφωνία της προσφοράς με τους όρους και τις τεχνικές προδιαγραφές της παρούσας διακήρυξης. Προσφορές που παρουσιάζουν κατά την κρίση του αρμόδιου για την αξιολόγηση των αποτελεσμάτων του διαγωνισμού οργάνου ουσιώδεις αποκλίσεις από της όρους και της τεχνικές προδιαγραφές της διακήρυξης και της πρόσκλησης απορρίπτονται ως απαράδεκτες.

Η διαδικασία αξιολόγησης των προσφορών περιλαμβάνει τα ακόλουθα :

(i) Διαδικασία ελέγχου των δικαιολογητικών συμμετοχής/ Τεχνικές και επαγγελματικές ικανότητες σύμφωνα με τα προβλεπόμενα στο παράρτημα Γ.

Αξιολόγηση της Προσφοράς γίνεται μόνο για της προσφορές που μετά τη διαδικασία ελέγχου των δικαιολογητικών και των ελαχίστων προϋποθέσεων συμμετοχής κριθούν ότι πληρούν της τεθείς προϋποθέσεις. Σε περίπτωση που ο προσφέρων δεν καλύπτει της παραπάνω προϋποθέσεις αποκλείεται από τη συνέχεια της διαδικασίας με αιτιολογημένο πρακτικό της Επιτροπής, ενώ οι Φάκελοι Τεχνικής και Οικονομικής Προσφοράς επιστρέφονται χωρίς να αποσφραγιστούν.

(ii) Διαδικασία παρουσίασης του περιεχομένου της τεχνικής προσφοράς.

Πριν από τη βαθμολόγηση των κριτηρίων της Τεχνικής προσφοράς, κατά τη διάρκεια της τεχνικής αξιολόγησης, η Επιτροπή Αξιολόγησης του Διαγωνισμού μπορεί να καλέσει τους υποψήφιους ανάδοχους να αναλύσουν- παρουσιάσουν το περιεχόμενο της προσφοράς τους σύμφωνα με όρους, προϋποθέσεις και περιεχόμενα που έχει ορίσει η Επιτροπή και να απαντήσουν σε τυχόν ερωτήσεις των μελών της. Η Επιτροπή θα ενημερώσει με σχετικό έγγραφο τους υποψήφιους αναδόχους για τις λεπτομέρειες της παρουσίασης, τον τόπο, το χρόνο και θα διαθέσει εύλογο χρονικό διάστημα για την προετοιμασία του υποψήφιου αναδόχου. Εάν κάποιος υποψήφιος δεν ανταποκριθεί στην πρόσκληση, η προσφορά του αποκλείεται από την παραπέρα διαδικασία αξιολόγησης. Επιπλέον, η Επιτροπή Αξιολόγησης του Διαγωνισμού δύναται να ζητήσει διευκρινίσεις επί των τεχνικών προσφορών σύμφωνα με όσα ορίζονται στην παρούσα Διακήρυξη και στη σχετική παράγραφο.

 (iii) Αξιολόγηση Τεχνικής Προσφοράς, που βασίζεται στο περιεχόμενο του φακέλου «ΤΕΧΝΙΚΗ ΠΡΟΣΦΟΡΑ»

(iv) Αξιολόγηση Οικονομικής Προσφοράς, που βασίζεται στο περιεχόμενο του φακέλου «ΟΙΚΟΝΟΜΙΚΗ ΠΡΟΣΦΟΡΑ»

(v) Τελική Αξιολόγηση

1. **Βαθμολόγηση της Τεχνικής Προσφοράς**

Η βαθμολόγηση της τεχνικής προσφοράς βασίζεται στο περιεχόμενο του σχετικού Φακέλου σε σχέση με τα ακόλουθα επί μέρους κριτήρια Τεχνικών Προδιαγραφών, Ποιότητας και Απόδοσης:

* Μεθοδολογία υλοποίησης του Έργου
* Συμφωνία με Τεχνικές Προδιαγραφές
* Χρονοπρογραμματισμός παρεχόμενων υπηρεσιών (Φάσεις, Παραδοτέα, Χρονοδιάγραμμα)
* Ποιότητα και πληρότητα των παρεχόμενων υπηρεσιών και η εξυπηρέτηση καθ όλη την διάρκεια της σύμβασης
* Κάλυψη προδιαγραφών ασφαλείας, ευχρηστίας και προσβασιμότητας
* Παρεχόμενη εγγύηση καλής λειτουργίας
* Παρεχόμενες υπηρεσίες εκπαίδευσης προσωπικού
* Παρεχόμενες υπηρεσίες πιλοτικής και παραγωγικής λειτουργίας
* Παρεχόμενες υπηρεσίες Hosting των servers
1. **Κριτήρια για την πλέον συμφέρουσα προσφορά βάση του παρακάτω πίνακα**

Πίνακας 3: **Πίνακας Κριτηρίων Αξιολόγησης Τεχνικής Προσφοράς**

|  |  |  |
| --- | --- | --- |
| **Α/Α** | **Κριτήρια Αξιολόγησης** | **Συντελεστής Βαρύτητας** |
| **Α** | **Μεθοδολογική προσέγγιση για την υλοποίηση του Έργου – Κατανόηση των απαιτήσεων** | **70%** |
| Α.1 | Μεθοδολογία υλοποίησης του Έργου | 20% |
| Α.2 | Συμφωνία με Τεχνικές Προδιαγραφές | 15% |
| Α.3 | Χρονοπρογραμματισμός παρεχόμενων υπηρεσιών (Φάσεις, Παραδοτέα, Χρονοδιάγραμμα) | 10% |
| Α.4 | Ποιότητα και πληρότητα των παρεχόμενων υπηρεσιών και η εξυπηρέτηση καθ’ όλη την διάρκεια της σύμβασης | 10% |
| Α.5 | Κάλυψη προδιαγραφών ασφαλείας, ευχρηστίας και προσβασιμότητας  | 15% |
| **Β** | **Οργάνωση Υλοποίησης Έργου**  | **30%** |
| Β.1 | Παρεχόμενη εγγύηση καλής λειτουργίας  | 10% |
| Β.2 | Παρεχόμενες υπηρεσίες εκπαίδευσης προσωπικού | 5% |
| Β.3 | Παρεχόμενες υπηρεσίες πιλοτικής και παραγωγικής λειτουργίας | 5% |
| Β.4 | Παρεχόμενες υπηρεσίες Hosting των servers | 10% |
|  | **ΣΥΝΟΛΟ** | **100%** |

* Τα κριτήρια βαθμολογούνται με βαθμό από 100 έως 110
* Βαθμό 100 παίρνει το κάθε κριτήριο όταν καλύπτονται ακριβώς οι προδιαγραφές του Διαγωνισμού, ενώ αυξάνεται μέχρι 110 βαθμούς όταν υπερκαλύπτονται οι τεχνικές προδιαγραφές.
* Οι βαθμοί αυτοί, για κάθε ένα από τα κριτήρια, πολλαπλασιάζονται με τον καθορισμένο από τη διακήρυξη συντελεστή βαρύτητας
* Τα γινόμενα αυτά αθροίζονται και δίνουν τη συνολική βαθμολογία για κάθε ομάδα κριτηρίων
* Η συνολική βαθμολογία της κάθε προσφοράς είναι το άθροισμα των βαθμολογιών της κάθε ομάδας (κυμαίνεται από 100 έως 110)

**Ο τελικός βαθμός προσφοράς (ΤΒ) υπολογίζεται με βάση τον τύπο:**

**ΤΒ** = Α1\*20% + Α2\*15% + Α3\*10% + A4\*10% +A5\*15% + Β1\*10% +B2\*5% +B3\*5% +B4\*10%

Η αξιολόγηση των προσφορών θα στηριχθεί αποκλειστικά και μόνο στα ανωτέρω κριτήρια.

Αντιπροσφορές δε γίνονται δεκτές σε καμία φάση του διαγωνισμού και σε καμία περίπτωση. Σε περίπτωση υποβολής τους, απορρίπτονται ως απαράδεκτες.

Προσφορά που δεν είναι σύμφωνη με τους όρους της προκήρυξης, είναι αόριστη και ανεπίδεκτη εκτίμησης ή είναι υπό αίρεση, απορρίπτεται ως απαράδεκτη, μετά από γνωμοδότηση του αρμόδιου για την αξιολόγηση των αποτελεσμάτων του διαγωνισμού οργάνου.

1. **Τελική αξιολόγηση**

Με βάση την παραπάνω τεχνική αξιολόγηση πραγματοποιείται, μετά το άνοιγμα των οικονομικών προσφορών, η οικονομοτεχνική αξιολόγηση, για την ανάδειξη του προμηθευτή, ο οποίος έχει υποβάλει την συμφερότερη προσφορά. Επιλέγεται η προσφορά με τη **χαμηλότερη "ανοιγμένη τιμή σύγκρισης"**, η οποία προκύπτει από τον παρακάτω τύπο:

**λ(ανοιγμένη τιμή σύγκρισης) = Συνολική τιμή / Συνολική βαθμολογία**

Η "συνολική τιμή" είναι το σύνολο του ποσού της κατατεθειμένης οικονομικής προσφοράς του κάθε συμμετέχοντα στον διαγωνισμό.

Ως πλέον συμφέρουσα προσφορά θα θεωρηθεί εκείνη που παρουσιάζει τον μικρότερο τελικό βαθμό – χαμηλότερη ανοιγμένη τιμή σύγκρισης.

Το Ινστιτούτο Υγείας του Παιδιού θα κατακυρώσει τον διαγωνισμό σε εκείνο τον ανάδοχο που θα παρουσιάσει τον μικρότερο τελικό βαθμό – χαμηλότερη ανοιγμένη τιμή σύγκρισης, σύμφωνα με την αξιολόγηση των προσφορών για το σύνολο των υπό προμήθεια υπηρεσιών και προϊόντων.

Το αποτέλεσμα της αξιολόγησης θα γνωστοποιηθεί σε όλους τους συμμετέχοντες.

1. **Δικαιολογητικά Κατακύρωσης / Κατακύρωση / Υπογραφή Σύμβασης**

**5.1.** Μετά την αξιολόγηση των προσφορών, ο Προσφέρων, στον οποίο πρόκειται να γίνει η κατακύρωση, εντός προθεσμίας είκοσι (20) ημερών από την κοινοποίηση της σχετικής έγγραφης ειδοποίησης σ' αυτόν, οφείλει να υποβάλει, σε σφραγισμένο φάκελο, τα παρακάτω δικαιολογητικά και έγγραφα, διαφορετικά θα αποκλεισθεί. Τα δικαιολογητικά αυτά είναι τα ακόλουθα:

* Βεβαίωση φορολογικής ενημερότητας
* Βεβαίωση ασφαλιστικής ενημερότητας
* Πιστοποιητικό από το οποίο να προκύπτει ότι δεν τελεί σε πτώχευση, καθώς και σε διαδικασία κήρυξης σε πτώχευση
* Πιστοποιητικό από το οποίο να προκύπτει ότι δεν τελεί υπό εκκαθάριση, ή υπό διαδικασία έκδοσης απόφασης εκκαθάρισης

Όλα τα ανωτέρω πιστοποιητικά και βεβαιώσεις **θα πρέπει να έχουν εκδοθεί εντός τριών (3) μηνών** από την ημερομηνία υποβολή τους.

Σε διαφορετική περίπτωση η Αναθέτουσα Αρχή θα έχει το δικαίωμα να καλέσει τον επόμενο κατά σειρά βαθμολόγησης Διαγωνιζόμενο με τις ίδιες προϋποθέσεις, προκειμένου να συνάψει την Σύμβαση μαζί του.

**5.2.** Κατόπιν της προσήκουσας υποβολής των δικαιολογητικών κατακύρωσης η Επιτροπή Διενέργειας του Διαγωνισμού/Αξιολόγησης των Προσφορών εισηγείται στη Δ.Ε. της Αναθέτουσας Αρχής την ανάθεση του έργου στον επικρατέστερο προσφέροντα σύμφωνα με την ανωτέρω διαδικασία. Η Δ.Ε. της Αναθέτουσας Αρχήςεκδίδει απόφαση κατακύρωσης και καλεί τον ανάδοχο να υπογράψει τη σχετική σύμβαση.

**5.3.** Με την απόφαση ανάθεσης και πριν την υπογραφή της σύμβασης, ο Ανάδοχος καλείται να προσκομίσει με την υπογραφή της σύμβασης Εγγυητική επιστολή καλής εκτέλεσης η οποία θα καλύπτει σε ευρώ ποσοστό 10% του συνολικού τιμήματος του Έργου, μη συμπεριλαμβανομένου του Φ.Π.Α. Η Εγγυητική Επιστολή Καλής Εκτέλεσης της σύμβασης επιστρέφεται μετά την οριστική παραλαβή του Έργου. Οι εγγυητικές επιστολές καλής εκτέλεσης της σύμβασης εκδίδονται από πιστωτικά ιδρύματα ή άλλα Νομικά Πρόσωπα που λειτουργούν νόμιμα στα κράτη – μέλη της Ευρωπαϊκής Ένωσης και έχουν σύμφωνα με την νομοθεσία των κρατών – μελών αυτό το δικαίωμα.

**6.** **Ενστάσεις – Διοικητικές Προσφυγές**

6.1. Κατά της παρούσας προκήρυξης του διαγωνισμού, της συμμετοχής διαγωνιζόμενου σε αυτόν και της διενέργειας του έως και την κατακυρωτική απόφαση, καθώς και της κατακυρωτικής απόφασης επιτρέπεται να ασκηθεί ένσταση για λόγους νομιμότητας και ουσίας (ενδικοφανής προσφυγή).

6.2. Για την υποβολή των ενστάσεων ισχύουν οι όροι, προϋποθέσεις και προθεσμίες του άρθρου 15 του Π.Δ. 118/2007.

6.3. Αποφασίζον όργανο είναι το όργανο διενέργειας του Διαγωνισμού, η Διοικούσα Επιτροπή κατόπιν σχετικής γνωμοδότησης της Επιτροπής Διενέργειας Διαγωνισμού/Αξιολόγησης Προσφορών.

6.4. Με την ένσταση που ασκείται κατά της κατακυρωτικής απόφασης επιτρέπεται και η προβολή λόγων που αφορούν την πληρότητα και τη νομιμότητα των δικαιολογητικών τα οποία προσκομίζει ο προσωρινός ανάδοχος.

6.5. Οι ανωτέρω ενστάσεις υποβάλλονται εγγράφως στην Επιτροπή, ως εξής:

 6.5.1. Κατά της παρούσας προκήρυξης του διαγωνισμού μέσα στο μισό του χρονικού διαστήματος από τη δημοσίευση της παρούσας προκήρυξης, μέχρι την ημερομηνία υποβολής των προσφορών. Για τον καθορισμό της προθεσμίας αυτής συνυπολογίζονται και οι ημερομηνίες της δημοσίευσης και της υποβολής των προσφορών. Επί της ένστασης αυτής γνωμοδοτεί η Επιτροπή και η αναθέτουσα αρχή εκδίδει την σχετική απόφασή της το αργότερο πέντε (5) εργάσιμες ημέρες πριν από την ημερομηνία υποβολής των προσφορών.

6.5.2. Κατά των πράξεων ή παραλείψεων της αναθέτουσας αρχής που αφορούν την συμμετοχή οποιουδήποτε διαγωνιζομένου ή την διενέργεια του διαγωνισμού ως προς τη διαδικασία παραλαβής και αποσφράγισης των προσφορών, κατά τη διάρκεια διεξαγωγής του ιδίου του διαγωνισμού και εντός της επόμενης εργάσιμης ημέρας από αυτήν κατά την οποία ο ενιστάμενος έλαβε γνώση του σχετικού φακέλου. Η ένσταση αυτή δεν επιφέρει αναβολή ή διακοπή του διαγωνισμού, αλλά εξετάζεται κατά την αξιολόγηση των αποτελεσμάτων του διαγωνισμού από την Επιτροπή και η αναθέτουσα αρχή εκδίδει τη σχετική απόφασής της, μετά από γνώμη της Επιτροπής. Η ένσταση κατά της συμμετοχής διαγωνιζομένου κοινοποιείται υποχρεωτικά σε αυτόν κατά του οποίου στρέφεται, εντός δύο (2) ημερών από την υποβολή της.

6.5.3. Κατά της διενέργειας του διαγωνισμού έως και την κατακυρωτική απόφαση, μέσα σε χρονικό διάστημα τριών (3) εργασίμων ημερών, αφότου ο διαγωνιζόμενος έλαβε γνώση της σχετικής πράξης ή παράλειψης της αναθέτουσας αρχής. Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της, σε αυτόν κατά του οποίου στρέφεται. Η ένσταση εξετάζεται από την Επιτροπή και η αναθέτουσα αρχή εκδίδει την σχετική απόφασή της, το αργότερο σε δέκα (10) εργάσιμες ημέρες από την λήξη της ως άνω προθεσμίας υποβολής ενστάσεων.

6.5.4. Κατά της κατακυρωτικής απόφασης, αναφορικά με τη νομιμότητα και πληρότητα των δικαιολογητικών που υπέβαλε ο προσωρινός ανάδοχος, μέσα σε χρονικό διάστημα τριών (3) εργασίμων ημερών, αφότου ο διαγωνιζόμενος έλαβε γνώση της ανωτέρω κατακυρωτικής απόφασης και των ως άνω δικαιολογητικών. Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της, στον προσωρινό ανάδοχο κατά του οποίου στρέφεται. Η ένσταση εξετάζεται από την Επιτροπή και η αναθέτουσα αρχή εκδίδει την σχετική απόφασή της το αργότερο σε δέκα (10) εργάσιμες ημέρες από την λήξη της ως άνω προθεσμίας υποβολής ενστάσεων.

6.6. Ενστάσεις που υποβάλλονται για οποιουσδήποτε άλλους λόγους, εκτός από τους προαναφερόμενους, δεν γίνονται δεκτές.

6.7. Το σώμα της σχετικής απόφασης επί της ένστασης κοινοποιείται στους ενιστάμενους, χωρίς υπαίτια καθυστέρηση της αναθέτουσας αρχής. Μαζί με την εν λόγω απόφαση κοινοποιείται και το σχετικό πρακτικό της Επιτροπής.

6.8. Για το παραδεκτό της άσκησης των ενστάσεων που προβλέπονται στις προηγούμενες παραγράφους του παρόντος άρθρου προσκομίζεται παράβολο κατάθεσης υπέρ του Δημοσίου ποσού 1.000 €, δεδομένου ότι το 0,10% επί του προϋπολογισμού του έργου, δηλαδή 120 €, είναι κατώτερο του εν λόγω ποσού.

* 1. Σχέδιο Σύμβασης

**ΑΡΙΘΜΟΣ ΣΥΜΒΑΣΗΣ : …….**

**Για την Εκτέλεση του Έργου «Κατασκευή, Ανάρτηση και Τεχνική Υποστήριξη e-ΕΣΑ ΚαΠα-Π»**

Στην Αθήνα, σήμερα την ……………… 2014 , ημέρα ……, στα γραφεία του Ι.Υ.Π., επί των οδών Θηβών και Παπαδιαμαντοπούλου 1, μεταξύ:

1. αφενός του **ΙΝΣΤΙΤΟΥΤΟΥ ΥΓΕΙΑΣ ΤΟΥ ΠΑΙΔΙΟΥ**, Ν.Π.Ι.Δ. (Π.Δ. 867/1979), που εδρεύει στην Αθήνα, στο Νοσοκομείο Παίδων «Η Αγία Σοφία», Κτήριο «Σπύρου Δοξιάδη», 1ος όροφος, οδός Θηβών και Παπαδιαμαντοπούλου, και εκπροσωπείται νόμιμα στο παρόν από την Πρόεδρο της Διοικούσας Επιτροπής αυτού κ. Νέου Πολυξένη, και θα καλείται εφεξής «Αναθέτουσα Αρχή» και

2. αφετέρου η εταιρεία …………………………….., που εδρεύει στην…………………. και η οποία εκπροσωπείται νόμιμα για την υπογραφή της παρούσης από τον/την κ. ………………. , κάτοχο του δελτίου αστυνομικής ταυτότητας …………… του Α.Τ. ………, με ΑΦΜ ……………/Δ.Ο.Υ., και η οποία θα καλείται εφεξής «Ανάδοχος»,

και έχοντας υπόψη:

* Τις ανάγκες του έργου MIS372071 – Ολοκληρωμένη Προσέγγιση για την Διερεύνηση, Διάγνωση και Διαχείριση Περιστατικών Κακοποίησης και Παραμέλησης Παιδιών
* Την με αριθμ. Πρωτ. ……/2014 Διακήρυξη Δημόσιου Ανοικτού Διαγωνισμού για την επιλογή αναδόχου υλοποίησης του Υποέργου 2 για την προμήθεια υπηρεσιών για την κατασκευή, ανάρτηση και τεχνική υποστήριξη της εφαρμογής e – ΕΣΑ ΚαΠα-Π
* Το με αριθμ. Πρωτ. ………… πρακτικό αξιολόγησης της Επιτροπής Διενέργειας Διαγωνισμού/Αξιολόγησης Προσφορών, με την σχετική εισήγηση της προς την Αναθέτουσα Αρχή.
* Την υπ’ αριθμ. ..…….. απόφαση της Αναθέτουσας Αρχής για την κατακύρωση του διαγωνισμού στον ανάδοχο για το Υποέργο 2 «**ΚΑΤΑΣΚΕΥΗ, ΑΝΑΡΤΗΣΗ, ΚΑΙ ΤΕΧΝΙΚΗ ΥΠΟΣΤΗΡΙΞΗ e-ΕΣΑ ΚαΠα-Π**
* Το με αριθμ. Πρωτ. ……….έγγραφο του Ινστιτούτου Υγείας του Παιδιού, με το οποίο εκλήθη ο Ανάδοχος να προσέλθει για την υπογραφή της σύμβασης και του κοινοποιήθηκε η υπ’ αριθμ. …….. κατακυρωτική απόφαση της Διοικούσας Επιτροπής»,

συνομολογήθηκαν, έγιναν αμοιβαία δεκτά και συμφωνήθηκαν τα παρακάτω:

Ο ανάδοχος αναλαμβάνει την υλοποίηση του Έργου με τίτλο «**Κατασκευή, ανάρτηση, και τεχνική υποστήριξη e-ΕΣΑ ΚαΠα-Π**», σύμφωνα με τους όρους και τις προϋποθέσεις της παρούσας σύμβασης, καθώς και των τευχών δημοπράτησης.

**ΑΡΘΡΟ 1 – ΕΦΑΡΜΟΣΤΕΑ ΝΟΜΟΘΕΣΙΑ**

Για την εκτέλεση της σύμβασης εφαρμόζονται οι διατάξεις οι οποίες ορίζονται στη Διακήρυξη του διαγωνισμού (άρθρο Β1).

**ΑΡΘΡΟ 2 – ΓΛΩΣΣΑ ΤΗΣ ΣΥΜΒΑΣΗΣ**

Η γλώσσα της Σύμβασης είναι η Ελληνική.

Κάθε επικοινωνία μεταξύ του Αναδόχου και της Αναθέτουσας Αρχής γίνεται στην Ελληνική γλώσσα. Στην Ελληνική γλώσσα συντάσσονται επίσης και υποβάλλονται τα έγγραφα Παραδοτέα και όλο το υλικό τεκμηρίωσης (π.χ. οδηγίες, εκθέσεις, συστάσεις) που τα συνοδεύει.

**ΑΡΘΡΟ 3 – ΣΥΜΒΑΤΙΚΑ ΤΕΥΧΗ**

Η παρούσα Σύμβαση με τη Διακήρυξη και την προσφορά του Αναδόχου, αποτελούν ενιαίο σώμα και σύνολο. Σε περίπτωση αντικρουόμενων όρων ή ερμηνειών υπερισχύει κατά σειρά ισχύος,

(α) η Σύμβαση

(β) η προσφορά του αναδόχου

(γ) η Διακήρυξη

**ΑΡΘΡΟ 4 – ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της σύμβασης είναι η εκτέλεση του έργου **«Κατασκευή, ανάρτηση, και τεχνική υποστήριξη e-ΕΣΑ ΚαΠα-Π»** όπως αυτό περιγράφεται στη Διακήρυξη του Διαγωνισμού και την Τεχνική Προσφορά του Αναδόχου, που αποτελούν αναπόσπαστα μέρη της παρούσας Σύμβασης.

**ΑΡΘΡΟ 5 - ΔΙΑΡΚΕΙΑ ΣΥΜΒΑΣΗΣ**

5.1. Η παρούσα σύμβαση είναι ορισμένης διάρκειας, όση είναι και η διάρκεια εκτέλεσης του έργου. Συγκεκριμένα, η αποπεράτωση του έργου θα γίνει εντός 10 μηνών από την υπογραφή της παρούσης, δηλαδή με ημερομηνία αποπεράτωσης την ……… .

5.2. Η Αναθέτουσα Αρχή διατηρεί μονομερώς το δικαίωμα να παρατείνει τη σύμβαση τρείς (3) έως έξι (6) μήνες χωρίς αύξηση του προϋπολογισμού.

**ΑΡΘΡΟ 6 - ΑΜΟΙΒΗ - ΤΡΟΠΟΣ ΚΑΤΑΒΟΛΗΣ**

6.1. H πληρωμή του αναδόχου θα πραγματοποιείται σε ευρώ (€) με την προσκόμιση των φορολογικών στοιχείων που προβλέπονται από τον Κ.Φ.Α.Σ. και των λοιπών νόμιμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής (ενδεικτικά αναφέρονται η ασφαλιστική και φορολογική ενημερότητα)

6.2. H αμοιβή - στον ανάδοχο - πραγματοποιείται με βάση την ολοκλήρωση του κάθε παραδοτέου σύμφωνα με το Χρονοδιάγραμμα (άρθρο Α.5.3. της Διακήρυξης), τους Πίνακες Συμμόρφωσης (άρθρο Α.5.4. της Διακήρυξης) και τον πίνακα της Οικονομικής Προσφοράς του Αναδόχου. Η αμοιβή θα καταβάλλεται μετά την ποιοτική και ποσοτική παραλαβή των προμηθευόμενων προϊόντων ή υπηρεσιών και ύστερα από βεβαίωση της αρμόδιας Επιτροπής του Ι.Υ.Π. για την καλή εκτέλεση του σχετικού και εφόσον έχει δοθεί η σχετική χρηματοδότηση από το Υπουργείο Υγείας. Επισημαίνεται ότι οι πληρωμές θα ακολουθούν την ροή χρηματοδοτήσεων του Έργου σύμφωνα με τις ισχύουσες διαδικασίες. Σε περίπτωση μη ομαλής ροής των χρηματοδοτήσεων που επιφέρουν τη μη έγκαιρη καταβολή πληρωμών από την Αναθέτουσα Αρχή, ο Ανάδοχος ΥΠΟΧΡΕΟΥΤΑΙ να συνεχίσει να εκτελεί το έργο, που του ζητείται από την Αναθέτουσα Αρχή, ΚΑΝΟΝΙΚΑ.

6.3. Ο Ανάδοχος επιβαρύνεται με κάθε νόμιμη ασφαλιστική εισφορά και κράτηση υπέρ νομικών προσώπων ή άλλων Οργανισμών, η οποία κατά νόμο βαρύνει τον Ανάδοχο, σύμφωνα με τους ισχύοντες κάθε φορά νόμους και εγκυκλίους του αρμόδιου Υπουργείου.

6.4. H δαπάνη βαρύνει τον προϋπολογισμό του έργου «Ολοκληρωμένη Προσέγγιση για την Διερεύνηση, Διάγνωση και Διαχείριση Περιστατικών Κακοποίησης και Παραμέλησης Παιδιών» με **κωδικό ΟΠΣ πράξης 372071.** To Έργο συγχρηματοδοτείται από πόρους του Ευρωπαϊκού Κοινωνικού Ταμείου, στο πλαίσιο της «Ανάπτυξης Ανθρωπίνου Δυναμικού» κατηγορία παρεμβάσεων «Προάσπιση της Δημόσιας Υγείας του πληθυσμού» των κάτωθι αξόνων προτεραιότητας:

Α.Π. 13: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 8 περιφέρειες σύγκλισης»

Α.Π. 14: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 3 περιφέρειες σταδιακής εξόδου»

Α.Π. 15: «Εδραίωση της μεταρρύθμισης στον τομέα της Ψυχικής Υγείας. Ανάπτυξη της πρωτοβάθμιας Φροντίδας Υγείας, και προάσπιση της Δημόσιας Υγείας του πληθυσμού στις 2 περιφέρειες σταδιακής εισόδου»

6.5.Η καθαρή αξία των παραστατικών υπόκειται σε παρακράτηση φόρου εισοδήματος βάσει του Ν. 2238/1994 (ΦΕΚ 151/Α/1994) όπως τροποποιήθηκε και ισχύει. Συγκεκριμένα, **τον προμηθευτή βαρύνουν:**

Παρακράτηση φόρου εισοδήματος 4% για προϊόντα & αγαθά ή

Παρακράτηση φόρου εισοδήματος 8% για παροχή υπηρεσιών

**Το Ι.Υ.Π.** βαρύνει ο ανάλογος Φ.Π.A.

**ΑΡΘΡΟ 7 – ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΤΟΥ ΕΡΓΟΥ.**

Η Αναθέτουσα Αρχή θα παρακολουθεί την ορθή και έγκαιρη εκτέλεση του έργου και ο Ανάδοχος υποχρεούται να συμμορφώνεται προς τις υποδείξεις της, ώστε οι παρεχόμενες υπηρεσίες να είναι πάντοτε σε συμφωνία με τις τεχνικές προδιαγραφές της Διακήρυξης ……./2014.

Την ευθύνη για την παρακολούθηση της ορθής εκτέλεσης της σύμβασης από τον ανάδοχο έχει η Επιτροπή, η οποία συστήθηκε με την με αρ. ….. απόφαση της ΔΕ.

**ΑΡΘΡΟ 8 – ΥΠΟΧΡΕΩΣΕΙΣ ΑΝΑΘΕΤΟΥΣΑ ΑΡΧΗΣ**

Η Αναθέτουσα Αρχή υπέχει τις ακόλουθες επιπλέον υποχρεώσεις:

8.1. Η Επιτροπή Παρακολούθησης και Παραλαβής οφείλει να παραδίδει στον Ανάδοχο, ατελώς κάθε έγγραφο, δικαιολογητικό, προδιαγραφή και γενικότερα κάθε στοιχείο που έχει στην κατοχή της, και δικαιούται να γνωστοποιήσει, σχετικό με την εκτέλεση του Έργου. Επίσης, η Επιτροπή οφείλει να παρέχει στον ανάδοχο τις βασικές κατευθύνσεις και διευκρινίσεις που είναι απαραίτητες για την εκτέλεση του Έργου.

8.2. Η Επιτροπή είναι αρμόδια για την άσκηση εποπτείας όσον αφορά την εκτέλεση των όρων της σύμβασης και γενικά για την αντιμετώπιση θεμάτων που ανακύπτει κατά την πορεία εκτέλεσης της σύμβασης από την υπογραφή της μέχρι την οριστική παραλαβή του έργου και την πληρωμή του Αναδόχου, σύμφωνα και με την απόφαση ορισμού της.

**ΑΡΘΡΟ 9 – ΥΠΟΧΡΕΩΣΕΙΣ ΑΝΑΔΟΧΟΥ**

Ο ανάδοχος υπέχει επιπλέον τις ακόλουθες υποχρεώσεις:

9.1. **Εκτέλεση του Έργου**

Ο Ανάδοχος οφείλει να εκτελεί τις απορρέουσες από τη σύμβαση υποχρεώσεις του με τη δέουσα προσοχή και επιμέλεια και σύμφωνα με τις αρχές της καλής πίστης και των συναλλακτικών ηθών καθώς και τις σχετικές προσφορές του.

Ο Ανάδοχος δεσμεύεται ότι το Έργο θα εκτελεσθεί σύμφωνα με τους όρους και προϋποθέσεις της Σύμβασης, τους τεχνικούς κανόνες και τα διεθνώς αναγνωρισμένα πρότυπα που ισχύουν στις σύγχρονες μεθόδους υλοποίησης αντίστοιχων έργων, θα πληροί όλες τις ιδιότητες, χαρακτηριστικά και τεχνικές προδιαγραφές, όπως αυτά προβλέπονται στη Διακήρυξη. Επίσης, ο Ανάδοχος εγγυάται προς την Αναθέτουσα Αρχή ότι όλος ο εξοπλισμός θα είναι κατά την παράδοσή του καινούργιος και θα συνοδεύεται από τις τελευταίες εκδόσεις (versions, releases, service packs) λογισμικού, που απαιτούνται για την υλοποίηση του Έργου. Ακόμη, ο Ανάδοχος δεσμεύεται να προσφέρει τις Υπηρεσίες του και κατά την περίοδο εγγύησης καλής λειτουργίας, όπως προβλέπεται στο άρθρο Α.3.15. της Διακήρυξης.

9.2. **Υποχρεώσεις Εμπιστευτικότητας**

Καθ' όλη τη διάρκεια της ισχύος της Σύμβασης αλλά και μετά τη λήξη ή λύση αυτής ο Ανάδοχος αναλαμβάνει την υποχρέωση να τηρήσει εμπιστευτικές και να μη γνωστοποιήσει σε τρίτους (συμπεριλαμβανομένων και των εκπροσώπων του Ελληνικού και Διεθνούς Τύπου) χωρίς την προηγούμενη έγγραφη συγκατάθεση της Αναθέτουσας Αρχής, οποιαδήποτε έγγραφα, στοιχεία ή πληροφορίες που θα περιέλθουν σε γνώση του κατά την εκτέλεση του αναφερόμενου έργου. Υποχρεούται δε να μεριμνά ώστε το προσωπικό του, και κάθε συνεργαζόμενος με αυτόν να τηρήσει την ως άνω υποχρέωση.

Ο Ανάδοχος υποχρεούται να προσαρμόζει τις εφαρμογές σύμφωνα με τις υποδείξεις της Αρχής Προστασίας Δεδομένων Προσωπικού Χαρακτήρα.

9.3. **Παράδοση του συνολικού ελέγχου του Έργου**

Ο Ανάδοχος υποχρεούται κατά την οριστική παραλαβή του Έργου να παραδώσει στην Αναθέτουσα Αρχή τον πλήρη έλεγχο του ολοκληρωμένου συστήματος, συμπεριλαμβανομένων ιδίως των κωδικών πρόσβασης.

9.4. **Κίνδυνος ζημίας**

Ο Ανάδοχος υποχρεούται να λαμβάνει κάθε πρόσφορο μέτρο ασφάλειας και προστασίας για την αποτροπή ζημιών ή φθορών και είναι υπεύθυνος για κάθε ζημία ή βλάβη προσώπων, πραγμάτων ή εγκαταστάσεων της Αναθέτουσας Αρχής, του προσωπικού της ή τρίτων και για την αποκατάσταση κάθε τέτοιας βλάβης ή ζημίας που είναι δυνατόν να προκληθεί κατά την εκτέλεση του Έργου από τον Ανάδοχο ή τους υπεργολάβους του εξαιτίας πράξης ή παράλειψης αυτών.

9.5. **Υποχρεώσεις Ασφάλισης**

Ο Ανάδοχος υποχρεούται να ασφαλίσει και να διατηρεί ασφαλισμένο το προσωπικό του στους αρμόδιους ασφαλιστικούς οργανισμούς κατά τη διάρκεια εκτέλεσης του Έργου και να μεριμνά όπως οι υπεργολάβοι του πράξουν ομοίως.

9.6. **Εκχώρηση της Σύμβασης**

Απαγορεύεται στον Ανάδοχο να εκχωρήσει την παρούσα Σύμβαση σε οποιοδήποτε τρίτο, ή να αναθέσει υπεργολαβικά σε τρίτους μέρος ή το σύνολο του έργου, ή να υποκαθίσταται από τρίτο χωρίς την προηγούμενη έγγραφη έγκρισή της Αναθέτουσας Αρχής.

9.7. **Εγγυήσεις**

Ο Ανάδοχος υποχρεούται να καταθέσει, το αργότερο κατά την υπογραφή της παρούσης, στην Αναθέτουσα Αρχή Εγγύηση Καλής Εκτέλεσης των όρων της σύμβασης, το ύψος της οποίας αντιστοιχεί σε ποσοστό 10% του συμβατικού τιμήματος χωρίς ΦΠΑ (άρ. 25 παρ. 5, Π.Δ. 394/96), δηλαδή ποσόν ……………

Η εγγυητική επιστολή καλής εκτέλεσης των όρων της σύμβασης θα παραμένει σε ισχύ καθ’ όλη την διάρκεια εκτέλεσης του έργου, αρχική και μετά παράταση, και θα επιστρέφεται μετά την οριστική παραλαβή του έργου.

**ΑΡΘΡΟ 10 - ΡΗΤΡΕΣ ΚΑΘΥΣΤΕΡΗΣΗΣ**

10.1. Η παράδοση και η παραλαβή του Έργου θα γίνει σύμφωνα με το χρονοδιάγραμμα υλοποίησής του. Σε περίπτωση καθυστέρησης παράδοσης ενδιάμεσης Φάσης του Έργου ή του συνόλου αυτού από υπέρβαση τμηματικής ή συνολικής προθεσμίας με υπαιτιότητα του Αναδόχου επιβάλλονται κυρώσεις σύμφωνα με τα παρακάτω:

Αν παρέλθουν οι συμφωνημένες ημερομηνίες παράδοσης και τα παραδοτέα δεν παραδοθούν σύμφωνα με τους συμβατικούς όρους, τότε ο Ανάδοχος υποχρεούται να καταβάλλει ως ποινική ρήτρα για κάθε ημέρα καθυστέρησης:

• Αν παρέλθουν οι συμφωνημένες ημερομηνίες παράδοσης, τότε η Ανάδοχος εταιρεία υποχρεούται να καταβάλει ποινική ρήτρα για κάθε ημέρα καθυστέρησης ποσοστό 25% της μέσης ημερήσιας αξίας και μέχρι ποσοστού 4% του συνολικού συμβατικού τιμήματος του Έργου. Η μέση ημερήσια αξία του έργου προκύπτει αφού διαιρεθεί η συνολική χρηματική αξία του Έργου με τον αριθμό ημερών της συνολικής προθεσμίας ολοκλήρωσης του.

• Αν παρέλθει χρονικό διάστημα τριάντα ημερών (30) από τις συμφωνηθείσες ημερομηνίες, η Αναθέτουσα Αρχή δύναται να κηρύσσει τον ανάδοχο έκπτωτο.

10.2. Η ίδια ρήτρα θα επιβάλλεται και στην περίπτωση κατά την οποία έχει παραδοθεί μέρος του εξοπλισμού/ λογισμικού αλλά είναι αδύνατον να χρησιμοποιηθεί από την Αναθέτουσα Αρχή, λόγω καθυστερημένης μεταγενέστερης παράδοσης απαραίτητου για τη λειτουργία εξοπλισμού/ λογισμικού.

10.3. **Ανωτέρα βία**

Οι ποινικές ρήτρες δεν επιβάλλονται και η έκπτωση δεν επέρχεται αν ο ανάδοχος αποδείξει ότι η καθυστέρηση οφείλεται σε ανωτέρα βία ή σε υπαιτιότητα του αναθέτοντος.

10.4. Οι ρήτρες καθυστέρησης των παραδόσεων θα επιβάλλονται με απόφαση της Αναθέτουσας Αρχής και θα παρακρατούνται από την επομένη πληρωμή του Αναδόχου ή θα καταβάλλονται από τον ίδιο ή θα καταπίπτουν από την Εγγύηση Καλής Εκτέλεσης.

10.5. Με ίδια ως άνω απόφαση ανακαλούνται οι ρήτρες καθυστέρησης για τυχόν τμηματικές προθεσμίες μόνο αν το σύνολο των φάσεων του Έργου περατωθεί μέσα στη συνολική προθεσμία που προβλέπεται στο οριστικό χρονοδιάγραμμα. Οι ρήτρες καθυστέρησης που επιβάλλονται για υπέρβαση τμηματικών προθεσμιών, αν δεν ανακληθούν βαρύνουν τον Ανάδοχο επιπλέον των ρητρών λόγω υπέρβασης συνολικής προθεσμίας που έχουν επιβληθεί.

10.6. Σε περίπτωση έκπτωσης του Αναδόχου, η Αναθέτουσα Αρχή δικαιούται, κατά την κρίση της, να κρατήσει μέρος ή το σύνολο των παραδοτέων, καταβάλλοντας το αναλογούν συμβατικό τίμημα.

10.7. **Περίοδος εγγύησης καλής λειτουργίας**

Αν ο Ανάδοχος καθυστερεί τις υπηρεσίες του ή εκπληρώνει πλημμελώς τις υποχρεώσεις του κατά την περίοδο εγγύησης καλής λειτουργίας, όπως αυτές ορίζονται στο άρθρο Α.3.15. της Διακήρυξης, τότε υποχρεούται να καταβάλλει σαν ποινική ρήτρα ανάλογες ρήτρες καθυστέρησης. Ως ημερομηνία όχλησης λογίζεται η δεύτερη μέρα μετά την ειδοποίηση της Αναθέτουσας Αρχής για παρουσίαση προβλήματος.

10.8. **Δυσλειτουργίες στα παραδοτέα**

Για την απόρριψη παραδοτέων και την αντικατάσταση αυτών, ο Ανάδοχος θα ενημερωθεί εγγράφως από την Επιτροπή Παρακολούθησης και Παραλαβής του Έργου για τη μη αποδοχή του παραδοτέου με τη σχετική αιτιολόγηση, ώστε είτε να προβεί σε διορθώσεις των δυσλειτουργιών είτε σε πλήρη αντικατάστασή του στο καθορισμένο χρονικό διάστημα.

**ΑΡΘΡΟ 11 - ΕΚΠΤΩΣΗ ΤΟΥ ΑΝΑΔΟΧΟΥ**

11.1. Σε περίπτωση παράβασης από τον Ανάδοχο των όρων της Διακήρυξης και της σχετικής σύμβασης ή πλημμελούς εκτέλεσης των υποχρεώσεων του, η Αναθέτουσα Αρχή ύστερα από πρόταση της αρμόδιας Επιτροπής Παρακολούθησης και Παραλαβής δικαιούται να κηρύξει τον Ανάδοχο έκπτωτο και να λύσει τη σύμβαση αζημίως για αυτήν.

11.2. Πριν από την κήρυξη του αναδόχου έκπτωτου, η αναθέτουσα αρχή μπορεί, κατά την απόλυτη διακριτική ευχέρειά της, να τάξει συγκεκριμένη προθεσμία συμμόρφωσής του προς τις συμβατικές υποχρεώσεις του.

11.3. Σε περίπτωση έκπτωσης καταπίπτει υπέρ της Αναθέτουσας Αρχής, η εγγυητική επιστολή καλής εκτέλεσης και υποχρεούται ο Ανάδοχος σε αποκατάσταση της Αναθέτουσας Αρχής κάθε ζημίας από την παράβαση για την οποία επιβλήθηκε η έκπτωση.

11.4. Για τη διαδικασία κήρυξης του Αναδόχου ως έκπτωτου, έχουν ανάλογη εφαρμογή οι διατάξεις του άρθρου 34 του ΠΔ 118/2007. Με την απόφαση κήρυξης του αναδόχου έκπτωτου λύεται η παρούσα σύμβαση.

**ΑΡΘΡΟ 12 - ΤΡΟΠΟΠΟΙΗΣΗ ΣΥΜΒΑΣΗΣ**

12.1. Η παρούσα Σύμβαση τροποποιείται ύστερα από εισήγηση του επιστημονικού Υπεύθυνου στη Διοικούσα επιτροπή και ακόλουθης απόφασης της τελευταίας σε αντικειμενικά δικαιολογημένες περιπτώσεις, εφόσον συμφωνήσουν εγγράφως προς τούτο και τα δύο συμβαλλόμενα μέρη.

12.2. Τροποποίηση ή αλλαγές της Σύμβασης επιτρέπονται, εφόσον δεν αλλοιώνουν το φυσικό αντικείμενο (είδος, ποσότητα, παραδοτέα).

**ΑΡΘΡΟ 13 - ΕΠΙΛΥΣΗ ΔΙΑΦΟΡΩΝ**

Ο Ανάδοχος και η Αναθέτουσα Αρχή οφείλουν να καταβάλλουν προσπάθεια για την από κοινού ρύθμιση κάθε ζητήματος το οποίο τυχόν θα προκύψει κατά τη διάρκεια εκτέλεσης της σύμβασης.

Κάθε διαφορά σχετική με τη σύμβαση (συμπεριλαμβανομένων και των θεμάτων προσυμβατικής και εξωσυμβατικής ευθύνης), επιλύεται από τα Ελληνικά Δικαστήρια, και συγκεκριμένα τα Δικαστήρια της Αθήνας, σύμφωνα με την κείμενη ελληνική νομοθεσία. Εφαρμοστέο δίκαιο είναι πάντοτε το Ελληνικό (δικονομικό και ουσιαστικό).

Για την καλή εκτέλεση της παρούσης, ο Ανάδοχος κατέθεσε την υπ’ αριθμ. **……………..** Εγγυητική επιστολή της Τράπεζας **………………** κατάστημα ………….. Αθήνα εκ ποσού **…………………….**. Η εγγύηση αυτή επέχει θέση ποινικής ρήτρας και θα αποδοθεί στον Ανάδοχο μετά την πλήρη και κανονική εκτέλεση των όρων της παρούσης.

Αφού συντάχθηκε η παρούσα και αφού αναγνώσθηκε και βεβαιώθηκε υπογράφεται νόμιμα από τους συμβαλλόμενους, σε δύο (2) όμοια πρωτότυπα, σε απλά φύλλα χάρτου.

|  |
| --- |
| **ΤΑ ΣΥΜΒΑΛΛΟΜΕΝΑ ΜΕΡΗ** |
| Ο Νόμιμος Εκπρόσωπος του Ι.Υ.Π. | Ο Ανάδοχος |
| ……………………. | ……..……………………………………………. |
| Πολυξένη ΝέουΠρόεδρος Διοικούσας Επιτροπής Ι.Υ.Π. | ……………………….. |

1. Μήνας Παράδοσης Παραδοτέου (π.χ. Μ1, Μ2, ...ΜΝ) όπου Μ1 είναι ο πρώτος μήνας (δηλ. μήνας έναρξης) του Έργου [↑](#footnote-ref-1)